
CU VANT INAINTE 


ceastă nouă publicaţie care își face apariţia peste ho- 

tarele Țării, nu ar dori să fie, pur şi simplu, o nouă 
mamfestare culturală a Românilor în exil. Iniţiatorii ei, 
țin să-şi mărturisească, înainte de orice, o atitudine, pe 
care ei ar vrea s'o fixeze ca îndreptar al scrisului lor. 
Această atiludine constă în aceia că ei consideră feno- 
menul emigratiei ca un proces de dezintegrare istorică şi 
spirituală și, ca atare, mentalitatea de emigrant drept o 
atitudine spiritualmente stearpă. 

Elitele intelectuale româneşti, aruncate de circumstan- 
țele istorice tragice, prin care trece neamul nostru, din- 
colo de Țară, constituie, pe măsura autenticităţii lor, nu 
simple mănunchiuri sau individualităţi deplasate din spa- 
țiul lor normal de creiație în spirit, ci adevărate frânturi 
de Ţară, reprezentând întreg universul românesc, am putea 
spune un fel de monade de vieaţă şi cultură românească. 
Nu se poate garanta acel proces indispensabil de conti- 
nuitate culturală românească, misiune ce incumbă în mod 
esențial valorilor intelectuale, nu pot fi salvate din haos 
esențele sufletului românesc, nu se poate produce feno- 
menul necesar de integrare permanentă în destinul nea- 
mului, câtă vreme elitele intelectuale operând în libertate, 
adică elementele de cultură obiectivă, aflate peste gra- 
niță, nu sunt o prelungire rodnică, în neîncetată poziţie 
de veghe, a Patriei şi a pământului românesc, 

Nu este vorba de a fixa aici o poziție dogmatică. Nu 
este nici măcar cazul de a susţine o atitudine doctrinară 
mai mult sau mai puţin personală. Când destinul unui 


4 CUVANT INAINTE 


neam este aruncat in balanță pentru veacuri, reacțiile 
lui intime nu sunt expresia dogmatismelor intelectuale, 
nici nu-şi află reazem în poziţii doctrinare academice. In 
aceste împrejurări se operează un fel de reducție la esen- 
țele ultime, vitale, ale sufletului său, o concentrare ma- 
zimă pe linia permanențelor sale istorice, o proiectare pe 
Dianui Cotidianului, a instinctului naţional, încolțit din 
mii de părţi, treaz la toate loviturile. 

O revistă de cultură românească, în măsura în care 
vrea să fie o modestă expresie a destinului românesc în 
ceasul de faţă, nu poate face abstracţie de această rea- 
litate enunțată. Căci numai în funcţie de ea, noi putem 
participa nu numai la drama în sine, ci la consecințele 
ei viitoare, la plămădirea formelor de mâine. Căci numai 
in spiritul ei, noi putem rămâne credincioşi postulatelor 
majore ale culturii noastre, aşa cum s'a manifestat ea, 
dela Mihail Eminescu încoace: o cultură cu posibilități 
universale, cu responsabilități universale. 

Nu avem pretenția, curentă în orice fenomen de emi- 
grație, de a umple un gol istoric, de a garanta evoluția 
unui proces necesar, întrerupt în spațiul său de evoluție 
normală. Noi nu credem în posibilitatea «focurilor» de 
cuitură romanească, deplasate provizoriu peste graniță. 
Suntem, pur şi simplu, un mănunchiu ce simte nevoia unei 
expresii culturale obiective. Nu credem că în cursul fe- 
nomenului românesc sa operat un «<hiatus> şi că numai 
emigrația garantează continuitatea. 

Considerăm fenomenul cultural românesc un tot orga- 
nic, ce se desvoltă în termeni de autenticitate şi creatie, 
în primul rând în contaci direct, material, cu sufletul şi 
suferința Țării, şi în al doilea rând, pretutindeni unde 
acest contact nu şi-a pierdut antenele lui sufleteşti. 

Fenomenul cultural nu este o creație în aer. Mergem 
mai departe şi spunem că el are prea puțin de ajace cu 
un anumit «sistem» de educaţie, cu anumite forme de 
obiectivare, mai mult sau mai puţin proprii lui. Aceasta nu 
vrea să zică însă, că noi nu atribuim importanța cuveni- 
Ză, ofensivei deslănţuite împotriva culturii româneşti de 

către un dușman implacabil, care încearcă, aşa, să des- 
ființeze esențele sufletului românesc. Bibliotecile şi arhi- 
vele distruse, universităţile și şcolile transformate în la- 
boratoare de roboți, revistele, publicaţiile, teatrele, deve- 
nite centre de desumanizare forțată sub imperiul tiraniei 
staliniste, sunt tot atâtea eforturi ale generațiilor româ- 
neşti care ne-au precedat, făcute praf şi pulbere. 

Dar obsesia acestor pierderi, poate fi origina unui prt- 
mejdios proces de restaurări. Poate condamna generația 
noastră la o simplă misiune arheologică. Și acest lucru 
trebuie evitat, nu în ceiace priveşte permanenţele cultu- 
rii româneşti, care nu depind de atitudinea manifestă-" 
rilor noastre în exil, ci ca poziţie doctrinară tipică. 

Generaţia noastră poartă obligaţia istorică de a se fixa, 
dincolo de drama ei contingentă, pe constantele perma- 
nente ale viitorului românesc. Din teama pietrificării în 
forme moarte, ea va trebui să-şi facă o obsesie fecundă. 
Și ca atare, ea va trebui să opereze pe forţele vii, creia- 
toare, pe esențele neamului nostru, destinate a tâşni ve- 
cinic tinere, din truchiul nesecătuit al naţiei. 

Cu aceste gânduri porneşte la drum această nouă pu- 
blicație. Fie ca ea să poarte necontenit, în litera și în 
Spiritul et, imagina neștearsă a Patriei crucificate. 


STUDII 


SENSUL LIBERIA LILI 


DE GEORGE USCATESCU 


iciodată, omul şi colectivitatea, nu şi-au pus problema 
N libertăţii în termeni mai radicali, mai absoluţi, ca, 
in zilele noastre. Epoca liberalismului individualist, a cu- 
noscut o paradoxală şi contradictorie situaţie, fiindcă pe 
măsură, ce omul câştiga un sens extern, obiectiv, al liber- 
tăţii pierdea condiţiile intime, spirituale, ale aceleiaș li- 
bertăţi. Paradoxul făcea că, la capătul sforțărilor, omul să 
ajungă la tragica situaţie, în care constată că pierderea 
libertăţii intime, ca «logos» vivificator, să aducă în cele 
din urmă şi pierderea acelui patrimoniu de libertăţi ex- 
terne, care erau libertăţile politice sau publice. Dacă exi- 
stă o formă concretă de a fixa păcatele sociologiei mo- 
derne, această formă este, fără îndoială, modul cum ea a 
pus şi a încercat să rezolve, problema libertăţii. Unul din 
simptomele de extremă sărăcie spirituală a timpului no- 
stru este, desigur, şi tendința de a se reduce realitatea, 
istorico-socială, la o serie de ecuaţii schematice şi de for- 
mule cu caracter dogmatic. Simplificarea faptelor sociale 
a devenit, astfel, o importantă cauză a confuziei care dom- 
neşte în înţelegerea fenomenului social. Există inclinarea 
de a, rezolva, problemele acestea în termeni matematici şi 
statistici şi, cum istoria nu se lasă condusă «more mate- 
matico>, problemele rămân, în marea lor majoritate, fără 
soluţii. Sociologia, care este o «ştiinţă». nouă, şi după 
mulți şi autorizaţi detractori, n'ar fi, în realitate, o ştiin- 
ţă, a jucat un rol precumpănitor în acest proces al con- 
fuziilor simplificării în formule, înlăuntrul fenomenului 

social. Așezată într'o poziţie intermediară, între ştiinţele 
exacte și «ştiinţele spiritului», sociologia a TăMas Oarea 
cum în afara evoluţiei determinate de ambianța istorică, 
în sânul unora sau altora. Aşa se explică, pe de o parte, 
cum, în vreme ce ştiinţele spiritului au atins dimensiuni 
de extraordinară desvoltare şi ştiinţele exacte au făcut 
splendide salturi, de progres şi de autoumilință în fața 
marelui mister nedeslegat, sociologia s'a menţinut într'o 
poziție arbitrară şi pedantă, adică tocmai în poziția în 
care fusese oarecum fixată, acum un veac, de Auguste 
Comte. Parafrazând pe Dante, luat cad litteram», am 
putea şi noi exclama, după o sută de ani de investigații 
puţin glorioase, ale acestei pretenţioase «ştiințe»:a« Po- 
vena, nuda vai, Sociologia!» 

Nicăieri nu credem că această ştiinţă n'a păcătuit maj 
mult, decât în felul de a pune şi rezolva problema libertă- 
ţii. Termenii în care Sociologia a pus această problemă 
a libertății—şi diversele aspecte doctrinare ale Sociolo- 
giei nu modifică întru nimic structura ei fundamentală—, 
sunt termenii unei dialectice deterministe. Adoptândusi, 
pretutindeni domneşte confuzia şi interferența de pla- 
nuri. Pe de altă parte, în rezolvarea problemei libertăţii, 
atât înlăuntrul dialecticei deterministe, cât şi înlăuntrul 
unui dogmatism idealist, rezultatele sunt identice, întrun 
cât, aşa, libertatea se reduce la o simplă abstracțiune, 
detaşată din planul valorilor umane, desprinsă de sensul 
său autentic, adică de un sens al libertăţii întrupate, al 
libertăţii eficiente. 

Teribil de dureroasă este drama lumii în care ne-a 
fost dat să trăim, din acest punct de vedere. De proporțiile 
sale nu este străin faptul că ei îi aparţine transiormarea 
problemei libertăţii într'o simplă dialectică a libertăţii, 
adică balastul reprezentat de răsfrângerea unei experienţe 
de o sută cincizeci de ani de «libertăți» sociale, asupra 
necesităţilor proprii ale libertăţii concepute în termeni spi- 
rituali. Numai cine este capabil să abandoneze, fie numai 
pentru un moment, păienjenişul complicatelor scheme, pe 
care ni le-a lăsat ca moştenire, o sută de ani de experienţă 

socială europeană, şi să se întoarcă la, cerințele intime ale 
acestei probleme, va putea să capteze sguduitoarea trage- 
die cuprinsă în ea, 

«Dialectica libertăţii» tinde să transforme omul modern 
întrun nou tip antropologic, desfigurându-l, suprimându-i 
această prerogativă divină. Dialectica libertăţii devine, în 
mod precipitat, un fel de «tehnică», iar oamenii încep să 
piardă facultatea de a «alege», care este, şi ea, o prero- 
gativă divină a spiritului. 

Este un proces, pe care acel vizionar halucinat al lumii 
valorilor spirituale şi al fenomenului social în perspectiva 
viitorului, care a fost Giambattista Vico, îl definea ca o 
nouă barbarie şi care, aşezat la capătul unui proces evo- 
lutiv, era numit şi «barbaria reflexiunii», Această «bar- 
barie a reflexiunii» îşi găseşte termenii de justificare con- 
cretă tocmai în modul în care epoca noastră fixează şi 
rezolvă, problema libertăţii, în modalităţile ei. Numai în 
lumina ei, capătă o explicaţie, enorma degradare actuală 
a omului. Numai în lumina ei, se înțelege «tehnica măr- 
turisirilor», care este ceva mai mult, mai cutremurător 
decât un simplu sistem de tortură, culpa obiectivă socia- 
lizată, interpretarea omului sub forma unei categorii. 

De această confuză poziție în care se află problema 
libertăţii, depinde şi faptul că, în evoluția fenomenului 
social, nimeni nu mai ştie să deosebească ceace aparține 
sferei revoluționare şi ce este specific unei acţiuni con- 
trarevoluționare, ce este nou, de ce este vechiu, cine 
păstrează. o atitudine de fidelitate faţă de anumite cre- 
zuri, şi cine trădează aceste crezuri. 

Un cadru spiritual, social şi politic confuz, este singura 
perspectivă care i se oferă omului contimporan, în care 
vechile credințe îşi pierd fecunditatea şi noui credinţe nu 
se înrădăcinează în suflete, în care fenomenul politic do- 
mină toate resorturile vieţii, invadând-o, subjugând-o, un 
moment tipic, de criză şi de desorientare, 

Acesta este cadrul în care îşi face apariția în lume 
bolşevismul, ale cărui principii şi metode atacă, spre 
deosebire de toate sistemele politice şi spirituale apărute 


12 GEORGE USCATESCU 


în istorie, ideia libertăţii, sub cele două aspecte funda- 
mentale ale ei: ca libertate externă, obiectivă, sub forma 
suprimării libertăţilor politice şi publice şi ca substanță 
internă, sub forma desființării totale a resorturilor sufle- 
teşti ale omului. Poate nu există un document mai reve- 
lator, asupra, acestei ofensive deslănțuite de sistemul co- 
munist împotriva libertăţii, decât romanul «Zero şi in- 
finitul» al lui Arthur Koestler. Koestler prezintă această 
problemă în termeni extraordinari de patetici şi ne oferă 
cea mai sugestivă definiţie a procesului de desființare in- 
terioară a omului, operată de bolșevism. Conceptul de 
libertate internă şi externă dispare pe măsură ce se reali- 
zează. acel proces monstruos ce caracterizează esenţa co- 
munismului, adică obiectivarea omului. Odată cu dispariţia 
unor condiţii umane subiective, interioare, şi odată cu sta- 
bilirea definitivă a atotputerniciei statului, în care indi- 
vidul nu mai contează, problema libertății nu mai are 
sens de a fi. Marx a proclamat că victoria comunismului 
înseamnă saltul «din domeniul necesităţii în domeniul 
libertăţii». Versiunea, rusească a comunismului, şi, după 
modelul său, toate versiunile comuniste ale marxismului, 
au dovedit că, şi în acest sens, Marx proclama că «dome- 
niul necesităţii» aparține societăţii capitaliste şi că vic- 
toria comunismului ar echivala cu victoria principiului 
libertăţii. Dar, contra previziunilor sale, experienţa comu- 
nistă a adus o extindere maximă a principiului necesităţii, 
impus nu numai în viața politică, ci şi în modificările in- 
time ale structurii umane. Principiul libertăţii a fost gonit, 
fugărit, vânat şi nimicit până în cele mai depărtate colțuri 
ale lumii bolşevice, fiind urmărit cu îndârjire până în cele 
mai ascunse cute ale sufletului omenesc. Această gigantică 
impunere a domeniului necesităţii, a costat milione de vieţi, 
o sforțare diabolică de proporţii apocaliptice, care echiva- 
lează cu o adevărată mutație ontologică. 

Experienţa bolşevică în România a revelat şi ea acest 
tragic aspect. Desființarea libertăţiior politice şi publice, nu 
a fost decât preludiul precipitat de evenimente, al marei 
impuneri finale a legilor necesităţii, a obiectivării umane: 

bătălia finală, crâncenă, împotriva libertăţii intime, ceace 
echivalează cu desfiinţarea sufletelor omeneşti. Istoria 
acestui proces de dublă exterminare a principiului liber- 
tăţii, ca realitate obiectivă şi ca impuls al vieţii interioare, 
este, în realitate, istoria prăbuşirii românești sub presiunea 
comunismului. In înţelegerea sensului ei intim, vom găsi 
cheia de boltă a tragediei noastre naționale şi drumul 
nouilor posibilităţi. Atât pentru realitatea noastră politică, 
cât şi pentru structura noastră spirituală, problema este 
nouă. Din acest punct de vedere suntem şi noi, cu pro- 
porţiile fixate de esenţele noastre şi cu o adâncime pro- 
prie, tributarii marilor mutații înregistrate de epoca noas- 
tră. Pentru esenţele noastre naționale, «criza libertăţii» 
constituie un fenomen artificial, după cum, în mare parte, 
artificială a fost concepţia libertăților publice, împrumu- 
tată de la experiența altora. Dar cum a avea un sens 
istoric însemnează, in orice caz, a trăi în ritmul istoriei 
universale, participăm, cu toate resorturile noastre vitale, 
la criza libertăţii, după cum am participat, cu tot meca- 
nismul vieţii noastre sociale, la mai mult sau mai puțin 
fictiva glorie a libertăților publice. 

Există, totuşi, caracteristice determinante ale sufletului 
românesc, care au făcut, în perspectiva istoriei, ca lupta 
pentru libertate, şi mai ales ideia de libertate să capete 
o încarnare proprie, însuflețite de un sens românesc al 
logosului. Nu a lipsit, din concepția românească a liber- 
tății un anumit sens ecumenic, bazat pe tradiția şi mo- 
dalitatea noastră creştină. Şensul libertăţii intime, dădea 
un suflu permanent libertății comunităţii româneşti şi ca 
atare între libertatea interioară, de esență spirituală şi 
divină, şi libertatea colectivităţii, se stabilea un flux ca- 
re garanta viabilitatea ambelor tipuri de libertăţi. Acel 
echilibru al sufletului românesc care este, fără îndoială, 
coordonata noastră spirituală majoră, împiedica, astfel, 
înscăunarea artificiului sufletesc şi a artificiului social, 
oferea un conținut de plenitudine și ideii de libertate. 
Acest sens de plenitudine se mai evidenția şi din faptul 
că ideia de libertate, nu înceta niciodată de a fi—atât pe 

plan interior, cât şi în formele sale obiective—o nobilă, 
permanentă, aspirație. Când Nicolae Bălcescu spunea că 
«Dumnezeu a făcut libertatea pentru popoare şi cei ce 
luptă pentru libertate, luptă pentru Dumnezeu», afirma, în 
îond, o condiție esențială a sufletului românesc. Pentru 
sufletul românesc, conceptul de libertate nu a încetat ni- 
ciodată de a îi, în acelaş timp, alte trei concepte, adică 
principiul divin, principiul ecumenic şi principiul antago- 
nic, adică de luptă permanentă. Esenţa libertăţii este 
lupti pentru salvarea unui principiu dumnezeiesc, în spirit 
ecumenic. Dacă poate fi vorba de o concepție românească, 
istorică, a libertăţii, ea este aceasta. Si nu este, câtuşi de 
puţin, străin de ea, un sens de universalitate. Dar liber- 
tatea capătă un conținut concret, un sens pozitiv de 
întrupare, în ideia de dreptate, moştenită direct de la con- 
cepția romană a lumii şi a vieţii. De aceia lupta noastră 
pentru libertate capătă o direcție concretă, şi forme nu mai 
puțin concrete şi precise în sfera socială. 

Nici criza sufletească, nici criza politică şi istorică a 
libertăţii, se poate spune că nu afectase esențele noastre 
româneşti, înainte de experiența bolşevică. Pierderea ca- 
drelor noastre democratice nu însemna, câtuşi de puţin, o 
pierdere simultană a unei concepții generale a ideii de 
libertate a omului român. Dar cumplita ofensivă împotriva 
nu numai a instituţiilor noastre naționale, ci mai ales 
împotriva concepției româneşti în cele mai intime resor- 
turi ale ei, despre lume, viață şi spirit, care se însumează 
la experiența tragică a ultimilor ani, a lovit teribil şi în 
această realitate de origine transcendentală care este omul 
liber. Nu este în intenția noastră de a fixa aici o simplă 
poziție metafizică, îngreunată cu pretenţii academice. Dar 
este în joc un proces de modificare a condiţiilor spirituale 
româneşti şi acest proces angajază în primul rând noţiu- 
nea de libertate. Si pentru a-i afla soluţii, noi nu vom mai 
putea să adoptăm criterii abstracte, ca o mare parte din 
înaintaşii noştri, nici nu vom putea stabili un sistem de 
noui libertăţi, fără a ne preocupa de profundele mutații 

ale sufletului românesc. Nimeni nu-şi mai poate lua, acest 
trist angajamet istoric al iresponsabilității. 

Oamenii au făcut experienţa robotului, nu numai ca 
formă a unei noui sclavii externe, ci, ceace este mai greu, 
ca experiență spirituală. Fenomenul masificării forțate, 
a atins în mod profund sufletele şi a transformat pe omul 
liber, în omul qu mentaljtate de sclav, nimicind în el, focul 
sacru al divinelor €elevaţii. Pustiitoarea experiență bolşe- 
vică, va face să ne întâlnim nu numai cu un dezolator 
peisaj social, ci şi cu un nu mai puțin dezolațor peisaj 
moral. Există suferințe, martirajii colective, care înalță şi 
înnobilează pe om. Dar martirajul efectuat după sistemul 
bolşevic, are drept scop distrugerea oricărui sens suprem al 
ideii de sacrificiu, a oricărei posibilități ca suferința să 
fecundeze în suflete. Este acesta unul din aspectele cele 
mai importante, ale luptei de exterminare a acestei doc- 
trine satanice, care urmăreşte, ca scop final, modificarea, 
în mod radical, a structurii interioare umane, reducerea 
omului la expresia lui de automat. 

Desigur, această doctrină diabolică, sar fi menținut, ca 
posibilități, în sfera gonstrucțiilor abstracte, dacă ambian- 
ţa istorică, structurată pe coordonatele tehnicei şi ale 
maşinismului modern, nu i-ar fi oferit terenul necesar, 
pentru a-şi realiza experiențele. 

Victimă a acestui proces de degradare a culturii occi- 
dentale, care a constituit un câmp experimental pentru 
degradanta ideologie comunistă, un popor tânăr, în plină 
ascensiune istorică şi spirituală, ca al nostru, sia găsit 
prins în tragicul joc al circumstanțelor şi al poziției sale 
geografice şi a trebuit să golească, până la ultima pică- 
tură, paharul amărâciunilor istorice. 

Eliberării sale politice va trebui să-i urmeze un proces 
tot atâţ de important: acela al eliberării sale sufleteşti de 
amintirea, de balastul istoric al experienței comuniste, a 
încercării de dizolvare a ființei sale sufleteşti. Va fi acesta 
un proces, în care elitele sale vor avea un rol de mare 
importanţă. Mai important decât grearea unui nou sistem 
juridic şi constituțional, a unor noui forme politice, a unui 

nou sistem de guvernare şi a unor metode electorale nouă, 
va fi această reîntrupare a ideii de libertate fecundă în 
sufletele româneşti. Saltul din sclavia tehnică a robotului 
bolşevic, la restaurarea valorilor universale ale persoanei 
umane, constituie o revoluție spirituală realizată în condiţii 
istorice mult mai vitrege, decât eliberarea lumii antice de 
concepția vechilor caste, sub influența creştinismului. 

Un nou sens al libertăţii va fi posibil numai în măsura 
unei noui doctrine a libertăţii. Nu va fi îndeajuns, pentru 
aceasta, o simplă restaurare a libertăţilor publice. Şi cu 
atât mai puțin suficientă va fi, simpla intrare în patrie, 
pe tancurile învigătoare, în ziua eliberării. Acolo, în adân- 
cimile sufletului românesc, o mare tragedie s'a consumat. 
Zac sub pământ sute de mii de morți, şi, dincolo de ei, în 
timp, sute şi sute de generaţii româneşti care au visat şi 
au luptat pentru o Patrie liberă. Dar în generaţiile care 
au supravieţuit experienței, sunt vii, în înfricoşetoarele lor 
proporţii, consecințele acestei experiențe. De la eliberarea 
Patriei de armatele cutropitoare şi de un regim tiranic, 
străin de sufletul şi aspiraţiile noastre, până la eliberarea 
sufletului românesc integral de balastul acestor consecin- 
țe, trebuie parcurs un drum lung şi plin de nebănuite 
greutăţi. 

Numai cine desprins, cel puțin în curs de o generaţie, 
de orice ideie a satisfacțiilor personale, numai cine, luându- 
şi răspunderea marelui destin românesc, va reface calvarul 
Patriei şi va urca din nou, cu toate energiile sufletului său, 
drumul Golgotei naționale, va fi capabil să afle în propriile 
sale dimensiuni umane, în regăşirea omului ca persoană, 
un sens al libertăţii. 

Căci fără un nou sens al libertăţii, fără o restituire a 
unei plenitudini spirituale a omului, nu poate fi vorba de 
o nouă elită românească. 

rotagoniştii marilor culturi preistorice şi istorice a în- 

treg spațiului sudest european—la care trebue adăogat 
şi Nordvestul Asiei Mici—au fost populaţiile cunoscute sub 
numele generic de Thraci. Autori moderni, ca Frankfort 
(Studies in early potterie of near east, Roy. Anthrop. 
Inst. 2, London, 1921) ori Tompa (Kulturelle Beziehungen 
zwischen  Mitt. Europa u. d. osti. Mittelmeergegend 
wăhrend d. Urzeit) (1), vin să răstoarne vechile teze sus- 
ținute de ex. de un Kosina ori Rostovzev, şi să confirme 
originalitatea şi preponderența culturală a acestui spațiu, 
în special în era neo-eneolitică, adică tocmai în perioada 
marilor frământări etnice ce străbat Europa şi mai ales 
Sudestul european, 

'Thracii aparțin complexului rasial numit thraco-frigian, 
care, după Pittard şi Sucharăt, a constituit substratul an- 
tropologic al unei întinse arii din tot Sudestul Europei. 
Din aceştia au derivat mai târziu Acheii, Grecii şi Tlirii. 
După separarea F'rigienilor, care se coboară încă înainte 
de convulsiunile «mitologice> greco-achee, până în Asia 
Mică, Thracii, în diversele lor variaţii naționale—din care 
cea mai numeroasă era aceia din Nordul Dunărei—cons- 
tituie dominanta antropologică, indiscutabilă a S. E. 
european. 

In ceiace priveşte extensiunea Thracilor, cartografia 


(1) Cfr. Pia Laviosa Zambotti, Le piu antiche culture 
agric. europ., 1943. 
2 

stabilită de Ptolomeu este veridică; numele de oraşe și 
de popoare citate de el corespund realităţilor linguistice 
thrace, iar indicaţiile date asupra extensiunii pământuri- 
lor ocupate de ei, sunt sprijinite de intormațile anterioare 
ce provin de la Caesar, Agrippa, Strabon şi Pliniu. Dar, mai 
mult decât atât, veştile izolate care provin dela Herodot, 
primul istoric al Thracilor, nu se pot integra într'un con- 
cept istoric fără localizările lui Ptolomeu, aşa că trebue 
acordată, toată seriozitatea afirmației lui Herodot, atunci 
când spune că dela Marea Egee până în pământul hiper- 
boreal, totul este thrac şi că ginta Thracilor este cea mai 
mare după aceia a Indiilor (Vasile Pârvan, Getica, 1926). 

Deşi au constituit un mare număr de triburi, cu di- 
ferite nume şi cu diferențe linguistice dialectale (JokI. cfr. 
Rosetti. Ist. Limb. rom., vol. II, 1938), aveau o indiscuta- 
bilă unitate etnico-culturală. Se poate vorbi de un concept 
antropologic thracic, contrariu a ceiace se întâmplă cu 
Celţii sau cu Romanii, care reprezintă mai degrabă con- 
cepte istorico-culturale. După cum spune Iorga (Hist. des 
roumains, Buc., 1931), Thracii constitue, fără îndoială, o 
singură națiune, în ceiace priveşte limba, obiceiurile şi 
religia. Viața, lor istorică începe prin triburi, a căror tra- 
diţie a fost continuată în decursul timpurilor sub diverse 
nume şi cu diverse limbi. 

Toţi autorii clasici (şi în special Herodot) subliniază, 
ca trăsătură esenţială a caracterului thracic, forța lor 
spirituală. Aceia care au impresionat însă mai mult au 
fost Yhracii din Nordul Dunării, numiţi de Greci, Geţi şi 
de Romani, Daci. (Al. Rosetti, op. cit.) şi care se credeau 
nemuritori. După Herodot, numai aceşti «barbari» credeau 
in viaţa infinită. Trausii-Thraci şi ei-după cum afirmă 
Nicolae din Damasc, a cărui seriozitate este mai presus de 
orice îndoială, aveau obiceiul de a plânge pe noii născuţi 
şi a sărbători norocul acelor ce aveau să moară. 

Thracii au luat parte la toate sintezele culturale ale 
Sudestului european, însă acele care au avut o importanţă 
preponderentă în istoria universală sunt sinteza greacă şi 
bizantină. (Cu aceasta ultimă se leagă în moă direct ul- 

tima, sinteză a spaţiului sudest european, al cărei centru 
de gravitate este cultura română). 

Vechea cultură protoheladică a fost, fără îndoială, in- 
fluențată de Thraci. Cercetători ca Redgeway, Katzarov şi 
alții mai recenți, au descoperit în legendele greceşti un 
adevărat nucleu istoric. (Se ştie astăzi că mitologia este 
prima, preistorie a unui popor şi ca atare, are nu de puține 
ori valoare de document) (1). Teogonia orfică, tundamen- 
tală pentru formarea spiritualităţii şi filosofiei greceşti 
este, după Rohde (Psyche, Seelenkult u. Unsterbichkeits- 
glaube der Griechen) de origine pur thracă. Numai ethosul 
acestui popor care a dat naştere monoteismului lui Zalmo- 
zis a fost în stare să inspire viața transcedentală, care 
caractericează această teogonie (2). Aceeaş doctrină a lui 
Zalmozis, a avut o profundă influență asupra lui Platon. 
aşa după cum reese cu toată claritatea din Charmides. 
După Clemente din Alexandria, Orfeu este un zeu thracic, 
iar Thracia este patria Muzelor. Dionisos, în reprezentarea 
lui primordială-adică esoterică (şi nu bachică, aşa cum 
s'a, convertit mai târziu la 'Thracii de Sud şi la Greci) este 
şi el o creațiune a sufletului dacic. In acestă privință, 
trebue se remarcăm că este greu de admis că triburile 


(1) Pentru Thraci v. W, Tomaschek, Die alten Thra- 
ker, etc., şi Vasile Pârvan, Getica, 1926, lucrări fundamen- 
tale. Bibliografia şi studiul asupra investigațiilor ia zi, 
v. W. Brandenstein, Thrake, Paulys Real-Encyclop, 1936. 

(2) Contrariu a ceiace crede un Suidas, marele profet 
al Thracilor, Zalmoxis, nu a fost discipolul lui Pytagora. 
Asemănarea care există între esoterismul pitagoric şi acel 
al lui Zalmoxis trebue explicată, din contră, prin influenţa 
pe care a avut-o Zalmozis asupra lui Pytagora, care a trăit 
într'o epocă posterioară acestuia. Mai remarcăm că teoria 
luă Mommsen (Rom. Gscht. III) asupra lui Zalmozis, pro- 
dus al doctrinelor egiptene, este invalidată de diferenţele 
fundamentale care există între zoomorfismul egiptean şi 
spiritualismul abstract a lui Zalmoxis (Asupra acestuia 
v. Jean Coman, Zalmozis, un grand probleme gete, 1939). 

galactofage din Nordul Dunării, ar fi putut inventa un 
zeu tutelar al vinului. In orice caz vinul nu era generalizat 
şi în imensele regiuni de munte şi păduri, improprii culti- 
vărei viței, aşa că ordinul pe care l-ar fi dat Deceneu de 
a se distruge viile, nu a putut afecta decât o cantitate 
minimală de Daci. 

Credem că este aici locul de a aminti că acest fond spi- 
ritual proectat în doctrina vieţii infinite, a constituit me- 
diul moral apt pentru propagarea creștinismului patristic. 

Clemente din Alexandria vedea în spiritualitatea thracă, 
prepararea martirilor creştini pentru moarte şi viaţa vii- 
toare. Instituţia monacală precreştină a aşa numiţilor 
Ktistes, un fel de călugări, pe care o menţionează Strabon 
şi Pomponiu Mela, constitue o probă peremptorie asupra 
pasiunii de moarte a Thracilor. 

De origine thracică sunt, după unii cercetători, anumite 
elemente arhitectonice ale Greciei istorice, ca de ex. Me- 
garon—ul a cărei prefigurație s'a descoperit în centrul cul- 
tural Turdaș, din Transilvania (C. Daicoviciu, La Transyl- 
vanie dans VAntiquit€, 1933). S'a crezut (până nu de mult), 
că arhitectura grecească derivă din cea egipteană. In rea- 
litate, ceiace s'a întâmplat, nu a fost decât o transmisiune 
de stimulent, de vreme ce templele greceşti au fost cons- 
truite cu piloni de lemn (la fel ca la Turdaş), cu câteva 
mii de ani după ce Egiptenii construiră enorme coloane 
de piatră. Mai mult decât atât, dacă Grecii ar fi copiat 
coloana, egipteană, este probabil că la început ar fi făcut-o 
într'o formă servilă. Insă primele lor capitele nu sunt îm- 
podobite cu floarea de lotus cu care Egiptenii ornau coloa- 
na. Este vorba deci, de o desvoltare paralelă, aceiaş care 
rezultă şi imai clară în Mexico (A. L. Kroeber, Anthro- 
polody). 


x 3 * 


A doua mare sinteză culturală thracă este Bizanțul. 
Asupra a ceiace s'ar putea numi constanta culturii bizan- 
tine, ne vom referi la tezele bizantinologilor de mare 
prestigiu, cum sunt Strzy/gowki, Diehl şi Vasiliev. 

Teza orientalistă a lui Strzygowski (Orient oder Rom, 
1901; Ursprung d. christ. Kirchenkunst, 1930), pretinde că 
Bizanțul este un produs cultural al vechiului Orient şi 
caută izvoarele culturei bizantine în Egipt, Asia Mică, Siria 
şi chiar mai departe, în Mesopotamia; în ultima vreme 
crede a găsi aceste surse în platourile Iranului, Turches- 
tanului şi Armeniei. 

Teza helenistică a lui Charles Diehi (Manuel d'Art by- 
zantin ed. 1926; L'Art chretien primitif et VArt byzan- 
tin, 1928) susţine că lineamentele fundamentale ale Bizan- 
țului sunt un amestec de elemente orientale şi helenistice, 
acestea din urmă constituind însă tiparul în care s'a tur- 
nat cultura bizantină. 

Pentru Vasiliev (Hist. de PEmypire byzantin, 1932), Bi- 
zanţul este o sinteză originală între elementele culturale 
greceşti şi orientale. 

Niciun istoric, după Strzygowski, nu a mai reiterat ve- 
chile teorii, după care Bizanțul era considerat ca o cultură 
romană decadentă, şi petrificată în niște formule degene- 
rate și fără viață istorică. 

Din aceste teze relative la constanta culturei bizanti- 
ne, aceia care se apropie cel mai mult de realitatea istorică 
este, după părerea noastră aceia a lui Vasiliev. Intr'ade- 
văr, mai înainte de toate, există un fapt complect sigur: 
Și anume că Bizanțul nu reprezintă o realitate istorică şi 
culturală «per se», ci este o sinteză. Nu a existat niciodată 
o rasă sau un popor bizantin. Ori, după principiile moderne 
în materie de morfologie a culturilor, nu poate fi vorba de 
sinteze istorico-culturale în afara unui fundament antro- 
pologic. Constantinopol în zorii culturii bizantine (se- 
colul VI d. C.) se găsea închis în mijlocul unei masse ra- 
siale thrace. Erau Thracii din provincia omonimă, Bithi- 
nii şi Paflagonezii din N. V. Asiei Mici, pentru a nu mai 
aminiti vechiul strat al Frigienilor răspândiți în toată 
Asia Mică, după cum susțin Karazov si Kretschmer. Persis- 
tența antropologică a, acestui element până în zilele noa- 
stre, pare să fie un fapt cert. Afet Vzmay (Recherches sur 
les carac. anthrop. des populations de la Turquie, Gene- 

ve, 1939) demonstrează autoctonismul indogermanic al po- 
pulaţiilor turceşti, pe bază de date statistice antropo- 
logice, respingână în acelaş timp teoria mongolismului po- 
porului turc. Către aceiaş concluzie coincid diferite resturi 
culturale turceşti, cum ar îi secta dervişilor turci, atât 
de asemănători Ktistes-ilor thraci (N. Iorga. op. cit.), ori 
covoarele de Anatolia, «Caramani», extraordinar de ase- 
mănătoare cu acelea din România, şi in schimb atât de 
diferite de cele persane, cu care adesea sunt confundate. 
(Corn. Gurlitt, Konstantinopel, cfr. Iorga et Balş.) 

Nu putem proceda aici la inventarierea tuturor «trans- 
misiunilor» thrace, care dovedesc nu numai supraviețuirea 
unor anumite forme culturale, ci aceia cu mult mai im- 
portantă-şi de care ne vom ocupa mai la vale-antropolo- 
gică. «Transmisiunile» culturale la care ne 'referim, nu 
sunt nişte forme parazitare, pură tradiţie, fără sem- 
nificaţie actuală, ci reprezintă o adevărată «trăire» care 
le face apte să creeze imprejurul lor noui şi continui 
variaţii. Vom indica unele din cele mai semnificative. Aşa 
sunt «transmisiunile» în legătură cu arta şi religia. Du- 
pă Strabo, cântecul (melos), ritmul şi instrumenţele mu- 
zicale greceşti erau de origine thracică. Este foarte pro- 
babil că unele din instrumentele muzicale balcanice şi mai 
ales româneşti să fie o moştenire thracă (naiul de ex, 
vechiul «nablos»). După cum era natural pentru acea epo- 
că, muzica. şi dansul erau elemente esenţiale sau cel puţin 
colaterale ale cultului. Unul din aceste dansuri care sa 
«transmis» este acela numit de autorii greci «horos», ju- 
cat în România, unde se chiamă «horă» şi în Balcani, 
unde se chiamă «kolo». «Scythici chorei», jucate la nunți 
(şi menționate de Sidonius Apollinaris, sec. V.), reprezen- 
tau desigur dansuri thrace, a căror continuare în Balcani 
se verifică până azi (Hoernes, Alterthumer der Hercegovi- 
na). In cântecul cel mai caracteristic al Românilor, doina, 
se poate recunoaşte acel «<torelli> pe care lexicograful bi- 
zantin Hesichius îl definea ca un plâns cu fluerul, al Thra- 
cilor. Hahn (Albanesische Studien), admite că colinda de- 
rivă dintr'un obicei illiro-thracic. .Un mare număr de obi- 

ceiuri în legătură cu morţii-şi care nu putea fi prescris de 
biserica ortodoxă-sunt de aceiaş origină thracă: măşti 
stranii, cum există în anumite regiuni din România, obi- 
ceiul de a duce morţii la groapă cu cântece, ceiace nu-i de 
mirare într'o țară unde «barbarii» thraci erau atât de 
amatori de muzică. Enorma cantitate de formule de des- 
cântec şi vrajă ce utilizează poporul azi în Balcani şi Ro- 
mânia, fac parte din acelaş «material» thrac. Bocetele 
provin de la aceiaşi autori ai «tolli»-lor (e«Voceri> din 
Corsica se explică prin probabila implantaţie în insulă a 
unei polpulaţii balcanice). 

elementele îmbrăcăminții din Sudestul european-dar 
mai cu seamă din România-constitue o indiscutabilă 
«transmisiune» thracă. Este adevărat că sunt o seamă de 
«împrumuturi» care provin din moda bizantină a Curţii şi 
din luxul claselor superioare. Insă pe coloana lui Traian 
se văd purtătorii de tiare şi de căciuli frigiene, alături 
de <comati» cu lungi plete (aceiaşi care erau pentru Ovi- 
diu niste «squalidi>, cintonsi» şi «hirsuti», ceiace desigur 
nu putea corespunde sentimentului intim al poetului, de 
vreme ce a scris în «barbarul> lor dialect, poemele din 
nefericire pierdute). Se recunosc până şi astăzi în forme- 
le straiului românesc (mai ales, căci aici s'au păstrat mult 
mai pure ca în restul Sud-Estului) cămaşa strânsă pe 
mijloc, şi ițarii strimţi pe picior. «Transmisiunea» thracă a 
vestmântului femeesc este tot atât de evidentă. Cămaşa 
statuetei din Opaka (Katzarov, Kulturgeschichte, etc.) re- 
prezintă, tipul vesmintelor thrace. Acelaş lucru se poate 
spune despre <războinicul thrac», dela muzeul din Sofia. 

In ceiace priveşte ornamentistica, elementele ei funda- 
mentale sunt astăzi aceleaşi care se pot identifica în cera- 
mica preistorică, («Bandkeramik»), pe cămăşile thrace, sau 
pe unele ţesături care acoper statuele femeeşti din mu- 
zeul Acropolei. (Asupra <transmisiunilor» v. N. Iorga, Hist, 
des Roumains, cap. VII.) 

Este necesar să relevăm că deşi nu se poate proba on- 
ginalitatea tuturor elementelor culturii thrace, adică dacă 
este vorba de infuenţe streine, sau de forme paralele sau 

«convergente» (diverse țesături, sau naiul, care sunt co- 
mune unor vaste zone geografice mondiale), faptul nu 
afectează câtuş de puţin «originalitatea» transmisiunii 
istorice a acestor elemente, de la Thraci la actualii locuitori 
ai Sudestului european (1). 

Una din «transmisiunile» cele mai semnificative este 
aceia de tip lingvistic. Aşa numita lingvistică balcanică-al 
cărei concept îl inventă în 1829 Kopitar-se poate numi, 
pentru extinderea, sa geografică şi aşa, după cum atât de 
judicios a obiectat Sextil Puşcariu, lingvistică sudest eu- 
ropeană. Pentru a explica o mare cantitate de asemănări 
de ordin fonetic, morfologic şi semantic, care există între 
limba română şi limbile balcanice, «balcaniştii» au propus 
diverse teorii de tip social, istoric sau pur filologice (aceste 
ultime numite «influențe»), şi vorbesc în general, de o 
«mentalitate» balcanică, de o anumită imaginație ling- 
vistică, de o anumită «forma mentis» comună popoarelor 
din această parte a Europei. 

Acela care se apropie mai mult de realitatea faptelor, 
este desigur G. Weigand (Ethnographie von Makedonien, 
etc., 1924) care consideră aceste asemănări ca datorite 
substratului thrac, concept mult mai sigur decât de ex. 
substratul bizantin cu care un Kr. Sandfeld (Linguistique 
balcanique, etc., 1930) pretinde justificarea aceluiaș fe- 
nomen. 


x x x 


(1) Argumentelor invocate de Alfăldi, asupra lipsei de 
continuitate istorică și că ornamentul local românesc este 
pur şi simplu lipsit de orice «cultură» și că pentru acest 
motiv se găseşte răspândit în toată lumea barbară în de- 
cursul secolelor, şi ca atare acest ornament nu are nici un 
caracter particular, George Bratianu (Une enigme et un 
miracle hist,., etc., 1942) le răspunde că acesta poate ji cazul 
anumitor motive de ceramică sau de orfevrerie, însă că este 
greu de admis această explicaţie pentru complexul aspecte- 
lor primitive ale unei civilizaţii rurale şi mai ales, pentru 
perzistența sa într'o aceași regiune geografică. 

Insă transmisiunea cea mai uimitoare este aceia a în- 
săşi <fenotipului» thrac, în cea mai bună variantă antro- 
pologică, adică dacică, în persoana fenotipică a Româ- 
nului modern. Asemănarea acestuia cu Thracul preistoric 
o demonstrează, pe lângă descripţiile istorice, arheologia 
română. Capetele dace din museul Vaticanului, statuile 
Dacilor care au împododbit arcul lui Constantin, dar mai 
ales imaginele de pe Coloana Traiană, sunt documente 
tipologice a căror exactitudine nu poate fi pusă la îndoială, 
dat fiind caracterul realist al artei romane şi dat fiind 
faptul că aceste opere aparțin unor artişti diferiți. Aceiaş 
calificare realistă o poate avea «Trophaeum Trajani> a 
cărui execuţie rudimentară nu afectează câtuş de puţin 
concluziile arheologiei mai sus citate. Atât anatomia cât 
şi fizionomia feţei, cum şi expresia mişcărilor corpului 
Românului de azi, sunt perfect identificabile în această 
arheologie. 

Supravieţuirea fenotipului etnic thraco-getic pune însă, 
o problemă de genetică rasială, a cărei abordare devine 
indispensabilă. Se ştie că amestecul de rase (sau de varia- 
ţii rasiale) adică mestisajul, tinde la creațiunea de noi 
tipuri rasiale, adică de noi integrări. In aceste amestecuri 
există însă şi o tendință contrarie, aceia semanalată de 
G. Montandon (La race, les races, etc. L'Ologenese, etc..) 
după care mestisajul nu reuşeşte să anihileze totalmente 
accentuarea trăsăturilor rasiale pure. In acelaş senz Hrd- 
licka afirmă (Human Races) că există o regulă generală 
după, care fixitatea trăsăturilor ereditare stă în relaţie 
directă cu momentul în care s'a produs apariția unei 
anume trăsături. Cu cât este mai îndepărtat acest mo- 
ment, adică cu cât o anumită, trăsătură este mai veche 
cu atât este mai stabilizată, şi devine mai puţin varia- 
bilă. Viceversa, trăsăturile mai recent dobândite sunt mai 
puţin fixe, adică sunt mai variabile. Prin mai mult sau 
mai puţin se înţelege mai cu seamă că sunt mai mult 
sau mai puţin susceptibile de diverse grade de recesiune. 
In felul acesta «materialul genetic», adică elementele 
constitutive ale eredității, își pot asigura o continuitate 

parţială care să imprime o anumită constantă ereditară, 
generațiilor sucesive şi derivate din amestecul rasial. 

Astfel, diferite caractere tipologice fizice, ori psihice, se 
pot «strecura» prin tot felul de combinaţii genetice cu ca- 
racter psiho-fizic, ulterioare. Din punct de vedere genetico- 
rasial, se poate afirma că un popor (în speța caracterele 
sale dominante) poate supravieţui instoric chiar dacă sufe- 
ră diverse amestecuri de sânge. Personalitatea sa fenotipi- 
că rămâne identică, sau aproape identică. Nici limba, nici 
cultura, nu afectează câtuş, de puţin aceasta perpetuitate 
etnică. Antropologia a demonstrat astăzi că limba, cul- 
tura şi rasa, nu au o conexiune organică. Boas (The Mind 
0f primitive Man, ed. 1943) a dovedit cu exemple actuale, 
că un popor poate să rămână permanent constant ca tip 
anatomic (rasial) şi limbă şi să-şi schimbe cultura; că 
poate rămâne permanent constant în tip şi să-şi schimbe 
limba, ori poate rămâne permanent constant în limbă și 
să-şi schimbe tipul şi cultura. 

Este deci perfect plauzibilă ipoteca că Thracii (Geţii), 
au putut supraviețui în ariile geografice ocupate odinioară, 
Și acum să privim faptele care exprimă istoric ameste- 
curile succesive suportate de elementul etnic thrac. 

In primul rând, trebue sa constatăm că distrugerea 
acestui element de către invazori (care reprezintă facto- 
rul succesiv de mestisaj) nu s'a produs în măsura în care 
se obisnueşte a se crede. Istoriografia modernă a stabilit 
ca năvălitorii nu aveau nici un interes să anihileze elemen- 
tul autochton, ci din contră, au căutat totdeuna folosirea 
lui. In al doilea rând, cum năvălitorii se constituiau în- 
tr'o suprastructură socială al cărei centru de gravitate 
demografică se fixa la oraş, se înțelege dece marea masă 
a populației indigene care locuia la sat, se păstrase rela- 
tiv pură. Aceasta este o lege istorică, generală. Urmărind 
evoluţia principalelor năvăliri sau infiltraţii, care sau 
succedat pe teritoriul României de azi, observăm că între 
secolele VII-IV a. C. Sciţii, şi apoi între secolele III-II a. C. 
Celţii (după cronologia Daciei preistorice stabilită de Dai- 
coviciu, op. cit.), au dominat politic şi numai până la un 

anumit punct cultural, Dacia, fără însă să realizeze desna- 
ționalizarea Dacilor. Celtizarea, acestora, aşa cum pretinde 
Hubert (Les Celtes) nu se poate susține numai pe baza 
argumentului arheologic, tras din prezenţa unui anumit 
tip de cultură celtic (La Thâne), pentrucă—aşa cum am 
mai relevat—continuitatea culturii rustice thrace nu s'a 
întrerupt nici nu moment. Numărul redus al Celţilor pe 
teritoriul dacic, precum și lipsa de trăsături psihosomatice 
şi lingvistice celte la poporul român, ne face să ajungem 
la concluzia contrarie, adică aceia că Celţii au fost absor- 
biţi de masa dacă. 

Ceiace s'a întâmplat cu Celţii, s'a întâmplat cu popu- 
laţiile germanice care invadară Dacia, mai târziu, după 
părăsirea ei de către Romani, adică Vandalii şi Goţii. La 
îel li s'a întâmplat Sarmaţilor (foarte puţini în Dacia), 
Hunilor, Gepizilor şi Azarilor, Toţi au dispărut fără a lăsa 
vre-o urmă doar de vreun termen toponimie sau onomas- 
tic, ori alte câteva puține cuvinte. 

Romanii, sau mai bine zis acel «ex todo orbe romano» 
cari au constituit colonizarea romană, nu numai că nu 
sau substituit elementului autochton-aşă cum susţine 
un Mommsen, impresionat desigur de aserţiunile fantas- 
ticului Eutropiu dar nici măcar nu au reușit să altereze 
întrun mod efectiv (adică su efecte genetice) acest ele- 
ment autochton. Conceptul istoric «daco-roman» consti- 
tue o foarte relativă realitate rasială; se poate vorbi de 
aceasta doar la oraşe, căci inmensa majoritate a populaţiei 
dace care locuia la ţară a rămas intactă, în cea mai mare 
parte a ei. De asemenea trebue ținută socoteală și de 
numeroasele triburi dace, rămase sau evadate dincolo de 
limes, cari cu toată probabilitatea, au constituit după re- 
tragerea administraţiei imperiale o puternică sursă rege- 
neratoare dacă. Romanizarea o fost fundamental un fe- 
nomen cultural. Difuzarea limbei latine se datoreaza fap- 
tului că constituia un element cultural superior celei auto- 
tochtone (în Grecia și Asia, unde s'a lovit de o cultură su- 
perioră, nu s'a putut impune). In orice caz, necesitatea, 

funcţională a utilizării unei limbi unice pe o mare extensi- 
une geografică a asigurat limbei latine universalitatea ei 
istorică. (A. Meillet, Linguistique historique et linguistique 
generale). 

Primele valuri slave cari s'au produs în secolul VI d. C. 
au avut ca efect dislocarea masei geto-thrace, şi retrage- 
rea ei spre părțile muntoase şi păduroase, în special «co- 
rona montium» din Transilvania, în masivele inaccesibile 
ale Thesaliei, Pindului, precum şi în alte asemenea «insu- 
le» mai mici. După Jirecek (Geschichte der Serben), pe 
măsură ce Slavii avansau către Marea Adriatcă, Dacia se 
depopula aproape în totalitatea sa de triburile slave care 
o ocupaseră în sec. VI. Puținele nuclee care mai rămăse- 
seră în Nordul Dunării, au fost absorbite de populaţia au- 
tochtonă. In acest timp, a existat o mişeare contrarie a 
populațiilor romanizate de origine thracă, din Sudul 
Dunării, înspre Nordul fluviului, şi care au întărit în- 
trun mod considerabil autoctonismul local. 

Din cele spuse, reese că participarea rasială a Slavilor la 
formarea poporului român, a fost cu totul redusă. Fenoti- 
pul român demonstrază lipsa de trăsături psichosomatice 
Slave. Lexicul slav, care există în limba română, are o 
semnificație pur statistică şi nu de circulaţie, fără a afecta 
câtuş de puţin structura limbei al cărei «substrat» de alt- 
fel, nu indică nici un fel de tendintă slavizantă. 

Trebue să mai remarcăm că în Sudul Dunărei presiu- 
nea slavă a fost mult mai puternică decât în Nord; atât 
prin excesul numeric cât şi prin caracterul extrem de bar- 
bar al primelor invaziuni ce sau produs în acest sector 
geografic, distrugerile comise asupre autochtonilor cari au 
rămas in drumul invazorilor trebuind să fi fost mai ma- 
sive. Când mai târziu, în zorii Evului Mediu, a început din 
munți marele reflux al autochtonilor, cei din Balcani în- 
tâlniră acolo mase compacte de populaţii slave, ori slavi- 
zate, aşa să disproporția statistică a trebuit fatal să se 
rezolve în detrimentul lor. Intre Românii din Nordul şi Su- 
dul fluviului, a existat o interminabilă metanastază, care 

a tăcut să se menţie totdeauna unitatea rasială, culturală 
şi lingvistică atât de caracteristică şi de surprinzătoare, a 
acestui popor. 

In sfârşit, nici ultimele invaziuni ale Pecenegilor şi 
Cumanilor, nu au lăsat urme în populaţia autochtonă. 
Tătarii nu au afectat deloc această populaţie. Faptul că 
unele triburi numeric extrem de reduse, s'au instalat în 
Buceag, nu îndreptăţeşte câtuş de puţin opinia lui Hrdli- 
ka relativ la componenta rasială tătară pe care acest 
antropolog o atribue neamului românesc. 

A treia mare sinteză culturală thracă, se efectuiază oda- 
tă cu apariţia istorică a culturii moderne româneşti. Aceas- 
ta se găseşte astăzi intrun câmp de forţe culturale ete- 
rogene, a căror acţiune, ca stil, ca «modă», constitue o ade- 
vărată suprastructură. Fenomenul universal al vieţii ac- 
tuale, care este extrem de rapida circulație a «motivelor» 
culturale, polarităţile şi sintezele ce se fac şi se desfac în 
cursul unei generaţii doar, nu putea să nu afecteze și 
aspectele imediate, şi mai ales formale, ale culturii româ- 
neşti. In această încâlcită țesătură culturală, firul auten- 
tic thrac (adică românesc), în loc să se manifeste cu prio- 
ritate în forme originale, îşi învălue prezența în sensuri 
şi intenţii inedite, pe care le imprimă formelor de împru- 
mut. Nu este mai puțin adevărat, că ceiace constitue «va- 
loarea» unei forme de cultură nu este coaja, suprastruc- 
tura, în fine formalismul ei, ca să-l numim aşa, tectonic, 
ci tocmai acest sens şi intenție ce cuprinde. Descifrarea 
şi individualizarea acestor elemente subiective autochtone 
(senzuri şi intenţii) prezintă desigur mai multe dificultăți 
(tocmai pentru extrema întaepătrundere de motive), decât 
identica operaţie facută pe cultura elenă sau bizantină a 
căror țesătură, este mai transparentă şi care, în orice caz, 
prezintă avantajul perspectivei istorice. 

Acestea zise, să abordăm problema culturii româneşti. 

Așa precum am mai indicat, în Dacia, culturile inva- 
zorilor, ca şi cimportaţiile» culturale greceşti (preromane), 
au rămas ca un suprastrat caracteristic doar claselor su- 

perioare orăşeneşti. La, sate, unde ca şi astăzi, trăia ma- 
joritatea imensă a populaţiei, se menținea aceiaş cultură 
rustică. Nu există nici cea mai mică îndoială, că Thraco- 
geții au rămas refractari oricărei reprezentări naturaliste 
zoomorfice sau vegetale. Ormamentaţia este geometrică 
ori cu tendinta geometrizantă. Ceramica, broderiile, covoa- 
rele şi relieful în lemm, toate producţii rustice, prezintă. 
fără excepţie acest caracter. Această circumstanță nu do- 
vedeşte, aşa după cum pretinde o anumită etnografie evo- 
luționistă, un stadiu cultural indiferențiat şi primar, ci din 
contră, un simţ de sinteză, un rafinament decorativ şi o 
categorică spriritualitate căreia îi repugnă reprezentările 
realiste ale lumii. In această cultură «primitivă» a Româ- 
nilor, se poate descifra un sens profund liric, ce ar pu- 
tea părea, paradoxal într'o cultură de forme abstracte. Este 
vorba însă, de o caracteristică absolut românească şi pro- 
babil de un fapt inedit în istoria «sufletului cultural» 
european (1). 

Descripţiile pe care le face Herodot despre sufletul 
thrac, se pot transpune, <talis qualis>, sufletului românesc. 
In acest abstractism liric, pur spiritual, trebue căutată în 
acelaş timp esența artei bizantine, al cărei «modus ope- 
randi» este iconografia statică, hieratică si bidimensiona- 
lă. In acest mod, arta bizantină a ştiut să «transfigureze» 
materia suflând asupra ei acel sens liturgic, atât de ine- 
fabil, care o caracterizează. 

Când fresca bizantină ajunge în România (sec. XIII), 
găseşte aici mediul său antic, şi de aceia a căpătat splen- 
doarea unică în faţa căreia a putut să se extazieze un 
Strzygowski. Există în România, zice el, comori pe care 


(1) Exrprimându-ne în termeni etnograjici, se poate 
anticipa că «specialitatea» etnică a geometrismulmi gre- 
cesc, este, până la un anumit punct, un «mod» cultura! 
thrac. Renaşterea culturii geometrice greceşti (sec. VII- 
VI) după perioada influenţei orientale, constitue un argu- 
ment în acest sens, 

cunoscătorul cel mai bine informat asupra artei antice, 
nu le poate găsi nicăeri, Mai ales în Bucovina se găsesc 
acele ciudate biserici, care prin polichromia aspectului lor 
exterior pot fi comparate cu fațada lui San Marco din 
Veneţia sau a Duomului din Orvieto, Decât, cum este şi 
natural, sculptura nu are aici, rolul pe care îl are acolo 
(Italia), Pictura proectează pe suprafaţa exterioară a bi- 
sericilor o uimitoare reţea de figuri teologice, dipuse cu 
bogăţie şi care prin variaţia coloritului dau impresia unui 
covor oriental. (Amintim conceptul orientalist al artei bi- 
zantine, a lui Strzygowski). Nici o ţară din lume nu oferă 
ceva asemănător. Si această bogăţie de culori fascinează 
şi mai mult, când în interiorul bisericii intră, splendoarea 
aurului, al cărui efect ajunge la maxim, când razele soa- 
relui pătrund pe fereastră. Dacă, cercetătorul este obişnuit 
printr'o lungă experiență să capteze conexiunile generale, 
va trebui să admită, aşa după cum o mai dovedesc şi 
anumite manuscripte şi picturi murale de la Dragomirna, 
că+nu a fost atât Muntele Athos care a influențat în Mol- 
dova ci, din contră, a fost marea cultură a mănăstirilor 
din Bucovina, care a repercutat asupra Sfântului Mun- 
te (1. Strzygowki, «Die Zeit», Wien, August, 1913, cfr. 
Iorga et Bals, op. cit.) 

Trecând la pictura românească modernă, este un fapt 
evident că originalitatea ei o constitue sensul decorativ 
pe care îl are şi care, împreună cu tonurile ce utilizează se 
aseamănă, în mod izbitor cu decorația şi tonurile frescelor 
şi al covoarelor populare. 

Este vorba pur şi simplu de marcanta «specialitate» 
etnică a pictorului român pentru anumite forme şi cu- 
lori, iar nicidecum de <influențe» bizantine ori foclorice. 

Fresca ce se confecţionează actualmente în Europa, cu 
tonurile ei mai curând opace, fără transparență şi fără 
lumină, constitue o adevărată antinomie picturală. De 
aceia problema frescei, a cărei necesitate decorativă (ca, 
sentiment), devine din ce în ce mai imperiosă în arta 
occidentală, va găsi numai în România o soluție posibilă, 
Pictura în ulei a unui Andreescu, Luchian, ori Petrașcu 

(pentru a nu aminti decât pe cei mai iluştri), cu toate 
diferențele de «şcoală» ce-i caracterizează, are o unitate 
şi o originalitate atât de tipică, încât se detaşează net pe 
mapa picturii europene. In general, pictura românească 
se marchează totdeauna ca atare, la expozițiile interna- 
ionale, In această forță rasială stă secretul sculpturii 
unuia din cele mai mari genii ai plasticei universale, 
Brâncuş. Estetica sa plastică, absolut originală şi expli- 
cată totdeauna atât de neconcludent, constă tocmai în 
«<abstractismul liric» al unei forme geometrice locale, pe 
care el a putut s'o proectexe şi s'o evaloreze>—ca orice 
geniu autentic—pe planul unei arte universale, 
Originea cântului bizantin nu s'a putut încă lămuri, 
pentrucă notarea lui nu se urcă dincolo de sec. X. După 
ipoteza formulată de Wellesz (Byzantinische Musik, 192"), 
care se bazează pe analogia ce există între poesia reli- 
gioasă şi liturghie, este probabil că primele melodii pe 
care se cântau «carmesii» sacri, să fi fost cântece popu- 
lare. Nu pare, în schimb, probabil—aşa cum crede acest 
autor—că aceste cântece să fie de origine siriană, pen- 
trucă înainte de toate, este logic ca această muzică popu- 
lară să provină din «hinterland»—ul Constantinopolului, 
ca fenomen tipic de rusticizare a oraşului, verificat de 
atâtea ori în condiţii istorice similare. In al doilea rând, 
există o asemănare frapantă între aceşti «carmes» şi 
anumite melodii populare româneşti a căror cronologie 
prebizantină s'a putut stabili fără a da loc la vre-o în- 
doială. Astfel se poate ajunge la concluzia că melodiile 
bizantine au origine thracă, mai ales dacă se are în ve- 
dere muzicalitatea extraordinară a poporului thrac. 
Ceiace se poate considera ca o caracteristică (relativă, 
desigur) a muzicei bizantine şi românești, este existenţa 
unui mod musical «sui generis», care diferă total de sis- 
temul tonal al gamelor majore şi minore ale aşa, numitu- 
lui <Tonkunst» occidental. Tonalismul muzicei româneşti 
(această muzică nu este nici atonală nici politonală, aşa 
cum uşor s'ar putea crede), este refractar oricărei trans- 

poziții cromatice, ori de sfert de ton, a muzicei occi- 
dentale. 

Dat fiind infinitele posibilităţi technice şi de expresie 
ce oferă, acest «status musicalis>, poate avea consecinţe 
nebănuite asupra muzicei viitorului. Acest lucru l-a intuit, 
desigur, Vincent d'Indy când spunea că Musica sa născut 
în Italia, a trăit în Germania, moare în Franţa, pentru 
a renaşte în România. Școala muzicală românească şi-a 
anunțat apariția ei universală cu Enescu, Drăgoi, Jora, 
Paul Constantinescu, Brânzeu, etc., cu producţii care 
marcheză începutul unui stil original. In aceiaș şcoală 
trebuie cuprins-oricât ar părea de straniu-şi Bela Bartok. 
Participarea sa nu se mărgineşte la aportul etnografic pe 
terenul muzicii populare româneşti-ceiace, desigur, nu ar 
justifica încadrarea făcută-ci participă la cethos> ul ro- 
mânesc. Convieţuirea lui în «spaţiul» transilvan şi inti- 
mul contact cu muzica populară românească au avut ca 
efect românizarea sa spirituală, (de ex. Concertul pentru 
Orchestră), fenomen perfect plauzibil dacă ne gândim că 
ceiace se poate numi Geopsiche funcționează totdeauna 
ca un puternic aglutinator cultural. 

Este locul sa amintim pe doi muzicieni români, pro- 
babil cei mai buni ai timpului lor, Enescu (ca violonist) 
şi Lipatti. Originalitatea interpretărei muzicei streine, de- 
monstrează din partea lor o ineluctabilă «prezenţă» et- 
nică. Această prezență constitue, tocmai, prezenţa ro- 
mânească, în istoria universală a violinei şi a pianului. 

Poporul românesc, cu dispozițiile lirice ce are, este apt 
pentru o mare poezie. Sub această rubrică, vom nota că 
abundența şi variaţia formelor folklorului român, par să 
nu se termine niciodată. In orice caz, nici un alt popor 
european nu poate concura din acest punct de vedere 
pe Români. Ceiace s'ar putea numi constanta metafizică 
a acestei poezii (atât culte cât şi rustice) şi care inter- 
ferează intreaga cultură românească, este sentimentul 
inefabil de dor. Nu este nici veselie, nici tristeţe, nici 
speranță şi nici resemnare, Acest sentiment are desigur 
un «tonus» de mare tensiune şi o «culoare» emoţională 

3 


34 C. L. POPOVICI 


absolut tipică şi inconiundibilă. (Pentru aceasta se deo- 
sebeşte net de «spleen» ul englez, de «<Seensucht» ger- 
mană, de «saudade» portugheză, etc.). Obiectiv, se poate 
califica ca un «modus» de trăire (cErlebnis») a morții. 
Transcrierea culturală a dorului, România o face în sim- 
boluri extrem de schematice şi integral metaforice. 

Moartea pentru el, la fel ca şi pentru strămoșul său, 
Getul «nemuritor» a lui Herodot, nu este contrariul vieţii, 
ci continuarea ei, pe «tărâmul» celălalt, unde îl așteaptă 
o lume paradisiacă. De aceia, moartea este o «logodnă» 
în afabulaţia mirifică, a cosmosului, care participă în mod 
integral la acest ritual: moartea este doar un ritual, vo 
liturghie, o «trecere» spre imortalitate. Acest dor este 
pentru Român o coordonată cosmologică, propriul şi Ui- 
picul său «Weltanschauung». Moartea este trăită, nu ca 
fenomen natural, ci transcendental. Insă, așa după cum 
spune Lucian Blaga («Spaţiul Mioritic), la acest trans- 
cendent nu trebue să te ridici (ca în mistica germană), 
pentru că el singur coboară asupra sufletului, care îl 
primeşte, ca un receptacul. Această descensiune pare 
«efulguraţia» taborică a Sfintei Sofii a Constantinopolu- 
lui (sau a bisericilor din Bucovina, la care face aluzie 
Strzygowsky). 

Intreaga poezie românească, în infinitele ei teme, este 
străbătută de dor. Vocabula revine mereu ca un cleit- 
motiv>. Transpunerea acestei «poesis» în valori culturale 
universale, sa făcut acum mai puţin de un secol, prin 
apariția meteorică a celui geniu care a fost Mihail Emi- 
nescu. Poesia lui, de structură esențialmente lirică, este 
în ceiace are mai realizat, doar de «atmosferă», aproape 
fără teme, cu un timbru etnic inefabil. Această «<atmos- 
îeră», în tipicul ei, nu se poate compara cu nimic în toată 
lirica universală. Am putea-o caracteriza doar atât: o 
«supra-trăire» poetică a dorului. 

Doi poeţi contemporani, care stau alături, fără nici o 
îndoială, de cei mai mari poeţi ai lumii sunt: Tudor Ar- 
ghezi, poet teologic în sensul ortodox-bizantin, dar care 
se mişcă într'o tematică mitologică populară, şi Ion Barbu, 

ermetic (probabil este cel mai ermetic din toată lirica 
contemporană) de filiaţie estetică «poescă> însă a cărui 
splendori lexicale amintesc timbrul muzical al frescelor 
româneşti, şi al cărui «abstractism liric», ca şi acel al lui 
Brancuş, are aceiaş rădăcină rasială. 

Neamul românesc are o mare capacitate culturală, nu 
numai pentru a crea forme proprii, dar şi pentru a asimila 
şi transforma forme streine. Vocația pentru cultură o do- 
vedeşte numărul foarte ridicat de oameni de ştiinţă, li- 
tere şi artă, cu renume mondial, şi pe care nu-i putem 
enumăra aici. O mai dovedeşte şi mediul cultural foarte 
extins al României. 

Această vigoare culturală îşi are o foarte solidă bază 
în vigoarea antropologică exprimată în indicele de nata- 
litate, cel mai ridicat din Europa. (Natalitatea constitue, 
după Spranger, unul din cele mai concludente argumente 
pan-culturale). In această natalitate este posibil să rezide 
secretul existenţii sale istorice, ce a produs o adevărată. 
uluire nu puţinor istorici, cari au văzut în ea, ca de ex. 
F. Lot, o cenigmă şi un miracol al istoriei». 

Este deci natural, ca în constelația culturală sud-est- 
europeană, poporul românesc să joace un rol centripet şi 
aglutinator (fapt demonstrat prin vizibila atracţie ce o 
exercită cultura românească, asupra acestui sector), şi care 
să-i asigure astfel, în mod definitiv, participarea la istoria 
universală a culturii. 

eritoriul aflat pe hartă între gradele 36-37 latitudine 
Ţ nordică şi gradele 15-30 meridian oriental, n'a fost 
niciodată considerat ca o entitate geografică aparte, bine 
determinată prin caracteristicile sale fundamentale, şi cu 
atât mai puţin ca o «unitate istorică autonomă», admisă 
ca atare, cu toate consecințele pe care le implică utili- 
zarea unei astiel de formule. Dominaţii străine—consi- 
derate ca atare, din punctul de vedere al grupurilor et- 
nice, recunoscute în general drept băştinăşe—, ca de ex. 
cea bizantină şi cea turcească, au dus la formarea unei 
legende istoriografice eronate, al cărui conţinut se poate 
rezuma, în felul următor: popoarele conlocuitoare în spa- 
țiul cunoscut sub denumirea de «Balcani» şi pe care noi 
în denumim «Sudest European», mau avut —cu excepția 
popoarelor de religie statală catolică—, nici un fel de 
istorie proprie, până la descoperirea sezistenţei» lor de 
anumite cercuri occidentale, în special franceze şi austria- 
ce. Până în secolul al 19-lea, când s'a efectuat această 
«descoperire», Sudestul a fost considerat, ca o simplă 
prelungire a Orientului turcesc, pe teritoriul cont:nental 
european. 

Inainte de a trece la alte consideraţiuni de ordin ge- 
neral. credem necesar să delimitam în mod precis conţi- 
nutul geografic al spaţiului conturat mai sus şi pe care-l 
denumim «Sudest», respingând termenul tradițional de 
«Balcani» sau «Peninsula Balcanică», al cărui contur ne- 
precis, chiar nebulos de multe ori, n'a făcut decât să 

contribue la mărirea confuziei create la sfârşitul seco- 
lului trecut, în jurul ariei geografice, care ne interesează. 

Sudestul este acea parte a continentului european, care 
se găseste încadrată, pe de o parte de Marea Neagră, 
Bosfor, Marmara, Dardanele, Egee, mările Ionică şi Adria- 
tică şi pe de altă parte de extremităţile orientale ale 
masivului Alpilor, de arcul Carpaţilor Nordici şi Carpaţi- 
lor Păduroşi, precum şi de depresiunea geotectonică a 
Nistrului. Până în zilele noastre, majoritatea cercetăto- 
rilor nu au ajuns la una acord asupra conținutului terme- 
nului de «Sudest», după cum nu sunt de acord nici asu- 
pra semnificației geografico-istorice a termenului «Bal- 
cani». 

«Peninsula Balcanică» sau «Balcanii», cuvânt accep- 
tat la început în terminologia geografică ca un termen 
pur technic, şi-a pierdut cu timpul funcţia lui iniţială, 
transformându-se întrun concept generic, cu funcţiune 
strict politico-culturală. Cunoscutul geograf Ami Bou€ a 
fost cel dintâiu, care a respins întrebuințarea acestui ter- 
men în circumscrierea spațiului geografic situat la extre- 
mitatea sudestică a continentului european, recunoscându-i 
artificialitatea şi subliniindu-i importanţa pur locală, cu 
rol secundar în asamblul geografic de care ne ocupăm. 
Otto Maul (E. V. Seydlitz: sche Geographie, Hundertjahr- 
Ausgabe, Il. Bd. Breslau, 1931, p. 121) a fost cel dintâiu, 
care a dat apoi o definire mai precisă a ceeace el a de- 
numit «Die siidosteuropăische Halbinsel». Dar, între «des- 
coperirea» Sudestului, în cea dea doua jumătate a secolu- 
lui trecut şi epoca actuală, se înşirue o serie intreagă de 
geografi şi istorici ale căror lucrări, de cele mai variate 
dimensiuni, dedicate spaţiului nostru, sunt edificante, în 
ceeace priveşte nesiguranța şi lipsa de acord asupra con- 
ținutului strict geografic a termenilor de «Balcani» sau 
«Peninsulă Balcanică», precum şi în ceeace priveşte pre- 
mizele acestor termeni. 


Zeune (Goea, Versuch, einer wisenschaftlichen Erdbeschrei- 
bung. Berlin, 1808), a împărţit aria geografică, de noi mai sus 

delimitată, în două: «Peninsula Balcanică» propriu zisă cu- 
prinzând teritoriile spre sud de lanţul munţilor Balcani şi așa 
numita «Karpathenland», situată în jurul masivului podișului 
transilvănean și integrată de amintitul geograf massei conti- 
nentale centro-europene. 

D'Omalius d'Halloy, a fost primul, care a respins părerile 
lui Zeune, circumseriind consținutul geografic al termenului 
într'un fel ce nu interesează momentan. 

Ritter (Erdkunde in Verhăltnis zur Natur und zur Geschichte 
des Menschen, Allgemeine vergleichende Geographie, Berlin 
1918), a înlocuit apoi termenul de «Balkan Halbinsel» cu ter- 
menul de <Halbinsel Griechenland», a cărei frontieră nordică 
a situat-o pe cursul Dunării. Această delimitare a frontierei 
nordice a peninsulei a fost apoi acceptată și menţinută în ge- 
neral până în zilele noastre şi pentru noţiunea technică geo- 
grafică: «Peninsula Balcanică.» 

Jirecek, cunoscutul istoric al popoarelor sudslave, sprijindu- 
se în primul rând pe distribuția etnografică, a împărţit la 
rândul său (în «Gesch. d. Serben», Gotha, 1911, p. 3), conţinutul 
geografic al termenului «Peninsula Balcanică» în două: o parte 
nordică, pe care el o caracterizează drept «massivă> şi care se 
extinde între Quarnero, gurile Dunării şi litoralul nordic al 
Mării Hgee şi o parte sudică, incepând dela Salonic până la 
capul Matapan și pe care el o definește în felul următor: «pen- 
insula propriu zisă, care în toate timpurile istorice a fost 
locuită numai de Greci». 

Diz (D. politisch-geographischen Probleme d. Balkanhalbin- 
sel, «Geograph. Zeitschr., 1917, p. 489) a dus mai departe cri- 
teriul divizunii artificiale, dar în acelaș timp a fost cel din- 
tâiu, care a recunoscut necesitatea integrării teritoriilor situate 
la nord de linia Dunării în cuprinsul «Peninsulei Balcanice». 
Dix împarte «Peninsula Balcanică», după cum urmează: 
A) prelungirea Europei Centrale, din care fac parte Ungaria şi 
România (sub denumirea de «<Ausbuchtung Mitteleuropas»); 
B) baza peninsulară («Halbinsel Grundstock>), care ar cores- 
punde în general părţii nordice din diviziunea lui Jirecek; 
C) Grecia, pe care Dix, ca şi Jirecek, o consideră adevărată 
«peninsulă», 

Chataigneau şi Sion (Geographie universelle, vol. VIII, sub 
titlul «Pays Balcaniques), luând ca punt de plecare a consi- 
deraţiilor lor în special Clima si Flora, aplică la rândul lor 
criteriul diviziunii, în felul următor: 1) partea nordică a <Pen- 
insulei», cuprinsă între Dunăre și Sava, pe de o parte, și o linie 
artificială, situată la câțiva kilometri spre sud de vechea şosea 
militară romană «Via Egnatia», pe de altă parte, şi care, după 

părerea acestor conoscuţi geografi, se caracterizează prin clima. 
şi fauna continentală; 2) partea sudică, corespunzând terito- 
riului etnic grecesc în general, unei părți din Albania meridio- 
nală, din Macedonia și «Hinterlandului» litoralului nordic al 
Mării Egee, dominată de clima și flora mediteraneană. 


Această scurtă trecere în revistă a celor mai diverse 
păreri, mai mult sau mai puțin calificate, în tot cazul par- 
țial sau general acceptate în cadrul discuțiilor academice 
ale geografilor şi istoricilor, este relevantă, prin instabili- 
tatea opiniilor, nesiguranța conținutului termenului de 
«Peninsulă Balcanică», unilateralul premizelor dela care 
se pleacă şi, de multe ori, lipsa de imparţialitate critică, 
în tratarea subiectului. 

Plecând însă dela realitatea autentică a spațiului sud- 
estic, aşa cum a fost definit şi delimitat de noi, adică, 
dela acele elemente strict geografice, care formează baza, 
vieţii istorice a acestui spațiu, anume: frontiere naturale, 
construcție tectonică, climă, distribuţie hidrologică, flo- 
ra, etc., atunci ni se înfăţişează Sudestul astfel: 

Un triunghiu neregulat, a cărui bază se sprijină în 
massa continentală a Nordului României şi Ungariei şi 
ale cărui laturi, urmând coastele mărilor amintite în altă 
parte, se întâlnesc în capul Matapan. Laturea vestică a 
peninsulei sudestice, începe din golful Triestului şi co- 
boară, în direcţie Nordvest-Sudest, urmând coastele Mării 
Adriatice şi a Mării Ionice. Latura răsăriteană este dim- 
potrivă mai variată: coasta Mării Negre, ce coboară în 
direcţia Nordest-Sudvest, până la golful Burgas. Dela 
acest punct până la depresiunea Bosforului, latura răsă- 
riteană a peninsulei se situiază pe o linie, ce urmează o 
direcţie contrarie: Nordvest-Sudest. Jumătatea a doua a 
laturii orientale o Sudestului urmează coastele Bosforului, 
Mării de Marmara, Hellespontului şi coastele fărâmițate 
şi sfârtecate ale Greciei. Prin analogie cu peninsula Indiei 
de ex., constatăm, că acele elemente, care în primul rând 
se iau în consideraţie la clasificarea unui spaţiu terestru 
sub denumirea de peninsulă, anume coastele, încadrează 
în cazul Sudestului—ca, şi al Indiei, de altfel—trei sfer- 

turi din teritoriul total, între Capul Matapan şi o linie 
aproximativă dealungul latitudinii 46 şi sprijinită la Apus 
pe golful Triestului şi la Răsărit pe Limanul Nistrului, 

Inconvenientul principal în calea clasificării precise şi 
definitive a Sudestului în categotia formelor geografice 
peninsulare--fără a se recurge la formulările şi diviziunile 
artificiale, indicate mai sus—l-a constituit, fără îndoială, 
lipsa unei «frontiere naturale vizibile» în spre Nord, care 
să o despartă de massa continentală a Europei Centrale 
şi răsăritene, îndeplinind o funcţiune geografică identică 
celeia, care revine Alpilor şi Pirineilor sau Himalaiei, La 
prima, vedere, Peninsula Sudesteuropeană şi restul massei 
continentale par a se îmbina şi a se întrepătrunde, fără 
a se putea stabili cu claritate, unde începe una şi unde 
sfârşeşte cealaltă, impresie accentuată prin considerabila 
influență exercitată de clima continentală, asupra anumi- 
tor regiuni ale Sudestului. 


Consecințele defavorabile rezultate din instabilitatea fron- 
tierei nordice le-am arătat mai sus. Ne pare indicat, să revenim 
aici asupra liniei despărţitoare, considerată și admisă actual- 
mente, atât de geografi cât şi de istorici în general, drept fron- 
tieră nordică a «Peninsulei Balcanice», anume cursurile Savel 
şi Dunării. 

In favoarea unei frontiere pe această linie «umedă», a Sa- 
vei și a Dunării, sa invocat următorul argument de ordin 
geografic: diferența de nivel între malurile sudice și cele nor- 
dice ale celor două cursuri de ape, fapt care a îndreptăţit pe 
mulți observatori superficiali, să clasifice regiunile din Nordul 
şi din Sudul acestor ape în două complexe geotectonice de di- 
ferită, structură. Toate celelalte argumente invocate în favoa- 
rea unei frontiere a Peninsulei Sudestice pe Sava și Dunăre 
sunt în general de origine etnografică, linguistică, istorică, cul- 
turală, în sensul de «Kulturpolitisch>. 

In contra acestei «frontiere umede» invocăm un argument 
de ordin geografic: şi anume că toate formele de relief carac- 
teristice Sudului Dunării, se continuă în mod organic şi la Nord 
de linia Dunării și Savei. Toate formele muntoase, toate de- 
presiunile specifice Nordului Dunării își găsesc continuare neiîn 
treruptă la Sud de Dunăre. In concluzie, deci, linia Savei si a 
Dunării, nu este o frontieră despărțitoare, ci poate, cel mult, 

îndeplini funcțiunea unei axe, care până la un anumit grad 
centralizează în jurul ei sectoarele cele mai diverse ale unuia 
şi aceluiaşi organism geografic unitar. 

La această constatare se adaugă, alte două: 1) forme spe- 
cifice numai florei sudestice, se găsesc atât la Nord, cât şi la, 
Sudul Dunării; 2) deși Ungaria și România, situate la Nord de 
«frontiera Balcanilor» (spre satisfacția a-știinţifică a multor 
oameni de știință români şi unguri), au fost admise semi- 
oficial în spaţiul de «cultură» al centrului european şi deși se 
găsesc expuse oscilaţiilor de climă, care stăpânește în Europa 
centrală şi răsăriteană, având în consecinţa o floră înrudită, 
cu cele două spaţii amintite, totuşi, din punct de vedere geo- 
tectonic, aceste două ţări aparţin în mod integral sistemului 
sudest european, delimitat de noi. 


Din punct de vedere geotectonic, întregul spaţiu sudest 
european aparține sistemului de formaţie geologică sud- 
european şi mediteranean, cunoscut în terminologia ger- 
mană sub titlul de «Faltengebirgsgiirtel». Teritoriile locui- 
te de Germani, Francezi, etc., fac parte din sistemul «West- 
und Mitteleuropăisches Schollenland», în vreme ce, înce- 
pând din şesul Poloniei, tot Răsăritul Europei este cuprins 
în sistemul geotectonic cunoscut sub denumirea de <Rus- 
sisches Tafelsystem». 

Diferenţa de structură geotectonică între Sudest pe de 
o parte, şi restul massei continentale, pe de altă parte, 
îşi găseşte expresia, în următoarele formaţii ale reliefului, 
care în acelaş timp constituesc frontiera naturală între 
spațiul nostru şi restul Europei: 

în direcţia Vest-Nordvest: Extremităţile orientale ale 
Masivului alpin şi rămăşiţele străvechiului lanţ muntos al 
lui Leitha; 

în Nord: Carpaţii Apuseni, Nordici, Păduroși și podişul 
Podoliei; 

în direcţia Nordvest-Sudest: adânca depresiune tecto- 
nică a Nistrului, frontieră naturală, cu o funcție despăr- 
țitoare precisă, între spaţiul răsăritean rusesc, compus din 
straturi geologice străvechi aşezate în mod orizontal «ca 
filele unei cărți» şi sectorul sudesteuropean al Basarabiei 
şi Moldovei, compuse din straturi geologice terțiare. 

Orice alt argument invocat în contra acestei delimitări 
a conținutului termenului «Sudest» şi a clasificării sale 
precise în categoria de peninsulă, cu funcţie identică ce- 
Jorlalte peninsule sudeuropene, fie el de natură climaterică 
sau aparţinând domeniului florei, poate fi refutat dintru 
început, printr'un examen serios. Criteriul climatologic, pe 
baza căruia s'a ajuns la diviziunea artificală a Sudestului 
în trei zone, rupându-i unitatea organică şi integrându-i, 
în mod arbitrar, unitățile astfel rezultate complexelor geo- 
grafice vecine, nu poate fi acceptat, din nici un punct de 
vedere. Faptul că podişul Castiliei, deci însăşi centru! pen- 
insulei Iberice, este dominat de oscilaţiile climatice ca- 
racteristic continentale, iar Sudul acestei peninsule, cu o 
climă prin excelență mediteraneană, nu a dus pe nici un 
savant la, situarea frontierei peninsulei iberice între Cas- 
tilia și Andaluzia. Tot atât de puţin poate fi utilizat drept 
criteriu clasificativ elementul florei, fără îndoială, impor- 
tant detaliu în analiza şi situarea precisă a unui teritoriu 

"geografic, însă câtuşi de puțin decisiv la formarea unui 
concept, ca acela al Sudestului. 

Şi pentru a completa tabloul de mai sus, trebue amin- 
tită structura, elementului hidrologic sudestic. In întreaga 
peninsulă sudestică—în cadrul limitelor precizate mai 
sus—nu există un râu sau pârâiaș, care să converge spre 
spaţiul centro-european sau răsăritean rusesc. Toate apele, 
care străbat relieful Sudestului, se varsă în interiorul li- 
mitelor sale naturale, accentuând organicitatea unitară a 
spaţiului, din care sunt tot așa de indispensabile, după 
cum în corpul omenesc nu poate să lipsească o arteră. 

Astfel definit Sudestul, ca unitate geografică peninsu- 
lară, înconjurat din toate părțile de frontiere naturale 
clare, se poate mai uşor înțelege, de ce refutăm termenul 
de <Peninsulă Balcanică» sau «Balcani». Pe lângă consi- 
deraţiile de ordin pur geografic, invocate în contra acestui 
artificiu terminologic, trebue să se ţină seama şi de sem- 
nificaţia actuală a termenului «Balcani». Eminamente 
turcesc—creat la sfârşitul secolului trecut de un geograf 
german—temenul «Balcani» sau <Peninsulă Balcanică» a 

intrat în circulația mondială ca o moneda exotică, inte- 
resantă sub acest aspect, însă ineficace, ca valoare repre- 
zentativă. Suprapus unei eronate concepții europene, re- 
feritoare la realitatea istorică şi posibilităţile culturale ale 
Sudestului, circulația amintitului termen, n'a făcut decât 
să accentuieze distanţa existentă între «Occidentul înain- 
tat» şi <Orientul înapoiat». El a devenit astfel expresia 
falsă a unui complex istoric şi cultural, conceput ca un 
factor de reduse şi înapoiate posibilități şi de scăzut nivel 
de vieaţă. S'a văzut mai sus, că funcțiunea tehnică geo- 
grafică este bazată pe premize false şi că noţiunea po- 
litico-culturală (<«Kulturpolitischer Begriiî»), stare la care 
a fost redus cu timpul, termenul de «Balcani» sau «Pen- 
insulă Balcanică», are la bază puncte de plecare la fel de 
false. Iată dece îl respingem, considerându-l de-acum 
înainte, ca aceea ce a ajuns să reprezinte în realitate, când 
este întrebuințat de un «european», anume: un termen 
injurios, în ultima sa consecință. 

Utilizarea termenului «Balcani» sau <Peninsulă Bal- 
canică» a dus la clasificarea aproape inconștientă a Sud- 
estului printre regiunile geografice integrante in ierarhi- 
zarea istoriografică sub eticheta «<Historiae Vacuum». A 
doua, consecință—cea mai importantă, ca efect negativ 
avut, din câte putem aprecia noi—s'a rezumat în aproape 
totala ignorare de către cercetarea istorică «stricto sensu> 
şi de disciplinile auxiliare ale acesteia, a aportului cultu- 
ral, inițiat încă în negura vremilor preistorice şi prin care 
spaţiul sudest european a contribuit în mod decisiv la for- 
marea bazelor actualei culturi occidentale. In lumina aces- 
tei ultime observațiuni şi mergând un pas mai departe, 
putem afirma, că inconvenientul principal al tuturor lu- 
crărilor, străine şi chiar autochtone, în care se cerceta și 
se incerca a interpretare a trecutului istoric al Sudestului, 
în general, sau al fiecăruia din popoarele ce-l locuiesc, în 
special, residă în tentativa de a caracteriza, interpreta şi 
descrie evoluția Sudestului în strânsă comparaţie cu evo- 
Juția Occidentului; de a considera legile de evoluție isto- 

rică, specifice Sudestului, luând ca punct de plecare legile 
de evoluție ale Occidentului. 

Nu poate exista nici o îndoială asupra faptului, că ori- 
care istoriograf, conştient de misiunea sa, poate interpreta 
şi prezenta trecutul istoric al «Occidentului»—văzut prin 
prisma conceptului de «Abendland»—distribuit pe popoare 
şi state, al căror destin se precizează în mod clar pe fon- 
dul evoluţiei istorice generale al Europei. In cadrul spa- 
țiului istorico-cultural al Occidentului ordinea distribuirii 
etnice şi procesul de construcție politico-statală sunt tot 
atâtea efecte ale unui sistem geopolitic precis. Toată evo- 
luția etnologică şi istorică a popoarelor apusene şi centro- 
europene nu reprezintă, în fond, decât reflexia istorică a 
consecințelor sistemului geopolitic în care se găsesc anco- 
rate. Pirineii, Alpii, Rinul, Elba, Canalul Mânecii, Munţii 
Caledonici, lanțul Scandinavic, etc., sau transformat sub 
acţiunea ordinei geo-politice, la care aparţin, dintr'o no- 
țiune geografică pasivă, într'un factor activ; într'o con- 
diţie determinantă şi directoare a evoluţiei popoarelor pe 
care le încadrează. Această categorie de factori geopolitici 
delimitează, cu o logică precizie, baza geografică indis- 
pensabilă desvoltării normale a unui proces de etnicizare 
şi menținerii unui caracter etnic specific, conştient şi 
constant. Terminologia geopolitică germană a definit cu 
justă intuiție baza geografică a unui ethnos specific prin 
formula «ethnischer Bodenbesitz», ajunsă să se identiiice, 
după o lungă evoluţie istorică, cu termenul «nationaler 
Bodenbesitz» sau «staatlicher Bodenbesitz>—în altă ordine 
evolutivă, cu conceptul de <Heimat» sau Patrie—ca o con- 
secință a intensificări sentimentului de solidaritate etnică, 
şi formării unei conştiinţe naționale, exprimată în voința 
colectivă de ridicare a unui sistem politico-statal propriu. 

In concluzie, întregul trecut istoric al popoarelor apu- 
sene şi centro-europene s'a consumat, în fond, încadrat de 
aceste constante sau coordonate specifice: pe de o parte, 
elementul etnic plus <Bodenbesitz-ul» şi construcția unui 
sistem politico-statal caracteristic, pe de altă parte. Iată 
deci, de ce îi este relativ uşor unui istoric, să urmărească 

cu claritate procesul de etnicizare, care a dus la formarea. 
poporului francez, din Galo-romani şi Franci; a poporului 
spaniol, din momentul fundării statului vizigotic până la 
marele moment înregistrat în Istorie cu numele de <«Re- 
conquista» ; sau a poporului englez, ca rezultat al supra- 
punerii câtorva straturi etnice, mai mult sau ai puţin ai- 
îerenţiate între ele. 

Altfel se prezintă situaţia Sudestului. Uşurința de in- 
vestigaţie şi reconstrucţie istorică, justificată prin şi fun- 
dată pe condiţiile clare ale Apusului şi Centrului euro- 
pean, precum şi pe un material istoric precis, nu-i stau 
de fel la dispoziţie cercetătorului, care se ocupă cu desci- 
îrarea, reconstrucția şi prezentarea trecutului istoric al 
Sudestului sau al fiecăruia dintre poporele ce trăiesc în 
acest spaţiu, luate în parte. Spaţiul nostru este lipsit de 
area forţă geopolitică ordonatoare, specifică spaţiului oc- 
cidental. Intrega arie geografică sudesteuropeană are un 
relief, distribuit într'o reţea de văi mai mari sau mai mici, 
înzestrate cu personalitate geopolitică proprie; în bazine 
de diverse mărimi sau în mari regiuni geografice—câm- 
piile din Nord—, care gravitează în jurul unui centru geo- 
politic propriu. Toată dispoziţia este centrifugă. Nicăieri 
nu există acea forță geopolitică centrală, care să funcțio- 
neze, ca centru de polarizare a complexului de celule geo- 
grafice şi care, reunind elementele etnice cele mai disperse 
şi mai eterogene, să poată duce la contopirea acestora 
întrun unic organism etnic, exprimat istoric, conştient de 
corespondenţa să cu întregul spaţiu şi deţinător, în ultimă 
consecință, a unei accentuate voințe politice comune. Din 
motivele expuse, n'a fost posibilă formarea unei unități 
etnice, linguistice sau politice în spaţiul Sudestului, fiind 
în schimb posibilă dispersarea etnică şi pulverizarea po- 
litică. 

Cineva a aplicat cu multă dreptate celulelor geografice 
ale reliefului sudest—european termenul «Volksbewah- 
rungsrăume», «celule conservatoare ale individualităţii 
etnice a unui popor>. Grupurile etnice, care în zilele noa3- 
tre formează «conglomeratul balcanic», nu reprezintă, în 


FUNDAMENTELE SUDESTULUI EUROPEAN 47 


fond, decât un strat uman suprapus anumitor celule geo- 
grafice şi fondului biologic existent, înainte de venirea, lor. 
Configuraţia reliefului, suprapunerile de straturi etnice 
diferite, într'o încrucişase şi compenetrare parțială sau 
totală, au dus la crearea unui nod etnic, aproape indiso- 
lubil. Până în zilele noastre se poate observa în acest ca- 
zan al popoarelor («Volkerkessel»), o stare de fermentație 
etnică, expresie a unui dificil proces de contopire, cars 
durează din cele mai străvechi timpuri—după cum o de- 
monstrează descoperirile arheologice—, dar care n'a reuşit, 
încă reducerea la un indice antropologic comun,a tuturor 
elementelor etnice şi prezentarea lor pe scena istorică sub 
forma unui popor unitar. 

Dar, în ciuda multiplelor şi diverselor aspecte etnice, 
linguistice şi politice, în ciuda confuziilor istorice şi cu 
toate caracteristicile regionale particularistice ale acestui 
amestec de popoare, există anumite coordonate bioanthro- 
pologice şi culturale—substratul uman şi cultural funda- 
mental—care sunț evidente până în zilele noastre. Ele au 
constituit drojdia istorică a spaţiului nostru, şi au acționat 
cu succes asupra elementelor etnice străine şi eterogene, 
transformându-le pe acestea, până la un anumit grad, din 
punct de vedere rasial şi unindu-le într'un material uman, 
omogen din punct de vedere anthropologic, în ciuda amin- 
titelor deosebiri superficiale, şi care s'a, dovedit, extraor- 
dinar de fecund, în originala sa cultură minoră şi cu uriaşe 
posibilități de a crea o cultură majoră originală şi de va- 
loare universală. Fără a intra domeniile strict technice 
ale anthropologiei şi etnologiei, amintim, pe scurt, trans- 
formările raşiale suferite în spațiul sudestic de Unguri, 
Bulgari, Pecenegi, Cumani şi Slavi în general, sub acțiunea 
substratului fundamental. Cazul Slavilor, aşezaţi în spa- 
țiul dinaric, este un tipic şi concludent exemplu de trans- 
formare bio-anthropologică. 

Formele fundamentale, bio-anthropologică şi culturală 
primară, au acţionat întotdeauna şi continuă să acționeze 
ca o forță generatoare a vieţii populare, oferind acel cadru 
istorie unitar în care, toate grupurile etnico-linguistico- 

politice ale Sudestului se reunesc, prin obiceiuri asemănă- 
toare, prin vestminte de aceiaşi croială, şi brodate cu ele- 
mente ornamentale comune, printr'o cultură domestică 
înrudită şi printr'o structură sufletească exprimată în me- 
lodii populare caracteristice, dar atât de asemănătoare 
chiar dacă aceste grupuri se numesc Români, Ungusi, 
Croaţi, Greci, Sloveni, Sârbi, Slovaci, Bulgari, Albanezi. 

"Etapa decisivă, în procesul de cristalizare a formelor 
fundamentale bioanthropologică şi culturală, cade spre 
sfârşitul mileniului al IV-lea şi în mileniul al III-lea, 
înainte de Christos. 

In mileniul al III-lea, întreaga arie geografică a Sudes- 
tului, începând din munţii Tatra până la coastele egeice 
şi din Alpii răsăriteni până în stepele pontice şi Marea 
Neagră, apare ca un «vast orizont de cultură unitară» 
(Daicoviciu, «Transilvania în antichitate»), presărat cu o 
infinită varietate de forme şi tipuri, care în loc să dău- 
neze asamblului general, cum ar fi de aşteptat, contribue, 
prin belșugul lor—bazat pe aceleaşi motive animice ale 
marei familii etnice frigo-traco-ilirice—, la îmbogățirea 
cadrului de cultură sudest-european. In decursul mileniu- 
lui amintit, Sudestul reprezintă pe harta lumii singurul 
spaţiu şi focar de cultură, din care iradiază curente—ado- 
vărate «linii de forță istorică», cum le defineşte Randa 
(Der Balkan, Schliisselraum der Weltgeschichte)—, în toate 
direcţiile cardinale şi a căror prezenţă şi influență a putut 
îi identificată în Asia Centrală, ca şi în bazinul Mesopo- 
tamiei, în regiunea Rinului, ca şi în imediata vecinătate 
a Mării Baltice. 

Plecând de la cele expuse mai sus, ţinem şă subliniem 
următoarele: unităţile de măsură, valorificare şi compa- 
raţie istorică şi culturală, specifice spaţiului occidental 
(anume constantele pe care le-am amintit) nu pot fi în- 
trebuințate ca factori comparativi sau condiţionali, într'o 
investigaţie serioasă şi lipsită de orice prejudecată, dedi- 
cată Sudestului. Opinăm că este necesar, ca orice inves- 
tigare a trecutului istoric a Sudestului, să țină seama și 
să se fundeze pe anumite elemente determinate, aspecte 

fundamentale şi durabile, speciiice acestui spațiu şi care, 
în evoluţia sa de-alungul veacurilor şi mileniilor, au des- 
făşurat întotdeauna un rol decisiv. Considerăm, în con- 
secință şi conform oservaţiilor generale expuse mai sus, 
drept; elemente constante sau coordonate fundamentale şi 
durabile, specifice Sudestului următoarele: 

1) frontierele naturale ale acestui spaţiu; 

2) funcţia sa de răscruce sau de «Drehscheibe»> (Sap- 
per) între diverse spaţii mondiale, rezultată din poziția 
peografică pe care o ocupă pe harta lumii şi care a avut 
drept consecință înzestrarea Sudestului cu o puternică 
forță de absorbţie, calitate specifică spaţiilor de transit; 

3) efectele curentelor centrifuge, rezultate ale arhi- 
vecturii geografice a reliefului; 

4) determinate forme fundamentale, caracteristice 
evoluţiei istorice a acestui spaţiu, anume: un fundament 
biologic-anthropologic, cristalizat în decursul marilor pro- 
cese de disolvare şi reintegrare etnică şi rasială, destăşu- 
rate în epocile pre-şi protoistorice, şi un bogat patrimoniu 
cultural, ale cărui rădăcini pătrund până în profunzimile 
epocilor neo-eneoliţice. 

Dacă Istoria Omenirii ar putea fi redusă la o simplă 
schemă, ne-am putea permite afirmaţia, că susmenţiona- 
tele constante sau coordonate constituese formula fun- 
damentală a vieţii istorice a Sudestului, şi anume: 

a) poziţia şi funcţia geopolitică; 

vb) configurația geografică intemă; 

c) elementele bio-anthropologic şi cultural. 

Raportul dintre aceste trei coordonate fundamentale 
şi „durabile ale Sudestului poate îi circumscris întrun 
singur cuvânt: conflict = un conflict permanent între pri- 
mele două constante şi grupul al treilea. Acestea din urmă, 
elementele purtătoare ale vieţii istorice ale Sudestului 
şi ale forței sale de creaţie, au fost mereu împiedecate, 
în desvoltarea şi manifestarea lor, de către primele două 
coordonate, fiind condamnațe în repetate rânduri la o 
absență totală de pe scena Istoriei, concomitent cu apa- 
riția succesivă, a celor mai diverse elemente etnice, care 
inundau acest spațiu venind din toate colțurile lumii. 

4 


NOTE 

Jateun articol publicat în «Timpul» (7 Ianuarie 1878) Eminescu 
punea, pentru prima oară în cadrul uşor entusiasmabil al 
culturii europene, problema «deșertului sufletesc» care se ascun- 
de dincolo de pseudo-piscurile şi de aparentele profunzimi ale 
literaturii și vieţii rusești. In timp ce vicontele Melchior de 
Vogiie prezenta Occidentului romanul rus ca pe a opta minune 
a lumii, în timp ce Turgenief, Dostoievschi şi Tolstoi luau locul 
lui Dickens, Balzac și Flaubert, inunaâna Europa cu tragice idile 
cenușii, Eminescu scria aceste rânduri care par trasate de spi- 
ritul lucid al unui European de azi: 

«Răsărită din rasse monegolice, de natura lor cuceritoare, 
așezate pe stepe întinse a căror monotonie are înrâurire asupra 
inteligenţei omenești, lipsind-o de mlădioșie și dându-i instincte 
fanatice pentru idei de-o vagă măreție, Rusia e in mod egal 
muma mândriei și a lipsei ae cultură, a fanatismului și a despo- 
tiei... In tendinţele de cucerire, în așa numitele misiuni istorice, 
care-şi caută marginile naturale, nu e nimic de desubt decât 
pur şi simplu neștiinţa și gustul de spoliare. In zadar caută un 
popor în întinderi teritoriale, în cuceriri, în răsboaie ceeace-i 
lipseşte în chiar sufletul lui; sub nici o zonă din lume nu va 
găsi ceeace Dumnezeu i-a refuzat.» 

Si mai departe: | 

«...Ruşii sunt sub dominarea unui deşert sufletesc, a unui 
urât, care-i face să caute în cuceriri ceeace n'au înlăuntrul lor, 
Nouă ni se pare că cercurile culte în loc de a stăvili acest horror 
vacui, în loc de a-l umple prin muncă şi cultură, îl sumuță contra, 
Europei pe care o numesc îmbătrânită și enervată, coaptă pentru 
a cădea întreagă sub dominație rusească.» 

Dacă, după atâtea veacuri de cultură în decursul cărora 
fiecare dintre arte şi-a însemnat clar itinerariul și și-a desco- 
perit misiunea, cădem de acord că literatura este nu numai 
oglinaa trecătorului prezent dar și eprubeta în care iau pentru 

prima oară contact unii cu alții germenii vieţii viitoare, avem 
dreptul de a aduce «cultura» rusă și mai ales unica ei repre- 
zentantă valabilă, literatura, în fața unui tribunal obiectiv. 
Extrag literatura, din imensa nebuloasă a culturii ruseşti, ca 
pe unicul astru perceptibil. De altfel însuşi termenul de «cultură 
rusă» mi se pare inadecvat şi suferind, căci o cultură impiică 
prezența vie şi eficace în sânul ei a unei gândiri filosofice uman 
accesibile, a unei arte plastice şi a unei arhitecturi care să 
acorde o dimensiune în spațiu spiritului constructiv al unei 
rasse, o poesie care să fi depășit de mult stadiul baladei și al 
răcnetului premergător bătăliei. Or, cotrobăind cu grijă știin- 
țifică în haosul dintre Urali şi Nistru, întâlnim după îndelungi 
și atente căutări, numai două puncte palpabile. Unul sar putea 
numi literatura, dacă n'ar fi bântuit de viciul exclusivist al 
romanului. Celălalt musica, dacă n'ar fi căzut demult în erezia 
fără întoarcere a coreosrafiei. 

Las pe seama experților cercetarea critică a muzicii ruse, 
din care simfonia lipseşte cu orgoliu și în care muzica de cameră 
joacă ro:ul modest al antractelor pline de căscături și de gesturi 
inutile. Comparată cu muzica germană sau italiană, muzica 
rusă îşi reduce melodioasele proporții la baletele din «Prințul 
Igor» şi «Boris Godunov», la câteva scene cu bași profunzi și 
tenori elevați, şi la câteva coruri născute fără îndoială dintr'o 
evidentă suferință: aceea a durerosului proces de adaptare 
dintre omu) rus şi spațiul halucinant care-i adăpostește istoria. 

Revenind la literatură, un cercetător lipsit de prejudecăți 
trebue să recunoască dela început că epoca de strălucire a lite- 
raturii ruse începe dupăce imperiul țarist ia contact cu Europa, 
în timpul şi după războaiele napoleoniene. Pușchin, Gogol și 
Turgheniev sunt în fond expresia rusească a romantismului care 
bântuia atunci meleagurile Europei. Post-romantismul care în- 
seamnă în Occident afirmarea definită a romanuiui asupra 
celorlalte genuri literare, face posibilă apariţia lui Dostoievschi 
și a lui Tolstoi, în opera cărora elanurile mistice ale romantis- 
mului se ciocnesc în mod vizibil şi uneori supărător cu primele 
excese ale naturalismului. Oricum epoca de afirmare a literaturii 
ruse coincide cu victoria romanului în cadrul aproape saturat 
de posibilităţi al culturii occidentale. Vehiculat în lume de careta 
luxoasă a limbii franceze, grefat pe cultura europeană, de 
«spleen» şi de decadenţă, romanul rus e primit cu un entuziasm 
pe care nimeni n'a indrăsnit până acum să-l cântărească. 

In realitate formula romanului rus trebuia să apară dela 
început suspectă, căci romanul nu e un gen cu care se începe 
o cultură, ci concluzia însăşi a unei culturi, sau cel mult etapa 
de tranziţie între două epoci creatoare. Or, așa zisa cultură rusă 
începe cu romanul. Intreaga confuzie pe care apariția romanului 

rus a produs-o în Europa își are aici origina. Romanul occidental 
era sinteza unei societăţi echilibrate, în cadrul căreea fiecare 
artă își spusese răspicat cuvântul şi în care filosofia limpezise 
demult, dacă nu viaţa ca finalitate socială, cel puţin viața ca 
realitate individuală. Balzac putea crea oameni, întocmai unui 
demiurg, pentrucă avea la îndemână, clasificate de veacuri la 
locul potrivit, toate defectele, calităţile, posibilităţile, erorile şi 
măreția omului francez. Balzac, ca şi Dickens, Stendhal sau 
Flaubert, avea dreptul de a fi optimist sau pesimist atunci când 
aduna din litere chipul oamenilor de peste un deceniu sau două. 
Atitudini pe care romanul rus și le permitea fără să aibă dreptul 
la ele. De aici falsul si abjectul profetism care constitue «far- 
mecul maladiv» al literaturii ruse. 

Incapabil de a se fixa într'o formă de viață sau de expresie 
proprie, poporul rus a avut şi are încă o viață tragică pentrucă 
a împrumutat cu frenezie, în fiecare din epocile lui de manie 
a grandoarei, formula la modă în acel moment. S'a făcut creştin 
de rit ortodox în epoca de apogeu a Bizanțului, sa asiatizat pe 
vremea când «hoarda de aur» făcea să tremure pământul sub 
copitele cailor, s'a franțuzit cu Ludovic al XV-lea şi sa nemţit 
cu Frederic al II-lea, a scris romane când romanul câștigase 
bătălia in Occident, și s'a modernizat industrializându-se, ale- 
gând dintre formulele de viață ale veacului pe cea mai puțin 
fericită, acea combinaţie de marxism rumegat cu întârziere și de 
americanism incipient, pe care unii, din fundul suspect al unui 
complex de inferioritate, o numesc democrație progresivă, iar 
alţii, mai înfumurați şi mai naivi, comunism. Realitatea este 
că omul rus nu şi-a găsit încă un gen de viață între limitele 
căruia sa nu se simtă străin și din ale cărui experienţe cotidiane 
să izbutească a-şi crea o imagine artistică a lumii. Dovada că 
ultima lui fantezie, comunismul, alias democraţia progresivă, nu 
e pentru el formula potrivită, este faptul că cele două moduri 
de creaţie artistică în care, de bine de rău, se fixase până acum, 
sunt azi în plină descompunere, fără a fi oferit filosofiei sau 
artelor plastice cea mai mică șansă de a se manifesta. Sufletul 
rus, după treizeci de ani de viață sovietică, s'a destrămat artis- 
ticește, și-a pierdut, în mijlocul unui ritm de existență indus- 
trializată pe care alte popoare îl creaseră după secole de căutări, 
orice posibilitate de auto-înţelegere. Comunismul a transformat 
omul rus într'o ofensivă pată de întunerec. Pe plan social, ca 
formulă de viaţă și ca experienţă, comunismul este echivalentul 
ortodoxiei bizantine și a romanului romantico-naturalist: gigan- 
tică și sterilă încercare de a adapta brusc sufletul unui popor 
la terapeutice fantesiste care reprezintă, în restul lumii, finalul 
unei tradiţii. 

Eminescu a înţeles lucrurile acestea într'o vreme în care 

spleenul occidental lăsa să se grefeze pe scoarţa lui obosită 
parazitul fastuos al romanului rus. El a fost primul european 
care nu sa lăsat legănat de iluzii şi înșelat de aparenţe. Feno- 
menul rus nu era pentru el expresia unui prea-plin îmbătat de 
propria sa profunzime, ci expresia unui vid pe care nicio cuce- 
rire nu-l poate umple, Căci <...în zadar caută un popor în 
întinderi teritoriale, în cuceriri, în războaie, ceeace-i lipsește 
în chiar sufletul lui; sub nicio zonă din lume nu va găsi ceeace 
Dumnezeu i-a refuzat». 

Rascolnicof însuş este trăirea evidentă a acestui gol, a acestui 
delir de grandoare care rezolvă în crimă setea lui de confuză şi 
chinuitoare împlinire. Pasiunea de a ucide pentru a umple cu 
moartea altuia propriul său gol vital, este traectoria însăşi a 
istoriei ruse, infernală cavalcadă antropofagă către țeluri cât 
mai îndepărtate de spaima haosului originar. 

Scriitorul american James Burnham susţine în una din căr- 
țile sale, tradusă în limba franceză sub titlul «Pour la domination 
du monde», că istoria, după veacuri de eforturi, a ajuns întrun 
fel de semifinală pentru campionatul lumii. Matchul Statele 
Unite-U. R. S. S. va decide dacă omenirea va fi de rit demo- 
cratic sau comunist. O singură putere, în sfârșit, va domina 
lumea. Gioacchino da Fiore, fantasticul profet medieval, ar 
spune că după &ra Tatălui şi aceea a Fiului, &ra Sfântului Duh 
stă să se deschidă peste lume. Sau, le cas 6cheant, aceea a lui 
Antecrist. 

Alternativa e excitantă. E drept că trăim în psihoza medie- 
vală a marilor sinteze universale, în largul agitat și apocaliptic 
al cărora Arnold Toynbee a luat locul piosului Gioacchino. Lupta 
între bine și rău poate fi totuş mai mult decât un simbol reli- 
gios, o vastă dramă umană care se apropie de desnodământ. Doi 
scriitori, în cadrul istoric al celor două tabere antagonice, o 
ilustrează cu un fel de obsedantă claritate. Mă gândesc la versu- 
rile din care americanul Walt Whitman construia acum o sută 
de ani chipul de azi al omului american, al omului nou s'ar putea 
spune, cerând scuze pentru această veche metaforă cu luciul 
stins, —și 1a romancierul, faute de mieuz, Dostoievschi care trasa, 
cu spaimă și cu regret, dar cu o genială sinceritate, portretul 
celuilalt om nou, de tip sovietic. 

Iată în traducerea lui Louis Fabulet pe care o am în această 
clipă la îndemână felul în care poetul american se adresează 
lumii: 


"Je crois que le but principal de ces Etats est de fonder 
une superbe amiti€, ezaltee, jusqu'ici inconnue, 

Car je sens qu'elle attend, et a toujours attendu, cachee 
au fond de tous les hommes.” 

Sau aceste versuri din poemul «Salut au monde»; 


Sante ă vous! bons sentiments, ă vous tous, de ma part et 
de la part de V'Amerique! 

Chacun de nous in€vitable, 

Chacun de nous îllimite, chacun de nous avec ses droits 
d'homme ou de femme sur la terre, 

Chacun de nous admis auz desseins €ternels de la terre, 

Chacun de nous îci aussi divinement que n'importe quel autre.” 


Şi mai departe, deschizând drumurile sintezelor istorice de 
azi, scandând simplu, fără gesturi profetice, ritmul întâmplă- 
rilor care stau să se descarce peste lume: 


"Je vois le bourreau de V'Europe,; 
Il se dresse, masqu€, accoutre de rouge, sur des jambes 
massives, ses forts bras muscles sont nus; 
Il s'appuie pesamment sur la pesante hache. 
Qui vient-tu de massacrer, tantât, bourreau d'Europe? 
De quelle gorge a jailli ce sang sur toi, humide et gluant? 
Je vois le bourreau se detourner, inutile; 
Je vois les ais de Vechafaud se couvrir d'une moisissure 
ou nul pied, des longtemps, n'a laisse sa trace; je 
7'y vois plus la hache qui s'appuvyait au billot... 
Voici se lever le formidable et fraternel embleme de 
la puissance de ma race, ia plus jeune, la plus grande 
d'entre les races.” 
(«Le chant de la hache», trad. de 
Francis Viele-Gritfin.) 


Schiţând propria lui siluetă Whitman exc.ama: 


"Chantre de la personalite, esquissant ce qui doit encore 
6tre.” 


Nu ştiu dacă Planul Marshall sau vechea Cartă a Atianticului 
își au sursa în iubirea creştină a poetului din Long Island. Şi 
nici dacă naivitatea, uneori asasină, a politicii americane nu-și 
are originea în acea desarmantă împăcare cu certitudinea in- 
stinctivă a victoriei finale, care caracterizează, în viaţă și în 
literatură, principiul binelui. Oricum omul nou de tip american 
e o prezenţă pozitivă. Sentimentele lui sunt expresia unui prea- 
plin umanitar care ar putea ajunge, în momentul ruperii zăga- 
rilor lui altruiste, până în sufletul cel mai îndepărtat din 
omenire. 

In faţa lui, omul rus Rascolnicof, apare ca ceva în minus, ca 
simbolul turburător al acelui «deșert sufletesc» pe care Eminescu 
cât şi omul românesc pe care el îl reprezintă, vecin păţit al 
spaţiului dostoievschian, l-au descoperit înaintea tuturor. La o 
sută de ani dela nașterea celui mai mare poet al spaţiului 
mioritic, această descoperire de care restul Europei nu a fost 
până acum capabilă, scoate în relief acel discret realism româ- 
nesc care ne-a păstrat, milenii, pe locurile de pe care niciun 
viciu şi nicio erezie nu ne poate clinti. 


ALEXANDRU XENOPOL, INTRE VASILE 
CONTA SI HEINRICH RICKERT 


DE FRANCISCO ELIAS DE TEJADA 
Profesor la Universitatea din Sevilia 


1. A. D. Xenopol în Spania.—2. Cadrul românesc.—3, Di- 
lema îniţială—A4. Faptul, ca punct de plecare—5. Dacă 
Istoria este o știință.—6. Intre pozitivism şi scoala dela 
Baden.—1. Consideraţiuni critice. 


1. Unul din contactele intelectuale cele mai importante, 
care au avut loc între România și Spania, este traducerea în 
limba spaniolă a Filosofiei istoriei, de Alexandru D. Xenopol 
(1847-1920), făcută de Domingo Vaca și publicată de editorul 
Jorro, la Madrid, în 1911, într'un volum de peste o mie de pa- 
gini condensate. Era aceia o versiune după ediția franceză, pu- 
blicată de Leroux la Paris, în 1899, cu titlul, Principes fondamen- 
tauz de Vhistoire, ediţie adăugită şi compietată a articolelor 
publicate în 1898 în Archiva. Organul societăţii ştiinţiţice şi 
literare din Iași, reunite în acelaș an în volum, purtând titlul 
Principiile fundamentale ale istoriei. 

După câte ştim, importanţa contribuţiei lui Xenopol, după 
publicarea în Spania a cărţii sale, nu a fost scoasă îndeajuns 
în relief. Un erudit atât de documentat ca Luis Recasens Siches, 
cu o informaţie atât de completă, nu semnalează pe Xenopol în 
cartea sa fundamentală, Vida humana, sociedad y derecho (Cl), 
zau în excelentele sale Lecciones de sociologia (2). In ultima 
vreme numai, un Francisco de Ayala (3), la Buenos Aires, sau 
subsemnatul (4), la Salamanca, am încercat un studiu al ope- 
rei lui Xenopol. Si socotim sosit momentul de a umple o astfel 
de lacună, cu câteva consideraţiuni critice. 

De altfel, această lacună nu poate surprinde pe nimeni. In 
România însăși, nici mai mult nici mai puţin decât Titu Maio- 
rescu, acuza pe Xenopol de confuzionism în mod extrem de 

dispreţuitor, afirmând că Xenopol se vede încurcat în formu- 
larea unei pretinse legi istorice (5), In acelaş timp, se pot ceti pe 
degete studiile consacrate lui Xenopol, în ţara lui. Noi am putut 
consulta numai patru și anume: Constituirea istoriei ca știință 
de D. 1 Floru, publicată în Convorbiri literare, în 1905; Știința 
istoriei după A. D. Xenopol, ae Tiberiu Constant, aparută in 
1913; comentariile necrologice ale lui Dimitrie Gusti, în Ideea 
europeană (1921) şi In memoriam A. D. Xenopol de acelaş autor, 
precum și singura monografie serioasă, Alezandru Xenopol teo- 
retician şi filosof al istoriei de Octav Botez (1928), 

Impins, aşa dar, de curioasa noastră căutare în misterele 
gândirii românești, am vrut sa trasăm o schemă a semnificației 
lui Xenopol, pentru filosofia istoriei. 


2. Filosofia istoriei, după concepţia lui Xenopol, constituie 
una din cele dintâi manifestări ale sociologiei în România, se 
poate spune, într'o oarecare măsură, prima etapă a sociologiei 
românești. El şi Vasile Conta sunt premergătorii studiilor socio- 
logice, care în generaţia următoare vor fi sistematizate de către 
Dimitrie Gusti. Cu această unitate de măsură, trebuie studiată, 
în parte, opera lui, considerând-o, în primul rând, ca un efort 
de a depăși limitele speculaţiei românești în această materie, 
sub semnul pozitivismului comtian al lui Vasile Conta 
(1846-1882). După cum am arătat cândva (6), Conta concepe 
aniversul ca un proces dirijat de legi fatale și inevitabile, care 
cuprind atât fenomenele fizice, cât și cele morale. Aceasta este 
tema centrală a Teoriei fatalismului (1). Un fatalism închis ce 
se repetă în cicluri complete de evoluție, denumite de Conta 
cicluri de ondulaţiune universală, în cea mai importantă, operă 
a sa, Teoria ondulațiunii universale (8). Această construcţie 
abia depăşeşte criteriul unei desvoltări mecaniciste, tipic filo- 
sofiei istoriei după Auguste Comte, atât de strâmtă, atât de 
închisă şi de limitată, confundând în mod așa de radical consi- 
deraţia fenomenelor fizice, cu aceia a fenomenelor istorice, așa 
încât întreg efortul lui Xenopol va fi o adevarată încercare de 
a depăși această evidentă limitare şi rigiditate. 

Numai sub acest unghiu vizual, poate fi văzut Xenopol. Este 
un scriitor cu dimensiuni universale, ce trec peste hotarele pa- 
triei sale, dar nu este mai puţin adevărat că scrie în funcție 
de situaţia culturală a patriei sale, Ceiace încearcă Dilthey și 
Şcoala valorilor, în Germania, împotriva unui Biichner sau a 
unui Moleschott, o încearcă el, într'un spaţiu personal și spe- 
cific românesc, contra viziunii închise a lui Vasile Conta, 
Talentul său, îl ajută să imprime un sens de originalitate rezul- 
tatelor la care ajunge, rezultate conforme preocupării culturale 
a anului 1900: depășirea pozitivismului. Mânuind instrumente 

primitive şi rudimentare, e] ajunge la concluzii noui şi deschide 
posibilităţi pentru o filosofie a istoriei cu caracter suprapoziti- 
vist. In aceasta constă importanţa lui, semnalată, de altfel, de 
Botez: Muncitorul intelectual întâmpină aici, la orice pas, 0bs- 
tacole şi primejdii, căci afirmaţia de acum patru zeci de ani a 
lui Dilthey, după care critica raţiunii istorice rămâne marea 
sarcină a vremii, apasă şi astăzi asupra noastră, cu toală greu- 
tatea ei (9). 

Subliniem dintr'un început rezerva conținută în acest expre- 
siv comentariu: la orice pas, şi vom încerca în rândurile de 
faţă să-i arătăm semnificaţia. Fiindcă faţă de judecata dis- 
preţuitoare a lui Titu Maiorescu, își fac loc elogiile lui Barnes 
y Becker, în legătură cu marile posibilităţi constructive ale 
teoriei lui Xenopol (10) şi afirmaţia lui N. Bagdazar, care vede 
în Xenopol pe fundatorul logicei ştiinţelor istorice, înrudindu-l 
cu Windelband şi cu Rickert (11). 


3. In străduinţa lui de a depăşi tematica strâmtă a poziti- 
vismului lui Vasile Conta, Xenopol avea la îndemână două căi: 
adaptarea istoriei la stilurile proprii științelor naturale, sau 
elaborarea unei concepții de știință, care să capteze particula - 
ritatea  devenirei istorice, încadrând-o in sistematica unui 
criteriu ştiinţific. 

Tânăr încă, împotriva pozitivismului englez, Xenopol şi 
punea probiema unei metafizici a istoriei, în paginile Convor- 
virilor literare, în 1869, în termeni asemănători celor ai lui 
Dilthey şi ai grupului dei:a Baden. Faptele istorice, scria Xenopol, 
trebue studiate după legătura lor interioară. Interesul lor cel 
mare e de a şti care sunt puterile ce împing pe popoare spre 
progres sau spre decădere, care e direcţia mersului lor şi a 
omenirii? (12). 

Şi între acele două posibilităţi, Xenopol opta pentru a doua, 
încercând să amplifice sensul ştiinţei întrun chip original, in 
care constă marea noutate a operei sale. 


4, Xenopol este fiu al pozitivismului şi în el se fixează când 
pune în mișcare mecanismul expozitiv al sistemului său, deși pe 
drum se întâlnește de multe ori cu multe alte construcţii ia 
modă. Punctul de plecare este caracteristic pozitivismului: fap- 
tul, datele, concretul, încadrate în spaţiu şi în timp, raportate 
unele la altele, în măsura în care fiecare din ele reflectează o 
rațiune universală a lucrurilor (13). Este aceasta o nuanţă 
hegeliană de nedispreţuit, diluată, totuş, în preponderența care 
face din fapt, şi nu din om, din rezultat şi nu din agent, axa 
construcţiei. Logosul naște din factum, în loc de a se reflecta 
în ontos ul activ, autor al devenirii evenimentelor. 

Orice știință va fi, după obiceiul pozitivist, rezultatul acestor 
date de bază. Caracterul specific al fiecărei ştiinţe se deduce din 
notele proprii ale datelor pe care se bazează această știință. Dar 
rezultatul ştiinţific va fi întotdeauna o totalitate de date, ur- 
mare a faptelor şi produs al inducţiunii. Si aici apare eroarea, 
Intrucât oricât sar strădui el mai târziu să se ridice în sfere 
cu o mai limpede atmosferă intelectuală, această dublă rădăcină, 
pozitivistă, adică viziunea istoriei ca o simplă totalitate de 
fenomene în timp și spaţiu și centrarea științei în rezultatul sau 
data: empirică, uitând rolul central al agentului liber care este 
omul, va constitui un balast al oricărei încercări de sbor. Dat 
fiind că punctul de piecare este faptul, prima obligaţie meto- 
dologică va fi aceia de a pune o ordine clasificatoare în multi- 
plicitatea fenomenelor, pentru a găsi un criteriu sistematic, 
ceiace, urmând punctul de vedere pozitivist, va PSI UE prin el 
însăși un criteriu științific. 

Forma de clasificare va fi dată de categoriile apriorice ale 
kantianismului, cu toate că Xenopol nu face aluzie la Kant, 
adică spaţiul și timpul. Sunt, după expresia lui Gusti, observații 
simple şi fundamentale, fixate în forme kantiene (14). Si, apli- 
cându-le fenomenelor, acestea se clasifică în patru categorii: 
a) fenomene universale, ce se produc în orice timp şi loc; b) fe- 
nomene universale cu privire la timp și individuale cu privire 
la spaţiu; c) fenomene individuale cu privire la timp și univer- 
sale cu privire la spaţiu; d) fenomene individuale sub ambele 
aspecte, temporal și spaţial (15). 

Cu acest cadru se obţine posibilitatea de a izola cunoaşterea 
naturală de cea istorică. Este deajuns încadrarea realităţii in 
această clasificare, pentru a avea certitudinea disparităţii dintre 
ambele cunoașteri. Astfel, celei dintâi categorii îi vor aparține 
rotația planetelor, fluxul şi refluxul, ciclul vital, reproducerea 
și moartea speciilor vegetale și animale. Celei de a doua, inelele 
lui Saturn, peregrinarea cometelor. Celui de al treilea tip feno- 
menele geologice, dispariţia speciilor, existente în mod universal 
în spaţiu, dar numai odată în cursul timpurilor. In al patrulea 
intră civilizaţia egipteană, Imperiul Roman, predicarea lui Buda 
sau campaniile lui Napoleon (16). 

In realitate aceste patru categorii se pot reduce la două: 
faptele care se produc în timp şi spaţiu, fără a se lăsa influen- 
țate de cauzele modificatoare interne și externe, și cele care 
sunt sau pot fi influențate sau transformate de forțe ce ope- 
rează în timp (11). Primele, universale cu privire la timp, sunt 
fenomene de repetiție, celelalte, caracterizate prin individuali- 
zarea temporală, sunt, după 'expresia lui Xenopol, fapte de 
repetiţie. 

Cu această, distincție, Xenopol atinge perspectivele superioare 

ale teoriei sale, şi la această distincţie se reieră concepția lui 
asupra ştiinţei și a istoriei. Şi fără să insiste, aproape fără 
„să-şi dea seama de importanța pasului făcut, aruncă la o parte 
factorii spaţialiluând ca singură unitate de măsură unitatea 
temporală. Elimină geografia şi rămâne numai cu istoria. Şi 
astiel dă conținut maximei sale, după care istoricilor le incumbă 
elaborarea unei teorii a istoriei, cu posibilitâţi ce lipsesc filo- 
sofilor și naturaliștilor (18). Respingând factorii naturaliști n 
creiarea istoriei și acordând valoare exclusiv temporalului sub 
iorma faptelor de succesiune, Xenopol face un salt gigantice 
spre culmi unde se respiră un aer mai sănătos decât cel pozi- 
tivist. De aci calificarea ca arbitrară a clasificărei științelor 
făcută de autorul Cursului de filosoție pozitivă (19). 


5. Pe această diviziune își construiește totalitatea sistemului 
şi în special, ceiace este mai important, demonstrarea, că istoria 
este o știință, intrând astfel deadreptul în problema radicală 
pentru un filosof sau un teoretician al istoriei (20). 

Xenopol ne prezintă o nouă concepție a stiinţei, deosebită, 
de cea a discipoliior lui Auguste Comte. Neputând să modifice 
concepţia istoriei, întrucât istoria este succesiune și nu altceva, 
optează pentru o viziune a ştiinţei care să cuprindă condițiile 
specifice ale istoriei, pe care pozitivismul se încăpățâna să o 
țintuiască în patul lui Procust al ştiinţelor naturii. 

Cheia cărţii constă in afirmaţia că știința nu constituie un 
sistem de adevăruri universale, ci cunoaştere a realității. Stiinţa 
are drept obiect cunoașterea adevărului și orice disciplină care 
tinde la aceasta, este o disciplină științifică (21). Caracteristica 
cunoașterii stiinţifice față de cunoașterea practică constă în 
aceia că ea se bazează pe certitudine. Criteriul ei se bazează pe 
probe. Cunoaşterea științifică îşi află justificarea în ea însăşi, 
în certitudinea adevărului. Aplicarea ei universală sau particu- 
lară este o problemă de generalizare, care nu afectează cu 
nimic esența științei. 

Ca atare, istoria este o ştiinţă nu întrucât se modifică con- 
cepţia istoriei, ci întrucât ne oferă o viziune a ştiințificului. Din 
momentul în care pentru a exista o știință nu este necesară 
universalitatea temporală, ci ca semper să treacă în diferiți 
nunc sucesivi, istoria, lanţ de fapte ce se succed în timp, devine 
și ea o știință. 

In aceasta constă îndrăzneala lui Xenopol şi criticele sau 
aprobările pe care le trezeşte. In tabăra pozitivistă se ridică 
glasuri contra rătăcitului care pretinde sa îmbine individuali- 
zarea necesară a faptului istoric, cu rigiditatea care trebuie să 
conducă un sistem. Pentru Dupart, de pildă, pretenţia de a le 
armoniza constituie o încercare absurdă şi, ca atare, fiind im- 

posibilă legătura dintre ele, este preferabilă menţinerea indivi- 
dualului, renunțând la ştiinţific. Altfel se cade in himere uto- 
pice, în lipsa de consecvență a profesorului dela Iaşi (22), 

Şi de data aceasta, nu era scriitorul francez de partea căruia 
stătea dreptatea, întrucât nu inţelegea că pentru a ajunge la 0 
concepţie a istoriei, existau căi mai bune decât fixarea într'un 
grosolan materialism. In aceleași coloane răspundea Xenopol, 
afirmând că Teoria istoriei nu fusese înţeleasă. Era şi el de 
acord că istoria nu putea fi o ştiinţă, din punctul de vedere 
curent, dar că de data aceasta se pășea pe un drum deosebit. In 
limitele vechei concepţii postulată de Xenopol, da. Individuali- 
tatea temporară nu constituie o piedică în calea ştiinţei, întru- 
cât știința nu este sistem, ci pur adevăr demonstrat. Nous 
sommes parfaitement consequents avec nous meme, puisque 
nous demonstrons que LPhistoire est une science "malgre” vin- 
dividualisation des faits qu'elle enregistre (23). 

Replica lui Dupart este aceia a unui învins. Fiindcă a susţine 
că în critica unei cărţi trebuie să te conduci după criteriul 
subiectiv al criticului, și nu după cel obiectiv al lucrării, nu 
constituie câtuşi de puţin o soluţie (24). 

Altă primire, mult mai bună, va avea cartea, din partea Filo- 
sofiei valorilor, prin atitudinea majoră a lui Heinrich Rickert, 
care recunoaşte că lucrarea este bogată în idei (25) și originală 
întrucât construiește un sistem asupra unor serii de noțiuni in 
mare parte cunoscute (26). şi Rickert face elogiul tocmai a 
ceiace critică Dupart: căutarea unui nou concept de ştiinţă, 
aplicabil] istoriei. Fără îndoială, între neopozitivismul sau încer- 
carea de a depăşi pozitivismul, a lui Xenopol, și teza rickertiana 
de a raporta faptele istorice la o valoare absolută, există un ade- 
varat abis. Există, totuș, o notă comună între ei, și anume pos- 
tularea unui nou concept al ştiinţei, față de vechiul criteriu 
pozitivist. Ambii erau convinși de necesitatea aprofundării pe 
acelaş drum (27). Pe măsură ce căuta să găsească un concept 
al istoriei ca știință, un gânditor de origină pozitivistă, ca 
Xenopol, adopta o poziţie contrarie şi se apropia de școala dela, 
Baden. Şi în aceasta constă importanţa profesorului dela Iaşi. 


6. In primul rând, filiația pozitivistă a lui Xenopol se 
poate centra în două probleme şi anume conexiunea și separația 
dintre legea naturală, şi legea istorică, şi valoraţia faptelor 
istorice. 

a) Legea naturală şi legea istorică —După, pozitivism, legile 
naturii și legile istoriei sunt aceleaşi, rezumate în principiul 
evoluţiei, fatalist, ineludibil. Şi ştiinţa constă tocmai în împreu- 
narea acestor fapte concretizate în formulări relaționate, adică 
în legi: legi identice istoriei şi naturii. Xenopol deosebeşte legea, 

de cauză. Ambele exprimă relaţii dintre fenomene, dar se deo- 
sebesc în aspectul relaționării pe care fiecare o captează. Legea 
ne spune cum se produce fenomenul, cauza pentru ce se produce 
şi se adaptează realităţii (28). Aprofundând mai mult, şi des- 
prinzându-se şi mai mult de pozitivismul orisinar, aplicând 
noţiunii de cauză diversificarea dintre faptele de repetiţie și 
faptele de succesiune, utilizând ideia axă a sistemului său, adică 
noţiunea de timp, conclude că în cauzaiitatea de repetiţie cauza 
este concomitentă cu efectul, în vreme ce în cauzalitatea de 
succesiune, adică cea istorică, există totdeauna o distincţie 
temporară. Concluzie ce îl poartă la o altă distincţie ce-i înco- 
ronează teoria, adică deosebirea dintre lege şi serie. Legea este 
forma în care se manifestă cauzalitatea de repetiţie; seria este 
forma ce adoptă cauzalitatea de succesiune (29). 

Diferența dintre lege şi serie apare în raport cu noţiunea 
timp. Urmând criteriu. pozitivist, Xenopol vede în lege rezultatul 
inductiv al fenomenelor și faptelor. Legea este independentă de 
timp, un fenomen generalizat ce desprinde totalitatea faptelor 
în cadrul atemporal. De pildă, o piatră va cădea oricând în 
virtutea legii de gravitație, indiferent de momentul în care este 
aruncată. Seria, dimpotrivă, se produce în funcţie indisolubilă, 
de timp. Orice serie este legată de o succesiune de fapte care 
pleacă dela un nucleu, urcă sau coboară, pentru a ajunge la un 
rezultat ce dă numele seriei. Așa, de exemplu, succesiunea de 
fapte care constituie obţinerea libertăților eng'eze dela Carta 
Masna până în zilele noastre (30). 

Cu aceasta Xenopol iese din pozitivism. Pe măsură ce face 
ca legea, cristalizată în faptul-tip, să anuleze fiecare din 
datele care au servit :a formarea ei, face ca seria să respecte 
individualizarea tuturor datelor ce se succed în timp. 

Pe de altă parte, seria exprimă conţinutul unei știinte, este 
elementul organizator al știintei istorice (31). 

b) Va orația faptelor istorice—Dar dacă Xenopol se înde- 
părtează de pozitivism afirmând individualizarea temporară a 
faptelor istorice și deducând din ea distincția dintre sistemul 
ştiinţelor naturale și cel al științelor istorice, nu pentru aceasta 
se integrează în marele curent al filosofiei valorilor, ger- 
mană (32). 

Acest lucru este evident pe măsură ce abordează problema 
valoraţției faptelor istorice, ceiace am putea chema, generalizând 
termenul lui Miinch şi dându-i o valoare superioară. nuanței 
hegeliene pe care el i-o atribuie, etica istoriei. 

Valoraţia faptelor istorice, justificarea or în funcție de un 
anumit, element comun, a fost problemă permanentă a filozo- 
fiei istoriei. Chiar şi istoricii au fost preocupaţi de ea, cum o 
dovedeşte istoriografia germană din secolul al XIX-lea, chiar 


5 


66 FRANCISCO ELIAS DE TEJADA 


când vrea să elimine ideia unui principiu moral, confundând-o 
cu ideia de forță în cursul evenimentelor (33). Pozitivismu: şi-a 
aflat justificarea în faptele înseși, în lupta speciilor de tip 
darwinian, extinsă la toate sectoarele vieţii. Rickert, făcând uz 
de noţiunea de valoare, încearcă să măsoare evenimentele cu 
o normă absolută și obiectivă, de care vrea să lege individuali- 
tatea care caracterizează lumea istorică (34), o universalitate a 
valorilor culturale în care elementul valoare serveşte pentru a 
judeca faptele istorice, evitând capriciul interpretării indivi- 
duale (35). Intrucât valoarea este identică la toți oamenii, nu 
există posibi.itatea unei diversităţi de judecată de valoare, aşa 
cum va încerca s'o formuleze Troeltsch în teza istoricismului 
unde, deși salvează obiectivitatea judecății de valoare o adaptea- 
ză succesiunii multiple de perioade istorice (36). 

Xenopol opune lui Rickert negația caracterului universal și 
obiectiv al valorii. După el, o valoare nu poate avea pentru toţi 
aceiaș accepţiune inapelabilă și ca atare nu poate exista o 
măsură abso-ută a faptelor istorice. Valoarea subiectivă defi- 
neşte fiecare dată și toate fiinţele raționale nu acceptă acelaș 
criteriu obiectiv. Așa dar, neexistând o normă obiectivă pentru 
faptele istorice, există multiple norme individuale şi întrucât 
adevărul este unul singur, valoare şi adevăr sunt două lucruri 
deosebite. Valoarea, absolută pentru Rickert, este relativă şi 
variabilă, după Xenopol (37). Celelalte argumente ale lui Xeno- 
pol, prin care obiectează încercării lui Rickert de a face din va- 
loare e:ementul tipic al istoriei, sunt secundare față de acesta, 
al relativităţii noţiunii de valoare. O etică a istoriei este posi- 
bilă numai admițând atâtea criterii morale, câte fiinţe raționale 
se află în faţa faptelor istorice. Incercarea lui Rickert de a 
obţine o etică a istoriei din uniunea faptu ui istoric cu o valoare 
culturală obiectivă și absolută, se prăbușește. Xenopol nu ajun- 
ge nici măcar la istorism. In definitiv, postulatele sale implică 
o negaţie oricărei valoraţii a faptelor istorice și ca atare depă- 
şirea pozitivismu'ui pe care el o operează, nu înseamnă o adap- 
tare la filosofia valorilor. 


7. Restul cărţii sale fundamentale, menţine coloratura po- 
zitivistă. Noţiunea evoluţiei persistă dealungul cărţii. Porneşte 
Xenopo. dela pozitivism cu un elan propriu de a-l depăși. în 
acest elan merge pe un drum paralel cu cel al filozofiei valori- 
lor, cu care nu se identifică în parte poate din cauza tocmai a 
bagajului pozitivist. Așa încât, Teoria sa oscilează între cele 
două curente, cu un efort într'adevăr admirabil. Nu este vorba 
de o sinteză între două curente opuse, dar nici de o sterilă 
situaţie intermediară. Xenopol era prea original, pentru a se 
menţine la o sinteză incompletă şi meschină. Inteligența și 

îormaţia lui culturală, îl ajută să schiţeze o operă de mari posi- 
bilităţi, un început de operă maestră neterminată, ca o statuie 
lăsată la jumătatea drumului, de mâna obosită a unui artist 
de geniu. 

IN MEMORIAM DINU LIPATTI 


DE C. POPOVICI 


S, stins la Geneva, în floarea vârstei-avea doar 33 de ani- 
marele nostru pianist şi compozitor, Dinu Lipatti. 'Traectoria 
existenţii sale a fost pe cât de scurtă, pe atât de fabuloasă. 

Născut la București în anul 1917, Lipatti începe sa cânte la 
pian încă de la patru ani. La patrusprezece ani își termină 
studiile la conservatorul din București unde urmase cursul de 
pian cu Florica, Muzicescu-mare profesoară pe care el atât de 
generos o va aminti mereu-și compoziţia cu Maestrul Mihail 
Jora. 

In 1933 participă la concursul internaţional de la Viena, care 
îl consacră pe plan european, acordându-i al doilea, mare 
premiu. După aceia, studiază la Paris cu Alfred Cortot şi Paul 
Dukas, iar după moartea acestuia cu Nadia Boulanger. Discipol 
al Maestrului George Enescu, Dinu Lipatti dobândește o bogată 
experienţă, ca partener de muzică de cameră al ilustrului mu- 
zician român. 

De câţiva ani, ascensiunea lui Lipatti a fost deadreptul 
uluitoare. Fiecare apariţie a sa era o nouă surpriză, constituia 
o nouă revelaţie. Critica, internațională începuse să-l considere 
nu numai ca pe unul din cei mai importanţi pianiști ai actua- 
lităţii, dar chiar ca pe cel mai important. Renumita muzico.ogă 
franceză Nadia Boulanger îl caracteriza încă din 1947 în aceşti 
termeni: «Dela moartea lui Raolo Pugno nu s'a mai ascultat 
Concertul de pian de Grieg executat în condiţii similare ca 1n 
execuţia lui Lipatti. Sonoritatea sa este de o egalitate şi de o 
bogăţie de ton, absolut excepţională. Dominarea instrumentului 
este completă. Stil personal, gust infailibil, autentic muzician. 
Are gravitate și sensibilitate, fantezie și adâncine. Fie că inter- 
pretează pe Bach, Scarlatti, Chopin sau Beethoven, opera iese 
din mâinile sale mai perfectă ca niciodată». 

Insă Lipatti, ca orice artist genial, şi numai fiindcă era un 
artist genial, purta :m arta lui încrustat semnu: inconfundibil 

al neamului românesc căruia ii aparținea cu toată fiinţa, lui, 
Interpretarea sa era înainte de orice românească. Pentruca 
cineva să fie universal, trebuie ca mai înainte de toate să fie 
el însuși. Aşa după cum interpretarea unui Cortot este emina- 
mente franceză, sau a unui Gieseking germană, tot aşa inter- 
pretearea lui Lipatti este eminamente românească, Prezenţa sa 
pianistică msemnează înregistrarea modului românesc în istoria 
universală a pianului, tot așa după cum prezența lui Enescu 
înseamnă acelaş lucru in istoria universală a violinei. 

Dar Dinu Lipatti nu a fost numai pianistul fără egal al unei 
epoci, ci și un extrem de dotat compozitor în timpul ce i-l lăsa 
liber pianul. Debutează ca compozitor cu Suita «<Şătrarii>, 
în 1933, pentru care capătă premiul naţional «Enescu». Acestei 
opere îi urmează în ordine cronologică: «Concertino în stil 
clasic», pentru pian şi orchestră, «Sinfonia concertantă» pentru 
două piane şi orchestră de coarde; «Trei nocturne» pentru pian; 
«Sonatina pentru mâna stângă»; Câteva melodii; «Trei dansuri 
românești, și în sfârșit, ultima din anul trecut, «Aubade», 
cuartet pentru suflători. 

Biografia lui Dinu Lipatti a constituit în ultima ei fază una 
din cele mai cutremurătoare pagini ce s'ar putea scrie vreodată 
despre un artist. Chinuit de o boală absurdă şi fatală, fiecare 
manifestare muzicală constituia pentru el un risc mortal. 
Pasiunea devoratoare a Artei a fost însă mai presus de orice. 
Prin ea a trăit și prin ea a trebuit sa moară. 

Astăzi, când eternitatea la prefăcut în adevărata lui ființă, 
aceia a nemuritorului, Dinu Lipatti se integrează muzicei side- 
rale a Kosmosului. Pe aceasta, noi muritorii de rând nu o mai 
putem auzi, ci doar copleșiți de durerea, noastră omenească, 
vărsăm o lacrimă fierbinte pe tânărul şi prospătul său mormânt. 


ORA DOUAZECI SI CINCI» 


DE GEORGE USCATESCU 


C ând acest mare animator intelectual, care este Luis de 
Caralt, mi-a făcut invitaţia de a prezenta publicului spaniol 
romanul «Ora douăzeci şi cinci», dublă mi-a fost emoția 
încercată. Era vorba, în primul rând, de emoția provocată de 
faptul că autorul acestei cărți extraordinare, este un compatriot 
al meu. In al doilea rând, adâncă este emoția, pentru cine con- 
tinuă vibreze în ritmul patetic al acelei realități tangibile care 
este astăzi Europa în criză, să parcurgă, într'o lectură ce nu 
permite respiraţii, nici reflexii între o pagină și alta, una din 
cele mai sguduitoare definiții ale acestei realităţi, aruncată 
astăzi în balanţă. 

Cu cât de dureroasă mândrie pot eu spune astăzi: Iată aici 
un compatriot, gata să ofere diagnosticul celei mai teribile boli 
de care a suferit Europa! Când se află în cumpănă aceste două 
realităţi organice care mișcă resorturile vitale ale fiecăruia 
dintre noi, adică, pentru orice European, idea Patriei înţeleasă 
ca Națiune şi idea unei Europe interpretată așa cum o inter- 
preta Montesquieu, ca «nation des nations>, un diagnostic 
formulat cu «pathos> valorează ceva mai mult decât un diag- 
nostic sigur. Dar când elementul patetic se completează cu 
elementul certitudinei, în acest tip de suferință ce aparţine 
spiritului, diagnosticul implică, parcă, un adevărat principiu 
de terapeutică. 

In acest principiu de terapeutică europeană, văd eu aspec- 
tul cel mai transcedental al acestei cărţi sguduitoare și teribil 


(1) Acest articol conţine textul <Prefaţei» la prima ediție 
spaniolă a romanului <Ora douăzeci şi Cinci», de C. V. Gheor- 
ghiu (Barcelona, Caralt, 1950). La cererea expresă, făcută de 
autorul romanului, editorului, această prefaţă a fost suprimată 
în ediţia a doua a romanului. 

de pesimiste, care este <Ora douăzeci şi cinci>, a tânărului 
scriitor român, Constantin Virgil Gheorghiu. De multă vreme, 
generația noastră era în așteptarea unui document care să-i 
oglindească propria sa dramă, o dramă fără egal în istorie. In 
epocele de criză, Europa a avut darul să-și afle profeţi care 
să proc:ame, dincolo de moarte și de timp, fecunditatea crizei. 
Timpul nostru sguduit de grave convulsiuni, suferea însă de 
incapacitatea de a-şi găsi și o expresie demnă de marile pro- 
porţii ale tragediei care îl definea. Si noi credem că romanul 
de față umple, în parte, acest gol de expresie al tulburatei 
noastre epoce. 

După apariţia cărții lui Arthur Koestler, «Zero și Infinitu:», 
părea că actuala generaţie în criză s'ar fi reținut intr'o expresie 
mediocră a destinului parţial al unei revoluţii limitată la di- 
mensiuni sociale, ca cea bolşevică, fără a reaiiza definiţia, în 
perspective ample, a unei drame istorice fără egal. <Ora 
douăzeci şi cinci» vine, ca atare, într'un moment de indiscuta- 
bilă sterilitate şi vine cu un sens deplin de posibilităţi. In primul 
rând, cu un enorm bagaj de posibilități problematice. In al 
doilea rând, cu o extraordinară bogăţie epică, cu o tehnică de 
roman admirabilă, capabilă să subjuge toate energiile animice 
ale cetitorului. 

ȘI întradevăr cetitorul se află subjugat, trăiește drama- 
drama patetică a omului actual, drama Continentului-ca o tra- 
gedie proprie. Ă 

Din punct de vedere tehnic, romanul lui Constantin Virgil 
Gheorghiu se bazează pe o bipolaritate tematică, o bipolaritate 
care este în acelaș timp și problematică. Este <Ora douăzeci 
şi cinci», ora civilizaţiei europene gata de moarte; destinul a 
două, personagii care capătă, pe măsură ce romanul înaintează, 
cu pas nemilos in revelarea unei imense tragedii, proiecția a 
două tipuri universale ale lumii noastre. Amândouă sunt pro- 
totipuri, victime şi eroi supremi ai unei lumi în criză. Amândouă 
simbolizează o lume ce moare. Dar niciuneia din ele nu i se 
poate aplica versul pustiitor cu care Catul saluta lumea lui, 
când lumea lui începea să se cufunde în neant: «Nox est per- 
petua, una, durmienda». 

Primul este Iohann Moritz, om simplu, echilibrat, senin, 
care acceptă loviturile succesive ale unui destin orb, fără 
să ridice strigăte de desperare, dar în acelaş timp fără a cădea 
în ghiarele unui fatalism sterp. Călătorind în dureroasa lui 
tovărășie, urcând cu el singularul lui Calvar, ne reamintim de 
o altă figură a literaturii române, care a trecut demult grani- 
țele Patriei sale, pentru a intra în patrimoniul literaturii uni- 
versale. Este vorba de «Ion», eroul neuitat al romanului lui 
Liviu Rebreanu. Câtă diferență există între ceie două persona- 

gii, dar cât de obiectiv şi de intim româneşti, sunt figuriie 
amândurora, mișcător de echilibrate şi senine! Incărcată de 
forţa electrică a unei pasiuni teribile, una, acceptând cu un 
sens unic de seninătate loviturile destinului, cealaltă, sunt, în 
realitate, amândouă, fațete pline de lumină universală, ale 
aceleiaă realităţi spirituale, definitoare a culturii româneşti, 
sinteză splendidă de echilibru și seninătate. Cetitorul va urma 
paşii lui Iohann Moritz şi, din primul moment, va găsi în el 
un frate. Şi va constata cetitorul că avalanşa de nenorociri care 
se năpustesc implacabile peste sufletul simplu și peste trupul 
însângerat al lui Iohann Moritz, acea de necrezut avalanșe de 
nenorociri, nu-i vor produce acel desgust tipic mentalităţii 
Yetitorilor bunelor vremuri de odinioară. Pentrucă nenorocirile 
lui Iohann Moritz sunt nenorocirile timpului nostru, ale tale şi 
ale mele, cetitorule. A milioane și milioane de oameni simpli, 
ale atâtor oameni pe care, o mentalitate satanică, mai înfrico- 
şetoare decât toate plăgile Apocalipsului, vrea să-i transforme în 
«categorii», în abstracţiuni, în numere, in ceiace autorul «Orei 
douăzeci şi cinci», denumește «cetățeni». Vei urma, cetitoru- 
ie, paşii nefericitului Iohann Moritz. Iohann Moritz este un om 
care suferă mult. El este un tip uman, un simbol. Dar un simbol 
însuflețit, nu te îndoi un singur moment de aceasta, în ciuda 
marelui sens de dezolare ce înconjoară destinul său, în ciuda 
unei oarbe «Ananke» care îl urmărește într'o formă mai impla- 
cabilă decât pe oricare personaj al tragediei greceşti. Un simbol 
însuflețit de lumina şi de esenţa Logosului vivificator. Singurul 
lucru pe care îl pot eu mărturisi, este că acest personaj mişcător 
este radicalmente român. Adică plin de un sens de omenie 
simplă, odihnitoare, capabilă să accepte toată suferiţa univer- 
sului fără salturi, fără isterisme mistice și rebeliuni spectacu- 
lare. Dar Iohann Moritz este mult mai mult decât aceasta. Şi 
pentru aceasta figura lui e universală. Un om pe care toată 
lumea vrea să-l nimicească, pe care toată lumea îl ură- 
şte. Un om care, la capătul forțelor umane, capătă convin- 
gerea că nu va exista «progres» în lume, câtă vreme el va 
continua să existe. Un om care, ca un nou Principe Miskin, 
dulce și calm, se face responsabil de tot răul existent pe supra- 
fața pământului, pentru simplul motiv că tot acest rău la 
simţit în propria lui carne, El este singurul culpabil, și ca atare 
lumea, vrea să-l ucidă. El trebuie sa moară fiindcă este Omul 
într'o lume ce exclude Oamenii pe fața pământului. Şi urcând 
Golgota în locomotivă, urcând Golgota mecanică și motorizată, 
bunul Iohann Moritz își aduce aminte că iubeşte oamenii și că 
şi Isus «a, fost ucis pentrucă iubea oamenii». Pe acest Iohann 
Moritz ţi-l recomand, cetitorule, ca pe cel mai dulce, cel mai 
frăţese între tovarășii tăi, în această tristă peregrinare în cea 

mai dezolată, Europă, care este Europa Orei a douăzeci și 
cincia. 

Vei întâlni acolo pe un a:.t frate al tău și al lui Iohann 
Moritz. Pe acest Traian Koruga, atât de predispus la meditații, 
atât de reflexiv, dar în acelaș timp atât de lipsit de salturi 
apocaliptice, când anunţă și trăieşte momente de Apocalips,. 
In Iohann Moritz vei găsi dimensiunile tragice în care trăiește 
Europeanul simpiu, căruia i-a fost sortită ora tragică în care 
mersul Istoriei s'a oprit. In Traian Koruga, pe omul care a 
cuprins, prin puterea «<logosului», dimensiunile tragediei uni- 
versale şi când tragedia se implinește, cade sub teribila ei greu- 
tate. Şi va fi cu totul semnificativ faptul că, tocmai el, Traian 
Koruga, cade, în timp ce Iohann Moritz își va continua peregri- 
narea în spaţiile fără orizonturi, ale suferinţei fără limite. 

Traian Koruga te va familiariza dintr'un mceput cu lumea 
care vrea să-l nimicească și să-l omoare pe Iohann Moritz. Cu 
lumea care, Traian Koruga știe că-l va strivi și pe el. Şi ne-o 
anunţă dela primele pagini: «Este vorba de evenimente de care 
nimeni nu se va salva. Nu-mi trebue personagii eroice. Le voiu 
lua la întâmplare. Voiu alege dintre cele două miliarde de 
oameni, pe cei care eu îi cunosc. Pe tatăl meu, pe mama mea, 
pe mine, pe tine, pe servitorii tatălui meu, câţiva prieteni, 
câţiva vecini. ...Ne aflăm în mijlocul furtunii, şi furtuna ne va 
distruge carnea, ne va sfărâma oasele, unul câte unul. Nu va 
exista niciun refugiu, pentru nimeni, în lume». Si această lume 
care ameninţă pe toate aceste personagii luate de Traian Ko- 
ruga la întâmplare, începând cu el însuși, este lumea tehnicei, 
o lume în care domină superioritatea numerică a «sclavilor 
tehnici», lumea omului mașină, teribil altoi antropologic, tot 
atât de întricoșetor ca şi «omul obiectiv», Rubakovul romanului 
lui Koestler «Zero și Infinitul». «Cetăţeanul», comul obiectivat>, 
«comisarul» sovietic, sunt tot atâtea aspecte ale aceluiaș tip 
monstruos, în care Traian Koruga identifică pe cel mai impla- 
cabil dușman al Omului, în sensul plenar al cuvântului. 

Dar câte lucruri de neuitat vei întâlni, iubite cetitor, în acest 
document fără egal care este <Ora a douăzeci şi cincia»! Vreau 
numal să-ți anticipez că, această, carte iţi va sgudui toate resor- 
turile vieții tale, care poate fi tot atât de sbuciumată ca și cea 
a personagiilor sale. O carte care a avult un răsunet deosebit, 
tocmai fiindcă definește pe plan uman una din cele mai sgu- 
duite si mai dureroase clipe ale Europei. O carte ce se înfățișează 
?ntr'un chip agresiv, spre Orient şi Occident, în apărarea valo- 
rilor celor mai pure ale Europei: esenţele intime ale sufletului 
european. Peisajul ei este un peisaj dezolat. Un sentiment de 
profundă tristețe pământească domină. Desigur, nu este o carte 
de soluţii. Dar :mtr'o lume în care literatura cexistențialistă», 

incapabilă de a valorifica pe om ca fiinţă vie și spiritul ca 
Logos operant, pretindea să monopolizeze setea de autenticitate 
a unei epoce falimentare, cartea aceasta, pe cât de dezolantă 
i-ar fi autenticitatea, reprezintă o fecundă contribuţie cre- 
iatoare: o definiţie a dramei noasre în proiecția ei spirituală, 
adică în elanurile sale intime de regenerare. 

Denunțând un rău universal-dispariţia omului, într'o lume 
care îl neagă-răul substituirei concretului prin abstract, prin 
monstruoasa putere şi amenințare a mecanizărei şi a omului 
mașină, cartea aceasta capătă dimensiunile pe care le semnala 
Gabriel Marcel în prefața la ediția franceză: <Răul universal 
denunţat aici, scria filosoful francez, este un rău universal care 
afectează din ce în ce mai mult Occidentul şi Extremul Orient». 

Un rău denunțat îm paginele poate cele mai umane, în prima 
jumătate a veacului nostru. 


Madrid, Ianuarie 1950. 


COMENTARII 


PROB LEMA EUROPEI 


[) esigur că actuala criză prin care trece Europa, nu este un 

fenomen tipic generaţiei noastre, adică a omului european 
a cărei conştiinţă istorică se elaborează în jurul celui de al 
doilea război mondial. Criza istorică este o imanență a Istoriei 
însăşi, şi nu ar fi câtuş de puţin exagerată afirmaţia că Istoria 
este în esenţa ei o permanentă criză. Ceiace este, însă, tipic 
şi caracteristic acestei generaţii este că pentru ea, criza nu 
reprezintă numai un fenomen obiectiv, ci o trăire subiectivă, 
un *Weltanschauung”, o atitudine în sine: criza constitue punc- 
tul în jurul căruia gravitează întreg pathosul acestei generaţii. 
Prin acoperirea câmpului cultural aproape în întregimea lui, 
criza actuală a produs la rândul ei ceiace se poate numi o 
"criză a crizei”. Ezistenţialismul filosoţic, senzul apocaliptic al 
Istoriei, scufundarea omu.ui în cultură, spiritul considerat ca 
o boală a vieţii şi alte doctrine ale ”crizei” sunt atitudini care 
dovededesc aceasta. Desigur că nu toate sunt inedite. Inedit 
este însă accentul, ori senzul ce-l au în actualitate, căci dacă 
cultura europeană a avut cândva o unitate, o are acum prin 
această ”criză a crizei” ce reprezintă un fel de paradozal numi- 
tor comun al ceior mai contradictorii poziţii ideologice. 

Nu este aici locul de a face o istoriografie a “crizei” conteni- 
porane. Ceiace vrem însă să relevăm este pesimismul, făţiş sau 
eufemistic, la care ajung mai toţi ”teoreticienii” ei, cu privire 
la viitorul antropologic, cultural şi istoric al Europei. Dacă este 
ezact că privind lucrurile "sub specie instantis”, negativismul 
pare să se impună ca singura concluzie plauzibilă, nu este mai 
puţin adevărat că, privilă "sub specie historiae”, prob'ema des- 
tinului Europei devine susceptibilă şi de alte soluții. Desigur 
mai puţin globale, mai compleze, mai ipotetice, dar în schimb 
mai reale. (In orice caz, soluțiile sceptice de tip filosofic ce se 
pot aduce prob:emei pot fi considerate aşa cum opina Kant în 
privința scepticismului-cel puțin ”neserioase”.) 

Prin aceste sumare şi cu totul incomplete constatări am 
incercat să determinăn cadrul ideologic, clima spirituală, în 
care apare cartea Dlui George Uscătescu. Numai că “Problema 
Europei” (Colecci6n 'Cuadernos europeos”, Madrid, 1949) nu 
este o carte de criză, ci o carte despre criză. Prin aceasta vrem 
se precizăm că autorul a reuşit să-şi depășească orizontul su- 
biectiv şi să se situeze pe o poziţie critică. Mai ezaci spus, auto- 
critică, pentrucă așa cum se desprinde din fiecare rând al cărţii, 
autorul participă efectiv si ecumenic la drama Europei. Numai 
că face (şi reuşeşte) efortul de a o depăşi. Dar nici o problemă 
ideologică nu poate fi depăşită fără o prea abilă încadrare filo- 
sofică a ei. Sub raportul acestei încadrări, autorul avea muutiple 
alternative de a-și fundamenta poziția de plecare. Din toate 
aceste posibilăţi a optat însă pentru cea mai universală, adică 
pentru o poziție spirituală. Și trebue să mai observăm că pro- 
cedând așa a ales-o si pe cea mai pertinentă, căci nimic nu 
explică mai concludent particularul, ca universalul. Nu este 
vorba însă de un spiritualism idealist, ci de un spiritualism vita- 
list. Europa pentru George Uscătescu nu este numai o Idee, ci 
este si o realitate concretă, un ”hic et nunc”. Este deci un con- 
cept vital de ordin spiritual. Pentru a preciza şi mai mult 
timbrul filosofic al acestei poziţii, este de ajuns să ne referim 
la Vico (despre a cărui filosofie a istoriei Dl. George Uscătescu 
are o lucrare în curs de publicare) şi la Dilthey. 

Coordonatele Europei sunt pentru autor, aşa cum se desprin- 
de din lucrare, următoarele: creștinismul cu implicaţiile filoso- 
fiei greceşti, "Imyperium”"—ul roman, ca idee bazică a univer- 
salităţii Europei (a cărei prefiguraţie o constitue însăși istori- 
citatea imperiului roman) şi germanismul ca element germinal 
şi de ”reîntinerire” a Continentului. La acesti factori, mai 
adaogă idea naţională ca ariologie spirituală (mai mult decât 
politică) indispensabilă pentru structurarea valabilă şi viabilă 
a oricărei Europe viitoare. 

Discutând aspectele crizei contemporane, autorul face o 
udevărată morfologie a culturii, nu însă într'un senz empiric, 
botanic, ci în acel al unei adevărate interpretări (aşa cum re- 
comandă în asemenea circumstanţe Heideger) a dat-uiui descris. 
Această operaţie implică desigur o imiztiune melaţizică, care își 
face actul de prezenţă constituindu--se ca un fel de sub-plan al 
lucrării. Dar orice morfologie a culturii ori a istoriei, implică 
un criteriu a priori. Fără un asemenea criteriu nu ar mi posi- 
bilă organizarea faptelor, și atunci cu tura ori istoria ar apărea 
ca o masă amorjă fără nicio semnificaţie. Criteriul adoptat ide 
autor este omul, care în sistemul său filosofic (lucrarea recen- 
zată este în esența ei o filosofie a istoriei cu un un anumit 


PROBLEMA EUROPEI 81 


punct de aplicaţie) devine aza istoriei universale, descoperire 
unică şi irepetibilă a culturii europene. 

Este deci natural ca criza actuală (ca toate crizele anterioare) 
să afecteze în primul rând pe "homo europaeus” produs o0rigi- 
nar şi direct al climatului istorico-cultural al Europei. Una din 
cauzele fundamentale ale crizei omului european este că el se 
găseşte azi la capătul unui proces de raţionalizare, a acelei 
”barbarie della riflessione” pe care odinioară o semnalase Vico. 
Dar, după cum spune Uscătescu, raționalizarea şi mecanizarea 
sunt paralele cu masificarea omului, adică cu ceiace autorul 
numeşte invazia verticală a barbarilor care îrumpe în societatea 
modernă, congelând-o în materie şi deşpiritualizând-o. 

Europa mai este în acelaş timp ”Libertate” şi “Unitate”. 
Criza actuală afectează Libertatea transformând-o (atunci când 
nu a suprimat-o total) într'un pur funcţionalism exterior. Dea- 
semenea afectează şi unitatea în cele două aspecte fundamentale 
ce prezintă: unitatea politică, prin efectele celui de al doilea 
război mondial, şi unitatea spirituală, care "garantează exzis- 
tența primei, mai ales în momentele de aparentă decadență” 
Această unitate care este, după autor, semnul armoniei Europei, 
se găseşte în dezagregare. Expresia politică a acestei dezagre- 
gări este anihilarea istoricei "balance af power't europene, cu 
consecutivul desechilibru politic european. 

O aplicaţie in situ a conceptelor filosofice (a culturii şi îsto- 
riei) mai sus enunțate, o constitue ceiace am putea numi 
fenomenologia politicei, ce ocupă o bună parte a lucrării. Pen- 
tru autor, forţele politice prezente sunt liberalismul, marxismul 
şi naționalismul. Această ”tritagonie” ideologică îşi dispută de 
vreo sută de ani scena vieţii sociale a Europei. Zisele doctrine- 
sau doctrinarisme, cum le numeşte autorul- nu se găsesc între 
ele într'o relaţie de limitare matematică, ci se întrepătrund, atât 
în timp cât şi în spaţiu. Astăzi se găsesc în plină derută, victime, 
în primul rând, ale propriilor devieri şi eragerări. 

Aşa, liberalismul istoric, căzut sub incidența criticei auto- 
rului, apare ca o doctrină complect perimată. Atacând încer- 
cările de revalorizare ale lui ROpke, autorul adoptă atitudinea 
net istoricistă a lui Ortega y Gasset atunci când acesta pro- 
clamă anacronicitatea radicală a liberalismului istoric. 

Marzismul, fructul ilegitim al liberalismului (care a creat 
doctrina clasistă) se găseşte de asemeni în plină dezagregare 
istorică, datorită pe deoparte ”secularizării” lui, iar pe de allă 
parte interferenţii ruseşti-ca fenomen etno-culitural tipic -la 
care a fost supus. (Acestui proces de “rusificare” a marzismului 
autorul îl dedică un întreg capitol: Rusia contra Europei.) 

Călcâiul lui Ahile al naţionalismului este tocmai ”desnațio- 
nalizarea” lui, împrejurare ce echivalează cu pierderea calităţii 

spirituale originare, şi convertirea lui într'un împerialism înter- 
naţionalist. Prăbuşirea revoluțiilor naționaliste totalitare, na- 
țional-socialismul şi fascismul, îşi găseşte explicaţia în dege- 
nerescența totalitaristă şi împerialistă pe care nu au putut-o 
evita. 

Dar, pentru autor nicio experienţă, oricât de negativă ar 
părea, nu rămâne faţă de istorie inoperantă, întrucât răspunde 
unei necesităţi istorice. (Această necesitate, pare a fi, în con- 
cepția autorului, senzul tradiţiei istorice.) Deaceia orice încer- 
care politică viitoare, este inezorabil condamnată dacă se ope- 
rează în afara elementelor positive şi oarecum supraistorice, ale 
acestor doctinarisme, azi falimentare. O atare perspectivă se şi 
desenează în faimoasa teorie a lui Burnham, a așa numitei re- 
voluţii directoriale (managerial revolution) care încearcă să 
fie o sinteză a acestor elemente positive. Fără să profetizeze 
care va [i soluţia viitorului, refuzând probabil din scrupule de 
rigoare ştiinţifică sa cadă în utopic (deși câte odată, aşa cum 
învață Kant, utopia este mai reală decât “realitatea”); George 
Uscătescu anticipează totuş, că din toate experiențele politice 
ale istoriei contemporane, aceia pe care vor pivota "formele 
sociale ale viitorului” este in globo, acea autoritară şi naţională, 
ale cărei noui ipostaze se şi percep în atmosfera socială actuală, 
așa cum o demonstrează "revoluţia directorială”, precum şi O 
serie de fenomene social-economice concrete. (Controlul statal, 
naționalizarea întreprinderilor, planificarea, etc.) 

Este regretabil că publicul românesc în genere şi întelectua- 
lul român în special, să nu poată lua cunoștință direct (carteu 
a apărut până acum numai în limba spaniolă) de una din cele 
mai interesante lucrări ce s'a publicat în ultimul timp asupru 
problematicei Europei. Din partea noastră am dori ca prin nota 
de faţă să putem rectifica măcar în parte o atare omisiune și 
să informăm asupra evenimentului cultural românesc ce repre-: 
2intă cartea lui George Uscătescu, "Problema Europei”. 

IN LEGATURA CU O NOUA TEORIE 
A SUDESTULUI 


Ț raectoria istorică atât de dificilă şi în permanenţă turbu- 
rată a Sudestului European, acea nevralgică încrucișare de 
drumuri între diverse spaţii mondiale, nu-şi poate găsi o er- 
presie istoriografică mai precisă şi mai fidelă, ca în destinul la 
fel de frământat al unuia dintre popoarele cele mai străvechi 
ale acestui spațiu, anume Poporul Român. Această corespon- 
denţă de destin între Poporul Român şi întreg spaţiul Sudes- 
tului European (aşa cum l-am definit noi în altă parte din 
cuprinsul acestei reviste), dacă nu reprezintă o constatare isto- 
rică nouă, este în tot cazul văzută în proporţii şi dimensiuni 
mai mari şi se află fundată pe criterii de analiză istorică mai 
ample, decât cele care au caracterizt istoriografia noastră in 
trecut, încăpățânată aceasta de a se menţine pe poziţia exciu- 
sivistă a unei autochtonităţi româneşti, limitată la geografia 
Daciei Traiane şi în unele rare cazuri şi la aceea a celor două 
Moesii. Amploarea controversei, care dela Roessler încoace s'a 
Jormai în jurul problemei originii şi spaţiului primitiv de for- 
mare a Poporului. Român, poate fi explicată, în parte, prin 
însăşi rigiditatea acestui punct de vedere tradiționalist, de 
multe ori greu de susținut în faţa anumitor evidențe de recu- 
noscută obiectivitate ştiinţifică. Si nu numai atât. Dacă anu- 
mite argumente şi concluzii, în aparenţă irefutabile din punct 
de vedere ştiinţific şi care se aflau în contradicție netă față 
de criteriile istoriografiei româneşti, au reuşit să se impună 
opiniei ştiinţifice mondiale, fără a putea ele totuşi fi justificate 
din punct de vedere aj realităţii istorice, aceasta se datorește 
în mare parte limitatului câmp vizual al istoricilor noştri. 
Proecţia în istoriografia noastră a următoarelor adevăruri 
indiscutabile, anume: 1) descendența Românilor din Romanita- 
tea întregului Sudest European și 2) formarea Poporului 
Român, în mod simultan, atât în Nordul cât şi în Sudul Dună- 

rii, adică în anesele geografice ale Carpaţilor, Balcanilor, 
Pindului şi Alpilor Dinarici, a fost reţinulă de mulţi istorici 
români, însă întotdeauna numai în mod tangențial. Ca criteriu 
de bază a cercetărilor lor, le-au utilizat numai vreo câțiva îsto- 
rici români de renume şi incontestabile posibilități, din punct 
de vedere al erudiţiei istorice. Amintim aici, încercarea lui 
Philippide de a rupe cadrele traaiționae ale concepției istorice 
naţionale, cu privire la obârşia Românilor. Din motive bine 
cunoscute, Philippide n'a reuşit însă, să treacă peste limitele 
unei “încercări” puţin convingătoare. Pe de altă parte, măreața 
viziune istorică cu care-şi îmbracă Iorga "Istoria Românilor şi a 
Romanităţii Orientale” n'a reuşit să pătrundă în mod organic, 
cristalizându-l într'o teză istorică precisă şi general admisă, 
imensul material adunat de acest istoric în primele trei volume 
consacrate fundamentelor istorice ale Romanismului. Și pentru 
Jorga, atât de monumental în concepția sa istorică, Românii din 
Dacia, rămân Românii din Dacia şi Românii din Sudul Dunării, 
Românii din Sudul Dunării. Acest ”binom național” de "Daco- 
români” şi Aromâni”, ca entităţi diferite l-a dominat de altfel 
şi pe George Brătianu, până la un anumit punci, în admirabilul 
său răspuns istoriografic dat Prof. F. Lot şi intitulat "Une enig- 
me et un miracle historique: le Peuple Roumain”. 

Limitarea epocei de formare a poporului nostru nu numai 
din punct de vedere geografic dar şi antropologic-etnic la Dacia 
a fost depășită întrun mod clar, precis şi magistral, ca model 
de mânuire a celor mai îndrăzneţe idei, de către dl. Alexandru 
Randa, în lucrarea DER BALKAN, SCHLUESSELRAUM DER 
WELTGESCHICHTE ("Balcanul, spaţiu cheie al Istoriei univer- 
sale”, Verlag Anton Pustet. Graz-Salzburg-Wien, 1949, 402 pa- 
gini). DI Randa, cunoscut şi prin alte lucrări consacrate dome- 
niului sudesteuropean şi românesc, vede continuitatea indes- 
iructibilă între marea familie tracică şi descendenţii romanizați 
«i Tracilor: Românii. Autorul merge chiar mai departe în aceas- 
tă viziune istorică de mari proporții, enunțând, stabilind şi 
demonstrând  co-participaţia antropologică traco-romană la 
formarea organismelor etnice, ale celorlalte popoare conlocui- 
toare ale spațiului sudesteuropean. 

O lume istorică nouă, impunătoare prin structurarea pe care 
autorul i-a dat-o; atrăgătoare prin felul de a rezolva, pe bază 
traco-romanică, complezul de probleme ce se numeşte Sudest 
European; convingătoare, dacă nu întotdeauna din punctul de 
vedere al unei critice obiective şi reci, până şi în cele mai în- 
drăzneţe teorii şi ipoteze, - o astfel de lume deci, ni se deschide 
în această carte, pe care autorul său o defineşte "încercare a 
unei sinteze” (pâg. 7). După o critică binevenită, fiind ea de 
-mult timp aşteptată, a concepţiilor de multe ori eronate, atât 

străine cât şi băstinaşe, referitoare la structura etnică, politică 
şi culturală a Sudestului European şi la poziţia acestui spațiu 
în arhitectura Istoriei Universale, dl. Randa precizează, că lucra- 
rea d-sale urmăreşte situarea istoriografică a ”totalităţii tru- 
cice, prin prisma punctului său de greutate getic” (pdg. 11). "Der 
Balkan, Schliisselraum der Weltgeschichte” este definit de autor 
”ca un punct central, în care se încrucişează coordonatele isto- 
rice a multor popoare şi culturi” (pâg. 11) şi din care pleacă 
“puternice linii de forță istorică, din Carpaţi în spre Orient, 
până la malurile Mării Galbene şi Oceanului Indian; în spre 
Sud, până la eztremitățile geografice aie Greciei şi Italiei; în 
spre Apus, până dincolo de Rhin şi în spre Nord, până la Marea 
Baltică” (păg. 11). 

In acest cadru al Sudestului European, de esență tracică, s'as 
împlantat rădăcinile marilor organisme politice şi culturale ale 
lumii vechi şi mijlocii: Hellada, Roma şi Bizanțul. Muzica, 
teatrul, arhitectura, mişcarea orfică-pitagoreică, galeria zeilor, 
toate aceste elemente esenţiale ale lumii greceşti sunt reflecția 
istorică personalizată din punct de vedere etnico-cultural și 
spiritual al lumii trace. Concepţia romană de “civitas” şi de 
”cives” şi toate elementele culturale fundamentale amintite mai 
sus, luate de Romani dela Greci, au fost, după demonstraţia 
dlui Randa, luate prin prisma greacă, din patrimoniul cultural 
şi spiritual trac. Lumea tracică este acea, care în marile şi 
hotăritoarele momente de criză ale Romei, intervine prin mijlo- 
cirea elementului uman pe care-l furnizează sub forma de ostaşi, 
comandanţi sau împărați ai legiunilor, întru rezolvirea sau con- 
diționarea evolutiei viitoare a Imperiului. Bizanțul, moştenitor 
al Greciei şi al Imperiului Roman, formează prin aceste două 
monumentale forme ale istoriei omenirii, puntea de legătură, 
între Tracia şi lumea romanică sudest europeană, adică Românii. 
Cadrul etnic atât de divers ridicat în jurul moştenitorilor au- 
tentici ai patrimoniului istoric atât de compler, ca cel trasat 
mai Sus, adică în jurul Românilor de către popoarele conlocui- 
toare, conform concepției dlui Randa, este numai în aparență 
diferit, toate aceste popoare sudest europene putând fi reduse 
din punctele de vedere istoric, antropologic, cultural, spiritual, 
ete., la acelaș numitor comun tracic. Această solidaritate tra- 
cică fundamentală a Sudestului European se manifestă în toată 
valoarea ei istorică, după aprecierea dlui Randa, în fața valu- 
rilor umane de origină asiatică şi în special în epoca de eclipsă, 
pe care o constitue stăpânirea turcească. Tracismul cu comple- 
tarea sa îlirică, a constituit în cursul amintitei epoci, postbizan- 
tine, un "adevărat popor imperial” (păg. 255), în ciuda diferen- 
țelor superficiale etnico-linguistice; un factor primordial de 
rezistență a Romaniei bizantine şi în felul acesta a culturii 

europene în faţa atacurilor asiatice ale Evului Mediu” (pâg. 255). 
"Rezistența aceasta se desfăşoară în trei zone ale spaţiului 
tracic: în cea Carpato-Danubiană, din Nord, în zona Balcano- 
Slavă, din mijloc, şi în teritoriile egeice şi ale Asiei Mici, în Sud” 
(păâg. 255). ...Iar astăzi, "oriunde ne-am arunca privirea în Sudest, 
pretutindeni se manifestă străvechile sale fundamente. Cuce- 
ritorii străini trebue să 4a în seamă factorul rezistenţei eroice, 
iar dacă superioritătii lor le reuşeşte totuşi să domine momen- 
tan forţele autohtone, imperialismul lor este peste scurt timp 
înlăturat. ...Forța primordială a Tracilor şi Ilirilor, nu pare a 
se prezenta micşorată în nici o parte. ...Continuitatea istorică 
a putut fi alterată sau chiar întreruptă: niciodată n'a putut fi 
însă înăbuşită, în nici o parte. Dârza forţă de conservare a Sud- 
estului a fost întărită de continuitatea neîntreruptă, dela epoca 
precreştină la epoca de evoluție creştină. Popoare moştenitoare 
ale Traciei, urmaşe ale sacrului Imperiu Constantinian...” (pâ- 
gina 344), printre care "Romanismul întruchipează THRACIA 
nu numai prin forma înlocuitoare a acesteia, anume conservarea 
latinității, ci în modul cel mai direct” (pdg. 267), fiind adevă- 
ratul element purtător al unei reînvieri tracice. 

Nu ne îndoim, că într'o astfel de carte, ca aceea a dlui Randa, 
ooncepută pe baze istorice atât de vaste şi structurată pe punc- 
le de vedere şi idei atât de originale, încât pare să fie destinată 
a marca un început de epocă în concepţia istoriografică româ- 
nească şi să revoluționeze în acelaş timp concepțiile străine 
referitoare la Sudestul European şi la problematica istorică a 
Românismului, = nu ne îndoim, zicem, că o astfel de carte ar 
putea conţine o sumă de fapte ipotetice şi de detalii controver- 
sabile, sensibile, dacă nu chiar vulnerabile unei contrargumen- 
taţii făcute "a fond”. Suntem, în schimb, convinşi, că întregul, 
prezentat de dl. Randa în această carte, constitue un aport 
istoriografic autentic şi de indiscutabilă valoare conceptuală. 
Cititorilor lui "Balkan, Schliisselraum der Weltgeschichte”, care 
din diverse motive nu o pot vedea reflectată, ca "leit-motiv” cl 
judecății ce ar fi dispuşi s'o emită, le amintim cuvintele unui 
mare istoric german, dela începutul secolului trecut: "Indess 
selbst auf die Irrbahn sich mutig und redlich zu wagen, wird 
nicht ohne allen Gewinn seyn” (Carl Ritter: "cine îndrăzneşte 
să se avânte cu curaj şi probitate chiar pe un drum ce ar fi 
greşit, va putea aduce foloase”). 


I. D. C.-COTERLAN, 


CONSIDERATIUNI ASUPRA ATLASULUI 
LINGUISTIC AL ROMANIEI 


1. Introducere. 

Incă din timpul lui Gaston Paris, s'a simţit imperioasa ne- 
cesitate de a se studia vorbirile dialectale. Criteriul orientator 
al bătrânului maestru al romanicei a fost fecund, atât 1n re- 
zultate, cât şi în urmări. In 1888, Les parlers de France au 
făcut cunoscut unele cuvinte ale sale care s'au convertit în 
azriomă pentru toate investigaţiile posterioare. In acel timp 
se vedea cum investigaţiile dialectale «fournissaieni encore les 
donnees les plus sures & la philologie generale» (Rousselot). 
Aceste presupuneri ale lui Rousselot nu erau greşite. Mulţi ani 
după aceia şi din câmpuri foarte îndepărtate de fonetică sau 
de cercetarea dialectală, nume ilustre au insistat în criteriul 
uneia din cele mai vechi dialectologii ale Romaniei. Lui Bally 
creatorul stilisticei, datorăm această afirmaţie: «dialectele stu- 
diate acum cu pasiune au reînoit linguistica»; iar Vossler, stilist 
idealist, ne spune: «filologii linguiști vor parcurge o fază de 
adevăraţi nomazi în căutarea dialectelor, care sunt vorbite în 
diverse părţi ale lumii». Nu este dificilă interpretarea cuvintelor 
lui Vossler. Discipol al esteticismului crocian, valorifică mani- 
festaţiile linguistice în limitele unei ierarhii de posibilități ar- 
tistice. 

Dar, aceasta nu este decât una dintre problemele pe care le 
pune investigația dialectală. Conform opiniilor sale, faptului 
dialectologic în sine, îi este oprită ascensiunea spre transce- 
dental, care ar acţiona doar în funcţiune de întrebuințarea pe 
care i-au dat-o sau i-o dau teoreticienii limbei. Căci putem 
dispune doar de câteva mijloace,-cu ajutorul cărora să contri- 

buim la un proces comparativ, nu interesează, momentan, de 
ce natură ar fi el. Fără îndoială, prin faptul însuşi al locali- 
zării geografice a limbii, apar probleme cu totul nouă. Prin 
însăși încercarea de a stabili amplasamentul funcţional al fie- 
cărui cuvânt cu izoglosiile limitrofe şi cu fiecare stare ante- 
rioară a limbii, proectăm fiinţa ei actuală spre o atmosferă 
totalmente necunoscută pentru linguiştii care ne-au precedat. 
Romanistica a renunțat în mod definitiv la procedeele sim- 
pliste de cercetare etimologică, pe care le-a moștenit dela gra- 
matica comparată. S'a produs astfel un salt de pe trampolina 
datelor, însă, pe însăşi câmpul dialectalului, Intrebuinţână cu- 
vintele lui Jaberg, unul dintre cei mai calificați cultivatori ai 
teoriei, putem spune: «L'idee fondamentale de la geographie 
linguistigue consiste ă transposer Petude de la langue dans l'es- 
pace, ă ne plus envisager le fait linguistique comme strictement 
localise, dans sa creation et dans son evolution, mais ă le con- 
siderer dans ses rapports avec d'autres foyers createurs, ă le 
placer dans son entourage geographiaue, ă etablir son air». 


2, Atlasuri linguistice, 


Pasiunea deşteptată de aceste chestiuni se reflectează în 
necesităţi de tip tehnic, Era nevoe să i se ofere cercetătorului 
cunoştinţe precise asupra localizării fiecărui proces; trebuia să 
se vadă, dacă existau limite dialectale şi care era valoarea de- 
rivată din această presupusă existență. Așa s'a născut idea pri- 
mului Atlas linguistic. 

Georg Wenker, inspirat de neogramatici, a încercat să pro- 
beze existenţa limitelor dialectale şi ezistenţa dialectelor înseşi. 
In vederea asestui scop a compus un chestionar de 40 de fraze 
simple, prin care vroia să studieze varietatea fonetică a Rhe- 
naniei, 

Insă cu opera capitală a cartografiei linguistice, L'Atlas lin- 
guistique de la France, de Gillicron, se deschid noui drumuri 
investigației. 

Dar, înainte de toate, trebue să ne întrebăm ce este un atlas 
linguistic? «L'atlas est un grandiose vocabulaire dialectal, com- 
prenant, distribuces et arrangees en ordre geographique, des 
expresions linguistiques dejă fixees de mots, choisis avec un 
soin particulier et d'apres une etude prealable tres approfondie. 
Ce triage rend possible de saisir les traits essentiels du voca- 
bulaire, sa repartition geographigue et la vitalit des Elements 
qui ont 6t€ choisis pour en demontrer les dijferents aspecis.» 
(S. Pop.) In concecință, misiunea fundamentală a cartografiei. 

linguistice este aceea, de a dispune şi facilita interepretarea 
marilor mase dialectale. 


E a ae 


Pe de altă parte, Jaberg şi Jud au încorporat Atlasului lor 
şi elemente de cultură materială, culese în cercetările şi anche- 
tele lor, de Schauermeier, Wagner şi Rohlfs. In felul acesta, pro- 
blemele destul de compleze ale cartograţiei linguistice obținură 
o nouă dimensiune şi o mai mare profunzime. Fără îndoială 
că au mai existat antecedente în această direcție. Vechiul afo- 
rism voces significant res mediantibus cenceptibus i-a inspirat 
lui Wundt următoarele cuvinte: «Istoria vorbelor trebue să 
fie explicată prin istoria obiectelor, a conceptelor şi a ideilor 
pe care ele vor să le reprezinte». Inir'adevăr glături de mate- 
rialul fonetic, variabil după dialecte, cuvintele posedă conţinu- 
tut lor semantic, referitor, în anumite ocaziuni, la un anumit 
obiect. A studia evoluția «lucrului» înseamnă a giuta istoria 
«linguistică» a cuvântului, mai ales dacă se ţine în seamă, că 
alteraţiile de ordin culturai cu efect asupra obiectului sau lu- 
crului, determinându-l să varieze, ne servesc foarte mult la 
încercarea de a înțelege modificarea, bogăția sau ruina unui 
vocabul. Un astfel de procedeu a fost încorporat geografiei lin- 
guistice şi posedă în cadrele istoriei disciplinei noastre, un loc 
perfect definit: în cunoscuta școală a lui Wârter și Sachsen. 


3, Antecedentele atlasului lingustic al României. Atlasul lui 
Weigand, 


Când la primul Congres al filologilor români (1925), s'a dis- 
cutat proectul unui Atlas Linguistic român, nu s'a făcut altce- 
va, decât să se accepte moştenirea pe care o impunea o tradi- 
ție ilustră. In acelaş timp se repuneau pe un prim plan dorințile 
fundamentale ale Museului de limbă română, în ale cărui sta- 
tute (1919) se recomanda «le rassemblement et le remaniement 
du material lexicographique de la langue roumaine ă iraverş les 
âges et dans toutes les regions habitees par les roumains». 

Tradiţia studiilor asupra limbii române era în parte naţio- 
nală, în parte purta amprenta germană. Cele mai importante 
contribuţiuni ale generațiilor dinainte de Primul răsboiu mon- 
dial au fost fără îndoială acelea ale lui B. Petriceicu-Hașdeu, 
anume ancheta sa în vederea editării unui Etymologicum mag- 
num Romaniae şi a lui G. Weigand asupra materialului adunat 
în aceea ce a devenit mai târziu Linguistischer Atlas des daco- 
rumănischen Sprachgebietes. 

In 1884, în prezenta Regelui Carol I, Academia Română 

propunea editarea unui Etymilogicum magnum Romaniae. Țe- 
lurile acestei opere erau definite: salvarea acelor părți ale pa- 
trimoniului linguistic naţional amenințate cu dispariţia. Re- 
gele însuşi, se declară protector al acestei admirabile întreprin- 
deri şi puse la dispoziţia celor indicaţi toate mijloacele necesa- 
re. Lucrările începură îndată, fiind B. Petriceicu-Hașdeu însăr- 
cinat cu ducerea lor la capăt. S'a redactat imediat un chestio- 
nar referitor la fonetica populară, care este baza dialectologiei, 
şi la folklor. Acest chestionar cuprindea 206 întrebări: în pri- 
mele 50 dominau problemele foneticei şi numai câteva erau 
de natură morfologică sau sintactică; restul întrebărilor până 
la a 206 -a erau dedicate lexicului şi folclorului. Nu în zadar 
exclama Haşdeu, pe măsură ce opera sa se prelungea: «dicționa- 
rul unei limbi trebue să fie enciclopedia întregei vieţi a unui 
popor, trecute şi 'prezente». Anchetele începură îndată după 
anul 1885 si se făceau prin corespondenţă. Cu tot entuziasmul 
înițial, lucrările fură întrerupte în anul 1898. Deabia după câ- 
țiva ani, fiind însărcinat Sextil Puşcarui cu conducerea lor, 
cercetările fură reluate cu metode nouă. In 1926 nu se ajunsese 
decât până la cuvântul «bărbat». Puşcariu continuă până la 
cuvântul «iarbă», însă opera rămase neisprăvită. 

Georg Weigand, directorul lui «Rumănisches. Seminar» din 
Leipzig, a proectat cel dintâi Atlas linguistic al Românei. In 
cadrul studiilor balcanice tradiționale Weigand a introdus un 
element nou, dispunând efectuarea anchetelor nu pe bază de 
corespondență, c. pe teren. El îşi începu lucrările în Banat 
(1895) şi în anii următori colindă regiunile Crișului şi Mure- 
șului 1896), Someșului și Tisei (1897), Oltenia (1898), Muntenia 
(1899), Moldova şi Dobrogea (1900), Bucovina și Basarabia (1901), 
regiunile româneşti din Bulgaria (1905), depăşind astfel, ca- 
drele politice ale României în căutarea de centre dialectale 
nedescoperite încă. Weigand a vizitat în total, 152 de localităţi, 
întrebuințând în anchetele sale un chestionar compus din 114 
cuvinte prin mijlocirea cărora dorea să ajungă în primul rând 
la o valorificare fonetică. Cu tot ajutorul pe care l-a primit 
din partea discipolilor săi, Puşcariu, Bachmeister şi Byhan 
(aceştia au efectuat ancheta în vreo 50 de puncte), opera sa 
se resimte din cauza grabei. A fost arbitrară alegerea locurilor 
de investigaţie, arbitrară alegerea indivizilor meniţi să fie cer- 
cetați, a fost prea accelarat felul în care s'a făcut ancheta: 
în anumite ocazii au fost vizitate 89 de puncte, în decursul a 
numai 10 săptămâni. La aceste deficienţe se adaugă foarte puţin 
reuşita distribuţie a materialului în cele 67 de hărţi din care 
constă opera. 

Tinem să amintim aici şi ancheta linguistică realizată de 
Profesorul Seztil Puşcariu şi patronată de Muzeul de Limbă 
Română (Facultatea de Litere şi Filosofie dela Universitatea 
din Cluj). Această anchetă prin corespondență, a fost un fel 
de luare de contact cu terenul, destul de înaintată ca tecnică 
de muncă utilizată şi importantă din punctul de vedere al 
rezultatelor obţinute, pentru Atlasul Linguistic, pe care-l vom 
discuta în paginile ce urmează. Și cu această ocazie s'a putut 
observa, că toate avantagiile, sunt de partea metodei directe de 
lucru, fiind eliminată pe această cale problematica rezultatelor 
obţinute la distanță. Desigur, această ajustare de material a 
fost foarte utilă, pentru preparativele indicate mai sus şi chiar 
pentru redactarea unor lucrări publicate mai târziu, precum şi 
a câtorva teze de licență. Aceste materiale aparţineau unei serii 
de cinci chestionare, care, dela 1922 până la 1931 se trimiseseră 
corespondenţilor, terminologie întrebuințată—dat fiind struc- 
tura socială a poporului român—având un caracter prin exce- 
lenţă rustic: calul, casa, firul, onomastica, terminologia păsto- 
vească. Nu este necesar, să valorificăm justeţea acestei selec- 
țiuni. Ani întregi, au discutat linguişti şi istorici asupra conti- 
nuităţii române, în vechea Dacie. Acel care a văzut cu claritate 
că nu era vorba de întreruperea latinităţii pe ambele părţi ale 
Dunării, ci continuitatea ei neîntreruptă, a fost Sextil Puşcariu. 
El şi-a dat seama cât era de inadmisibil să se creadă în pără- 
sirea completă a malului stâng al fluviului, pentru a ne putea 
gândi după aceia, la o restabilire posterioară a romanităţii. 
Iată deci adevăratul sens ai primei anchete: aceasta şi după 
aceea Atlasul, au venit în ajutorul marelui linguist. Lezicul 
latin, cel mai abundent şi mai puternic înrădăcinat, se află la 
nordul Dunării, în regiunile unde colonizarea a fost mai în- 
tensă. Voiu reveni asupra acestei chestiuni; până atunci, con- 
semnez felul în care s'au elaborat chestionarele: în ele au fost 
coprinse vocabule latine, de originea cea mai umilă; rustici- 
tatea lor era manifestă, însă datorită acestei terminologii atât 
de legată de pământul matern, s'a putut reafirma vechea va- 
loare a romanităţii actuale în cuprinsul Daciei traiane. 


II 


1. Atlasul linguitic al României. 

Antecedentele Atlasului român, le aflăm, ca totdeauna, în 
Atlasul francez a lui Gillicron. S'a avut deasemeni în vedere 
învățăturile trase din cel Italo Elveţian a lui Jaberg-Jud, cel 
mai perfect şi complet Atlas din câte cunoaştem. Deasemenea 

nu s'a nesocotit nici una din experienţele anterioare. In cursul 
descrierii ce voiu face, mă voiu referi la aceste corespondențe. 
Să vedem acum, problemele. 

Plănuită construcţia Atlasului, la primul Congres al filo- 
logilor români (1925), în anul următor, Sextil Puşcariu anunţă 
preparativele realizate, vorbind de confecționarea unui ches- 
tionar. S'au ţinut în seamă experienţele anterioare şi au fost 
introduse inovațiile, pe care le cerea structura specială a lin- 
guisticei române. S'a dat o deosebită importanţă culegerii de 
«lucruri», după cum preconizau. Jaberg şi Jud, şi la fel ca în 
Atlasul Italo-Eleveţian, s'a părăsit tipul de chestionar unic. 
Insfârşit «a fin de completer image cartographigue du terri- 
toire roumain, on a choisi pour le questionnaire de ALR un 
nombre important de mots qui figurent aussi dans les autres 
questionnaires». 

Pentru anchetele ALR se plănuiră două chestionare. Unul, 
«normal», altul «extins». Primul consta din 2.208 întrebări. A 
fost redactat de Pop, discipolul lui Gillieron. In acest chestio- 
nar găsiră acces cele 11 întrebări ale lui Weigand. In felul 
acesta cunoaşterea stărilor «limbei» era utilă pentru stabilirea 
studiilor diacronice posterioare. Pop elaboră cel de al doilea. 
chestionar. Acesta cuprindea 4.800 de întrebări. Astfel s'a avut 
la îndemână, fără îndoială, unul dintre cele mai ample ches- 
tionare romanice şi un mijloc sigur, încă dela începutul lucră- 
rilor. Gillieron îşi modifică pe al său în cursul anchetei amin- 
tite; ceva asemănător se petrecu şi cu Atlasul Italo-Elveţian. 
Deşi luarea de contact prin corespondenţă fu părăsită ca ine- 
ficace, de data asta urmau să se culeagă fructele experienţei 
părăsite şi după mai bine de 20 de ani a dat rezultate sforța- 
rea prematură a lui Weigand. 

Desigur culegerea materialului s'a făcut direct pe teren. Pro- 
cedeul inaugurat de Hermann Fischer în 1886 era unicul eficace. 
Sextil Puşcariu a dirijat opera, a cărei elaborare urmează s'0 
ezpunem. 

Marea problemă de care însă se lovea era timpul. S'a văzut 
cum timpul făcuse să eşueze sforțările Atlasului linguistic spa- 
niol, şi cum chestiuni neprevăzute au făcut sa rămână neis- 
prăvit acest ALR început sub atât de promițătoare auspicii. 

Efectiv, marele linguist avea dreptate, pentrucă un singur 
investigator avea nevoie de prea mult timp pentru a putea cu- 
treera întreg teritoriul atât de vast ca acel al «României Mari», 
şi pentru a putea verifica minuţioasa anchetă care se impune. 
A trebuit să se găsească totuş o soluţie acestei probleme. Sever 
Pop, înarmat cu «chestionarul normal», realiza ancheta în 301 
locuri; distanța de la un punct la altul era de 35 Km. «Ches- 

tionarul extins» (4.800 întrebări), îl realiza Emil Petrovici în 86 
de locuri, la distanță, unul de altul, de 100 de Km. In acest mod 
se străbătea tot «mediul» românesc—atât cel naţional cât şi cel 
ocupat de minorităţi—, se scurta timpul de culegere. Cu toate 
acestea, anchetele durară şapte ani—, şi se puteau realiza an- 
chete foarte extinse. Faţă de aceste avantagii se punea proble- 
ma menţinerii cercetătorului unic şi a cartografierii a două 
Chestionare diverse. 

Astfel Pop, transforma în extensiune timpul ce- câştiga prin 
scurtimea chestionarului său, iar Petrovici putea să întârzie cât 
de mult în vederea puţinelor localităţi ce avea de vizitat. Aceas- 
ta atrăgea cu sine o altă chestiune: persoanele ce urmau să fie 
chestionate. Informatorii au fost selecționați cu grija si aten- 
țiunea ce se impun acum, însă, dat fiind natura chestionarului 
se urmăriră criterii diferite. Pop avea nevoie de serviciile unui 
singur îndivid, în așa fel încât fiecare formă să reproducă 
«numai cuvântul şi forma care au venit în spiritul anchetatului 
în momentul în care s'a formulat întrebarea». Bineînţeles în fe- 
lul acesta se obţine numai un instantaneu lingustic al unui 
singur anchetat într'un moment dat. Desigur, însă, că riguroasa 
selecție a informatorilor ne autoriză să credem că limba repre- 
2intă nivelul mediu al comunităţii vorbitoare. Pentru aceasta, 
întrebările se adresează indivizilor între 30 şi 60 de ani: mai 
mari de 60 ar da o impresie arhaizantă; mai tineri de 30 nu 
cunosc—de obicei—la perfecţie lexicul unei activități determi- 
nate sau sunt prea mult influenţaţi de limba oficială (şcoală, 
cazarmă, etc.). Acest criteriu trebue se aibă în mod necesar O 
mare elasticitate. 

Localitățile studiate au fost alese în urma unui minuţios 
ezamen. In general, s'au evitat satele întemeiate în secolul tre- 
cut, cu lume venită de aiurea sau din regiuni îndepărtate. Nu- 
mai în Dobrogea, Bărăgan, etc., unde nu eristau localităţi ro- 
mâneşti mai vechi, s'au investigat coloniile recente. In Nordul 
țării mai multe localităţi ca în câmpie, dat fiind importanța 
linguistică a acelor regiuni. 

Semnele diacritice întrebuințate în transcripția fonetică sunt 
foarte simple. La fel ca şi în alte ocazii (Italia, Corsica, de ex.) 
s'a urmărit ca Atlasul să aibă o valoare generală şi să nu fie 
redus la câmpul strâmt al specialiştilor. Astfel, a fost dat uită- 
rii alfabetul «Asociaţiei fonetice internaţionale» a cărui utili- 
zare s'a urmărit la început, dat fiind complicațiile ce produce 
acest sistem, precum şi faptul că linguiştii români utilizează 
semnele proprii. S'a utilizat deci, o transcripție de tip impre- 
sionist, însă fără a se sacrifica nuanțele la care ar fi obligat 
un sistem normalizat cu anticipație. In sfărșit, ancheta nu s'a 

redus la vorbirea populară. Trei scriitori români îşi dădură con- 
cursul: Brătescu Voinești, pentru Muntenia, Sadoveanu, pentru 
Moldova şi Agârbiceanu, pentru Ardeal. In acest fel, cu toată 
rusticitatea sa, Atlasul este un bun exponent al limbii române 
literare. 

Aspiraţiile proectului («marele Atlas al României Mari»), 
precum şi complezitatea anchetelor puseră grave porbleme de 
editură. Cele patru dialecte româneşti fundamentale ocupă 0 
suprafaţă mult mai mare ca aceia a vechei Dacii: timp de se- 
cole, învazori după invazori au schimbat, fisionomia poporului 
român şi l-au obligat la dispersiune. Există Români în Rusia, în 
Bulgaria, în Ungaria, în Cehoslovacia, în Albania, în Grecia, 
în Yugoslavia şi în Istria. Insă, în acelaş timp, s'a stabilit în 
România populaţia cea mai eterogenă, astfel că în mod fatal, 
a trebuit să se efectueze un proces de transmisiune culturală. 
Si această transmisiune de cultură s'a făcut, desigur, prin lim- 
bă. Nimic deci, din tot ceace ar fi putut ajuta la cunoaşterea 
faptului cultural şi a faptului linguistic, n'a fost exclus. De 
aceia, Atlasul depăşeste frontierele politice şi se îngrijește de 
ancheta minorităților streine. Insă, dacă toate acestea au fost 
dificultăţi, în schimb, a existat şi un mare avantaj: unirea 
tuturor pământurilor româneşti favoriza realizarea, în timp ce 
făcea necesar confecţionarea Atlasului înainte ca limba oficială 
să se impună în mod absolut şi astfel să fie prea târziu. 

Puşcariu, directorul Atlasului, ne-a expus proectele, într'o 
lucrare a sa: rezultatele anchetelor lui Pop trebuiau să se re- 
flecteze în 750 de hărţi, cele ale lui Petrovici în 1.500; i20glo- 
sele si izaomorfele se reprezentau în mici hărţi colorate. Impri- 
marea totală ar fi trebuit să întârzie opt ani. Si aici asaltează- 
cu perspectiva noastră, atât de mică, şi totuş, atât de mare de 
12 ani-primele temeri: primul volum apărut a fost în 1937, 
ultimul în 1940. Nici timpul şi nici prevederea nu-l ajutară pe 
Puşcariu: dispăru România Mare, s'a întrerupt Atlasul, iar el 
nu a mai supravieţuit puţinilor ani cari au trecut de atunci. 

Diversele moduri de a realiza cele două anchete simultane, 
precum şi necesitatea de a menţine un explorator unic, au obli- 
gat pe Puşcariu la o soluţie pe care el o numește «fericită»: 
creaţia a două Atlasuri independente. Pentru aceasta a carto- 
grațiat separat rezultatele lui Pop şi Petrovici şi a recurs la un 
ingenios sistem de semne colorate pentru a oferi în mod precis 
materialele obţinute. Vom vedea, la concluzii, eficacitatea 
acestui criteriu. ALR (ancheta lui Pop) trebuia să constea din 
şase volume: în primele cinci s'ar fi cartografiat 750 de teme ale 
unui chestionar care depășea 2.000. Al şaselea trebuia să con- 
țină, fără hărţi, cuvintele de interes secundar, variantele şi 

sinonimele; ar fi avut un indice alfabetic care ar fi ușurat 
cercetarea cuvintelor prezentate după categoriile semantice şi 
în anumite ocazii s'a vorbit chiar, de valorosul material foto- 
grafic obţinut în anchete, ceiace ar fi permis studiul comparat 
al cuvintelor şi al lucrurilor. 


ÎS i 


2. Pănă acum au apărut două volume ale: Atlasului linguis- 
tic român partea 1 (ALR 1). 

Primul volum a fost realizat de Sever Pop, şi a apărut la 
Cluj. Cuprinde «părţile corpului omenesc şi boalele lui»; într'o 
prefaţă în limba română şi franceză, Seztil Puşcariu expune 
obiectivele Atlasului. Hărțile linguistice sunt 150, la scara 
1 : 1530.000. 

Volumul al doilea, este publicat în 1942 (Siviu-Leipzig). 
Studiază «Familia-Naşterea-Botezul-Copilăria-Nunta-Moartea». 
Cuprinde 152 de hărţi linguistice. 


E E i 


3. Atlasul linguistic român. Partea II (ALR II). 

E. Petrovivi a cules materialele pentru această a două parte 
a Atlasului. S'a publicat la Sibiu-Leipzig în anul 1940. Volumul 
întâi, unicul apărut, cuprinde: 

A. «Corpul omenesc, voale (şi termeni înrudiţi)»; B. Fami- 
lia-naşterea, copilăria, nunta, moartea, viaţa religioasă, sărbăto- 
ri; C. «Casa, Acareturile, Curtea, Focul, Mobilierul, Vase, Scule». 

Intr'o prefaţă a lui S. Puşcariu se analizează anumite pro- 
bleme care au fost expuse mai înainte. Volumul conţine 296 
hărți linguistice clasificate astfel: 3-128, corpul omenesc, etc.; 
129-218, familia, etc.; 219-296, casa, etc. 

4. Micul Atlas linguistic român. Partea I (MALR 1). 

Ca şi pentru ALR, materialele au fost culese de Prof. Sever 
Pop. Din MALR au apărut două volume. In intimă corespon- 
denţă cu ALR I, volumele MALR I cuprind tocmai «Părţile cor- 
pului omenesc, etc.» (Vol. 1) şi «familia», etc. (V. 11). Volumul 1 
s'a publicat în anul 1938 la Cluj, iar al doilea în anul 1942, !a 
Sibiu-Leipzig. Valoarea fundamentală a MALR este de a fi com- 
plementul ALR. Nu există corespondenţă între acestea. 


- x x 


5. Micul Atlas linguistic român. Partea II (MALR II). 
Materialele, ca şi acelea pentru ALR Il], au fost culese de 

Prof. E. Petrovici. S'au publicat la Sibiu şi la Leipzig în 1940. 
Ezistă o totală corespondenţă între conţinutul ALR II şi 
MALR ÎI], în ceiace priveşte tematica. 


6. Invăţături care se desprind din ALR. 

Am vorbit în paginile anterioare de dispersiunea Românilor 
în regiunile balcanice şi prezența elementelor streine în Ro- 
mânia actuală. Nu au fost ignoraţi, nici unii, nici alții de ALR. 
Intr'adevăr, G. Reichenkron a publicat în 1940 o lucrare în care 
examina interesul ce-l prezintă pentru slavistică ALR. Nu este 
lipsită de interes analiza ce-o face, căci, graţie acesteia vedem 
o transmisiune lezicologică de termeni latini, prin română, în 
limbi foarte depărtate. De exemplu, latinul nepotem, rom. nepot, 
ucrain. nepit; sau aceleş cuvânt din illiro-rom. nepot(e), serbo- 
croat. neput. 

Inlăuntrul câmpului romănic, ALR a inspirat lucrări de va- 
loare. Prima, cronologic vorbind, este aceia a directorului Atla- 
sului, Prof. Sextil Puşcariu, şi se întitulează Les enseignements 
de l'Atlas linguistique de Roumanie. In acest studiu ne arată 
necesitatea de a ne elibera de rigidele categorii gramaticale pen- 
tru a întra în secretele «vieţii palpitante ale limbajului uman», 
Numai geografia linguistică este capabilă să întrezărească lupta 
crâncenă pe care cuvintele o duc între ele pentru a putea su- 
pravieţui. Justificarea acestui postulat va fi studiul în care 
va preciza calcul uinguistic, împrumutul, 1poteza lu: Bartoli 
asupra «ariilor laterale» şi mai ales, în care va insista asupra 
vechilor probleme pe care însuși le-a pus şi le-a rezolvat cu 
toată rigoarea şi noutatea: originea romanităţii actuale din 
Nordul Dunării. 

Concluziile sale sunt următoarele: 

a) Regiunea unde aşezămintele romane erau mai dense şi 
în consecinţă era mai romanizată, coincide cu regiunea în care 
s'au conservat mai bine cuvintele latine. Din această zonă ro- 
manitatea se eztinde în spre Vest şi N. E. Dacă populaţia româ- 
nească ar fi dispărut de pe teritoriul României, ar fi fost 
foarte curios ca spre anul 1000, nouii Români să se fi stabilit 
tocmai în regiunile cu romanitatea cea mai intensă şi ca aceşti 
Români să fi conservat romanitatea mai bine decât acei sta- 
biliți direct în Sud. 

b) Daco-româna de la V. şi N. este mai conservatoare decât 
toate dialectele, nu numai în lezic, ci şi în morfologie, fonetică, 
etc, fapt ce se erplică prin situația periferică şi relativ 

izolată în care au rămas aceşti Români după evacurea Da- 
ciei. 

In Sudul Dunării există nuclee linguistice creatoare de ino- 
vaţii care se întind spre Nord. 

c) Aceste inovaţii (varza, viridia, venită din Italia, Sf. Ni- 
colae, Sf. Dumitru, grijanie) se lovesc de un zid de latinitate, 
(curechiu, culiclu, moare, muria, păcurar, pecorarius, etc.). In 
dosul acestui zid se găsesc nea, nivem, cotătoare, cotem, aiu 
alium în loc de împrumuturile slave, zăpada, oglindă, usturoi, 
propii stângii Dunărei. De aici se poate deduce că dacă regiu- 
nile septentrionale şi occidentale nu ar fi conservat o popu- 
laţie autochtonă de limbă romană, ar fi de neînțeles pentruce 
inovațiile venite din Sud au fost oprite în expansiunea lor nu 
prin inovaţii venite din N. şi V., ci printr'o barieră de vechi 
cuvinte şi forme de origine romană. 

După aceste concluzii de ordin general, Puşcariu trage alte- 
le particulare: a) extensiunea Românilor din Vest şi Nord că- 
tre Est şi Sud, explică creaţiunea celor trei subdialecte daco- 
române (Banat, Bihor şi Crişana), a subdialectului din Mun- 
tenia şi al celui moldovenesc. b) Transilvania nu este o unita- 
te linguistică, nu există un dialect transilvănean, Carpaţii nu 
sunt un zid despărțitor, ci mai degrabă şira spinării unui sin- 
gur şi unic popor, estins pe cele două laturi și în permanentă 
comunicare. 

Patru ani după lucrarea lui Puşcariu şi cu motivul apariţiei 
Atlasului, a publicat Karl Jaberge studiul Der Rumănische 
Sprachatlas und die Struktur des Dacorumănische Sprachgebie- 
tes, Studiul conține două părţi: a) Atlasul Linguistic al Româ- 
niei (ALR) şi b) structura domeniului linguistic daco-român. 
In prima parte se face critica metodelor adoptate. Experienţa 
exemplară a lui Jaberg este folositoare atât atunci când elo- 
giază hărţile MALR şi inovațiile ce le pot folosi viitoarele Atla- 
suri, cât şi atunci când recomandă un prudent eclectism. 

In cea de a doua parte, Jaberg arată cum domeniul linguistic 
român este caracterizat și condiţionat: de unitatea pe care 0 
stabilesc populaţiile agrare care au dominat Dacia, de diferen- 
i țele relativ mici între acestea din urmă şi de împrăștierea şi 
amestecul Românilor, pe pământuri îndepărtate (dialectele ro- 
mâne din Istria şi Grecia) şi cu popoare de structură linguis- 
tică nelatină. In această privință se remarcă două fapte, care 
ne duc din nou cu gândul la caracterul şi continuitatea romani- 
tății în Dacia. Jaberg gacceptă doctrinele ce am examint, ale 
lui Puşcariu. Aceste fapte istorice capătă, în mod necesar, pro- 
ecţia lor linguistică şi ALR nu este decât rezultanta a ceiace 
s'a expus: efectiv, hărţile permit, aşa cum vrea Puşcariu, des- 

coperirea unui curent linguistic de la Sud la Nord, mai activ 
decât de la Nord la Sud şi-adaogă Jaberg-irupţia valahă în 
Transilvania, în formă de cui, se desenează cu toată claritatea 
în hărţile colorate ale MALR. Insă, aceasta nu este decât una 
din problemele pe care le pune linguistica română. Odată ac- 
ceptală continuitatea latină în Dacia, trebue lămurită cauza 
fragmentării dialectale şi aceia a dialectelor actuale. Jaberg 
încearcă soluția. Diversele dominaţii au jucat un rol decisiv în 
formarea linguistică a Moldovei, ţară de trecere şi de con- 
fluenţă a drumurilor învazorilor. Basarabia s'a manifestat ca 
un pământ de colonizare română din secolul al XIV în care 
Tătarii nomazi au fost ezpulzaţi; şi această caracteristică se 
manifestă într'o unitate imposibil de găsit în altă regiune a 
României. Cât priveşte Transilvania, podiş înconjurat de mun- 
ți înalţi şi tăiat de văi adânci, oferă o personalitate indepen- 
dentă: în comparaţie cu ea, regiunile periferice se caracteri- 
zează printr'o activă comunicaţie, politică şi culturală cu alte 
națiuni. 

Toată această serie de trăsături eterogene-uşor schiţate de 
mine au condus pe Jaberg la o caracterizare specială a linguis- 
ticei. României. Atlasul lui Puşcariu scoate în evidenţă o serie 
de elemente discrepante sau antagonice: stratificare sau ames- 
tec de popoare, opresiunea suferită, alături de luptele pen- 
tru libertate; emigraţiile şi expansiunile colonizatore ale 
poporului român, întemeierea şi luptele Principatelor indepen- 
dente. Evidenţiate, toate aceste fapte, în istoria vie, care este 
limba unui neam. 


1. Nota finală. 

Am expus în aceste pagini valoarea actuală a geografiei lin- 
guistice, semnificaţia Atlaselor şi voloarea Atlasului României. 
Cu publicarea acestuia, fiecare limbă romanică îl are pe al său. 
Toate au, deasemeni, dorințele cele mai ambiţioase. România 
replică cu mândrie vechiului reproş a lui Weigand. In fața At- 
laselor linguistice elveţiene şi germane, Italia încearcă pe al 
său, eşuat, poate, din cauza războiului. Incercarea lui Bottiglio- 
ni este naţională şi la fel vrea să fie aceia a noului Atlas al 
Franţei. Nu cred în naţionalismele ştiinţifice. In acelaş timp, 
însă, nu cred că pot constitui un obstacol pentru desvoltarea 
ştiinţei. In linguistică, fiecare vorbitor are în sine însuşi un 
mijloc de lucru pe care streinii Pau învăţat şi apoi lau aplicat. 
Si aceasta este, deasemeni, un avantaj. 


ATLASUL LINGUISTIC AL ROMANIEI 99 


NOTA BIBLIOGRAFICA 

toire des Religions. Paris (Payot), 
1949, 405 pagini. 


Istoria religiilor este, fără in- 
doială, una din ramurile științei is- 
torice care a experimentat cele mai 
profunde și mai importante variaţii, 
în cursul ultimilor douăzeci de ani. 
Tendinţa de a căuta rădăcinile 
profunde ale fenomenului religios 
(cum, de pildă, în direcţia psiholo- 
gică a lui Jung), de a reduce fe- 
nomenul religios la elementele sale 
esenţiale (cum, de pildă, în direc- 
ţia fenomenologiei religioase a lui 
Van der Leeuw), aspiraţia retrăirei 
intense a experienţelor religioase 
prime și a exprimărei lor pasionate 
(tradiţia lui Nietzsche, intărită de 
direcţiile anterioare și a cărei stră- 
lucită expresie este, de pildă, Ke- 
reny), toate aceste tendinţe, por- 
nesc din dorinţa de a cunoaște 
fenomenul religios ca atare şi răs- 
pund, într'o oarecare măsură, cri- 
teriului formulat acum catva timp 
de un filozof spaniol, în sensul că 
fenomenul religios trebuie cunoscut 
si măsurat nu cu un criteriu so- 
ciologic și filologic, ci cu unul re- 
ligios. Această orientare, mai de 
grabă decât un gigantic spor de 
material, reprezintă un progres real 
şi indiscutabil al cunoașterii uma.- 
ne. Există, pe de altă parte, alte 
două aspecte, externe dacă vrem, 
dar nu mai putin interesante, ale 
problemei în chestiune. In primul 
rând tendinţa de a trata istoria 
religiilor, mai de grabă decât în 
marile sisteme ale fiecărui popor, 
pe mari teme. Tendinţă veche, 
fără îndoială, dar care a experi- 
mentat o oarecare recrudescenţă 
ultimă, in opera unui Pettazzoni 

sau, în parte, a Părintelui Schmidt. 
Pe de altă parte, putem constata 
că preocuparea nu se observă nu- 
mai în cercul marilor puteri cultu- 
rale, ca Germania, Anglia, Statele 
Unite, sau Italia și Franţa, ci şi 
în alte ţări ca, Norvegia, Olanda, 
România și Ungaria, care au adus 
contribuţii de valoare (Eigem, Wa- 
genwoort, Eliade, Kereny), acestei 
stiinţe. Din nefericire, popoarele de 
limbă spaniolă, nu şi-au adus con- 
tribuţia necesară pe acest teren. 
Cartea de faţă, nu constituie o 
încercare de descriere a tuturor 
sistemelor religioase, ci un studiu 
pc teme, în care diversele forme 
de religiositate sunt trecute în re- 
vistă în cursul acestor teme, și așa 
se încearcă a se capta «sacrul», așa 
cum este trăit el de oameni, uti- 
lizând în acest scop nu numai o 
vastă ştiinţă, ci mai ales o pro- 
îundă înţelegere şi poate şi o anu- 
mită structură filozofică, între 
idealistă și  existenţialistă, între 
Platon si Heidegger, care desigur 
apare fecundă si potrivită cu tema. 
Utilizând terminologia lui Pinard 
de la Boulaye, am putea spune că 
mai de grabă decât o «hierografie», 
este aceasta o «hierologie». Mai 
mult decât descrierea credințelor și 
a formelor de vieaţă religioașă, 
aflăm aici o încercare de a ne face 
să le înţelegem și intr'o oarecare 
măsură să le trăim din nou. 


Teza fundamentală a cărţii, ex- 
pusă în capitolul întâi, am putea-o 
condensa in aceia că omul trăieşte 
prezenţa forţelor distincte și supe- 
rioare, a căror apariţie în faţa 
conșştiintei sale constituie o «cra- 
tofanie», adică o aparitie a forței 
ca atare, dar care prin caracterul 

său deosebit de al oricărei alte for- 
țe, i se prezintă ca ceva sacru, şi 
ca atare devine o «hierofanie» sau 
apaniţie a sacrului și în aceiaş mă- 
sură 0 «teofanie» sau apariţie a 
unui Dumnezeu sau a lui Dum- 
nezeu. 

Ortega y Gasset spunea că pen- 
truca să fie valabile, construcţiile 
intelectuale, ar trebui supuse apre- 
cierii «unui tribunal de naufragi- 
aţi». Autorul notei de faţă se poate 
autoconsidera membru al unui ast- 
fel de tribunal, şi își poate da con- 
simțământul la această teză. 

«Hierofania» poate să se producă 
din mai multe motive. Eliade sus- 
ţine în mod just, că totul se poate 
produce cu ajutorul apariţiei ele- 
mentului sacru. Elementul sacru se 
poate încorpora în diverse calităţi. 
Intreaga istorie religioasă se poate 
interpreta în funcţie de o anumită 
«intrupare», şi aşa o afirmă Eliade 
într'o interesantă notă la pagi- 
na 36, bazându-se de altfel pe 
gândirea teologică medievală, mai 
ales pe Ockam. 

Pornind dela acest principiu, in 
capitolele următoare tratează des- 
pre diversele cercuri «teofanice» 
sau cel puţin «hierofanice» şi «cra- 
tofanice», adică cerul (cap. II), 
soarele (cap. III), luna (cap. IV), 
apele (cap. V), pietrele (cap. VI), 
pământul, femeia şi fecunditatea, 
(cap. VII), vegetaţia şi reîndirea 
vieţii (cap. VIII), agricultura și 
fertilitatea (cap. IX), marile cate- 
gorii ale spatiului şi timpului sacru 
(cap. X şi XI), după părerea noas- 
tră cele mai bune din carte și 
printre cele mai frumoase lucruri 
cetite de noi în această materie. 
Extrem de juste formulele «nostal- 
gia paradisului» și «nostalgia eter- 
nităţii», şi cele două capitole finale 
asupra instrumentelor de transmi- 
siune a hierofaniei, mitul și sim- 
bolul. Un scurt capitol de conclu- 
zii, condensează gândirea autorului 
intrun mod intelectual patetic, 
fără. literatură și foarte sigur. 

Este aceasta o carte care se mă- 
soară prin caracterul exact și pro- 
profund al gândirei sale centrale: 
Numai câteva observaţii, am dori 
să-i facem. Ni se pare, în primul 

rând, că autorul «obiectivează» în 
mod cam excesiv formele de vieaţă 
religioasă, ca şi cum Sar produce 
oarecum în afară de om. S'ar pu- 
tea spune, că fugind de idealismul 
modern şi de psihologism, termină 
oarecum întrun idealism antic, 
foarte frumos, dar desconcertant 
pentru omul timpului nostru. Fu- 
gind de Fichte şi de Jung, ne tre- 
zim cu Plotin și Platon. In al doilea 
rând, prezentarea materialelor din 
fiecare capitol nu urmează o ordine 
uşor de captat, nici geografică, nici 
culturalogică. Așa, de pildă, capi- 
tolul asupra agriculturii şi a fer- 
tilităţii apare oarecum desconcer- 
tant. 

In al treilea rând, grandioasa 
construcţie se desprinde uneori de 
realitate, fixându-se în ipotetic, ca 
atunci când tratează despre aspec- 
tul lunar şi solar al gândirei şi de 
reducerea tuturor tehnicelor la o 
origină sacrală. 

Insfârșşit, bibliografia apare uneo- 
ri incompletă, dar dat fiind carac- 
terul cărţii faptul nu are deosebită 
importanţă, așa cum nu prezintă o 
prea mare importanţă anumite de- 
fecte de traducere în franceză, ca 
de pildă «Sammilervâlkery», cu «po- 
poare cultivatoare». 

Intr'un cuvânt, este vorba de o 
carte de extraordinară importanţă, 
pe care am dori-o cât mai mult 
difuzată printre noi. 


CARLOS ALONSO DEL REAL. 


USCATESCU, GEORGE: Relacio- 
nes culturales hispano-rumanas 
(Relaţii culturale hispano-româ- 
ne). «Centro de Estudios Orien- 
tales», Madrid, 1950; 98 pâgs. 


Intre Spania şi România există, 
profunde și indestructibile legături 
de substanţă istorică. HISPANIA re- 
îlectă complexul său uman și spi- 
ritual în două din momentele cru- 
ciale ale destinului istoric al Nea- 
mului nostru: începuturile noastre 
romanice şi epoca actuală a naţio- 
nalismului 'constructiv, creştin și 
anticomunist. Comunitatea de des- 
tin romanic; extraordinara ase- 
mănare între graiul românesc şi 

cel al multor regiuni geografice ale 
Spaniei; multe din melodiile noas- 
tre românești înrudite din punct 
de vedere al sentimentului și al 
structurii muzicale cu «jota» spa- 
niola sau cu melopeele Andaluziei ; 
până şi asemănarea în port și în 
felul de a fi uman al Spaniolului, 
conform acelui minunat concept 
de «omenie» a Românului; pre- 
zenţa integrală a Spaniel și ale ge- 
neraţiilor de tineri luptători naţio- 
naliști români de la 1920 încoace 
în cadrele unei noui spiritualități 
europene, toate acestea reprezintă 
tot atâtea puncte de apropiere în- 
tre România şi Spania. Dl George 
Uscătescu, în Relaciones culturales 
hispano-rumanas, definește în mod 
magistral acest paralelism de des- 
tin istoric, care leagă Spania şi 
România, când spune: «Identitate 
de situaţiuni corespunzând celor 
două popoare, cărora Istoria pare 
a le fi rezervat sarcini identice» 
(pâg. 11). 

Relaciones  culturales  hispano- 
rumanas despre care se poate spu- 
ne că poartă ca subtitlu neexpri- 
mat «latinitatea, ce nu a încetat 
de a fi un concept spiritual pro- 
îund și răspunzând unei realităţi 
operante în lume», vin să umple, 
într'un moment oportun, un gol bi- 
bliografic. In cele cinci capitole 
ale acestui valoros aport bibliogra- 
fico-istoric, anume: Spania și Ro- 
mânia: Paralelism de destin; —Re- 
percusiuni ale culturii spaniole în 
România; — Călători Români în 
Spania; — Prezenţa României în 
Spania în cursul ultimelor decenih, 
dl. George Uscatescu trece in re 
vistă cu un spirit de adevărat eru- 
dit toate elementele de contact li- 
terar și cultural între Spania și 
România, începând cu importantu 
document istoriografic al lui Juan 
Lotiquio anume «La historia de 
Transilvania y de otras partes de 
Europa, del afo 1620» până la tra- 
ducerile moderne în spaniolă din 
Mihail Eminescu, Corneliu Codrea- 
nu, Liviu Rebreanu, Mihail Manoi- 
lescu, Constantin Virgil Gheor- 
ghiu, etc., şi până la activitatea 
culturală desfășurată în mod pozi- 

tiv pe pământul spaniol, în aceste 
momente de tragică eclipsă istori- 
că prin care trece neamul nostru, 
de către o sumă de intelectuali ro- 
mâni, ca Alezanaru Busuoceanu, 
Ciril Popovici, Aurel Răuță, Aron 
Cotruş, etc., și printre care se nu- 
mără în loc demn de remarcat 
autorul studiului pe care-l prezen- 
tăm în aceste şiruri. 

O serie întreagă de amănunte 
bibliografice, semănate în mod cro- 
nologic și dintre care menţionăm 
in special cele din secolul al XIX- 
lea referitoare la Heliade Rădules- 
cu, Stefan  Vârgolici, Alexandru 
Depărăţianu, Vasile Alecsandri şi 
Julia Haşdeu, demonstrează în 
mod deplin atât conştiinciozitatea, 
cât și competenţa autorului. 

Relaciones  cCulturales  hispano- 
rumanas, condensate în 92 de pa- 
gini, reprezintă un aport demn de 
reţinut şi o binevenită încercare de 
prezentare în atmosfera culturală 
a Spaniel actuale, a momentelor 
celor mai de seamă din evoluţia 
culturală românească. 

I. D. C-. 


MIRCEA ELIADE: Le mythe de 
Pâternel retour  (Archâtipes et 
râpsâtition), Paris, Gallimard, 
1949, 254 pagini. 


Cunoscute sunt numeroasele lu- 
crări ale Dlu: Mircea Eliade, ad- 
mirabil cercetător în domeniul is- 
toriei religiilor, ca oriențalist, ca 
purtător al studiului omului pri- 
mitiv pe planul preocupărilor ac- 
tuale. In chiar numărul de faţă al 
Revistei noastre, dăm loc unei dări 
de seamă scrisă de un profesor 
spaniol, Dl. Carlos Alonso del Real, 
asupra «Tratatului de istoria reli- 
giilor», pe care noi îl considerăm 
lucrarea capitală a Dlui Mircea 
Eliade. Lucrarea de față, apărută 
ulterior «Tratatului» este o carte 
de sinteză, am putea spune o în- 
cercare de încoronare a unor lungi 
ani de cercetări, destinată a trasa 
câteva elemente necesare la stabi- 
lirea unei ontologii a omului pri- 
mitv. D.l Eliade pornește, în studiul 
său, dela o aţitudine polemică în 

care urmează punctul de vedere a 
multor cercetători din veacul de 
față, în special în domeniul filo- 
sofiei culturii, şi anume critica ati- 
tudinei tradiţionale a culturii euro- 
pene de a se circumscrie la pro- 
priul său spaţiu istoric de sinteză, 
ignorând marile probleme ale gân- 
dirii orientale, precum și soluţiile 
lor. In acest sens, Dl. Eliade, deși 
urmând 0 direcţie proprie, se află 
oarecum pe linia lui Spenegler, atât 
de adesea şi de nedrept criticată 
chiar de el. Aceiaş polemică o în- 
dreaptă Dl. Eliade contra ignoră- 
rii, din partea antropologiei filo- 
sofice, a experienței omului pri- 
mitiv şi din partea metafizicei, a 
unei ontologii arhaice propriu zi- 
se. Desigur, poziţa lui este, în 
acest sens, extrem de justă. Ea se 
află înrudită cu poziţia Tixată 
acum două veacuri de către Gian 
Battista Vico, acel halucinat vi- 
zionar al unor lumi de cunoaștere, 
în domeniul spiritului, ne mai în- 
trevăzute de nimeni înainte de el 
şi în mare parte ignorate chiar de 
ulterioarele ştiinţe ale spiritului. De 
altfel, problematica vichiană, fixată 
în mare, parte în limitele speciati- 
tății Dlui Eliade, o aflăm în această 
frumoasă încercare de a trasa coor- 
donatele necesare stabilirei cadru- 
lui în care se produce, în diferite 
stadii şi forme de cultură, «mitul 
eternei întoarceri». Acel principiu 
de bază al concepţiei vichiene, 
după care omul, în diferitele sale 
«ipostaze» istorice şi culturale, este 
cel care «face» şi «cunoaşte» isto- 
ria, îşi găseşte o seamă de cores- 
pondenţe în acest esseu de intro- 
ducere la o filosofie a istoriei, 
bazată tocmai pe o metodă, din 
multe puncte de vedere asemănă- 
toare cu cea a marelui napolitan. 
Arhetipuri şi repetiţie, regenerarea 
timpului, nefericire și istorie, te- 
xoarea de istorie, sunt capitolele 
care compun această lucrare. După 
Xenopol, Dl. Eliade este poate sin- 
gurul Român a cărui problematică 
de filosofia istoriei, o problematică 
inedită, modernă, depășește spa- 
ţiul Patriei noastre. Este aceasta 

o frumoasă încercare de valorizare 
a modurilor de vieaţă şi a modu- 
rilor de cultură a popoarelor pri- 
mitive, elemente fără de care o fi- 
losofie u istoriei, actuală, nu se 
poate concepe. 


D. 


Mihail Eminescu, Poesii, Ed. «His- 
pano-românăy, Salamanca, 1950, 
206 pg. 


Azi, când ţiparniţa românească a 
devenit roaba comunismului, litera 
ce vede lumina zilei serveşte doar 
ca apolegetică politică şi ca unealtă 
de descompunere naţională. Tot ce 
este autenţic românesc, adică cul- 
tură edificată pe linia istorică a na- 
ției, este riguros interzis. In crân- 
cena normă a ocupantului orice nu 
este Moscova este contra Moscovei. 
Când statul român a devenit din 
nou gobernie rusească, cultura cu 
cea mai ușoară tendinţă de mani- 
festare naţională este consideraţă 
infractoare şi pusă pe rug. Doar, 
doar Românii vor uita, ce au fost, 
ce sunt şi mai ales ce trebue să 
fie!... Indexul implacabil al Mos- 
covei a atins cu anatema, pe cei mai 
de seamă scriitori, atât vii cât şi 
morţi. Cartea românească este ro- 
mânească doar fiidcă este scrisă cu 
alfabetul latin. Pentru spirițul ce 
o animă ar putea utiliza foarte bine 
pe cel chirilic. Printr'o selecţie in- 
teresată, se practică cea mai teribilă 
denaturare a operilor, ultragiantă 
pentru memoria scriitorului şi cri- 
minală prin efectul educativ. Edi- 
țiile actuale prezintă un Bălcescu, 
un Alecsandri, ori un Eminescu, 
get, beget comunişti. Din lira lor 
au amuţii coardele esenţiale, tonu- 
rile autentice. Au fost depurați şi 
lansați în circulaţie publică cu 
stampila secerii şi ciocanului. 

De aceia, ce nu se poate îace as- 
tăzi în ţară, trebue făcut peste gra- 
niţe. Tipărirea ori retipărirea unei 
cărți românești, departe de a fi un 
lux bibliofilic este o necesitate vi- 
tală, un act de legitimă apărare 
culturală românească. Din neferici- 

re, situaţia, emigrației româneşti—şi 
ne referim exclusiv la acea emigra- 
ţie care continuă spiritul neamului 
în afara, hotarelor lui—este cu mult 
prea precară economiceşte pentru a 
putea proceda la o operă de tipărire 
sistematică şi masivă a cărţii ro- 
mâneşti. Totuş nu stă de geaba. 

Astazi semnalăm cititorilor noştri 
recenta apariţie în Spania, sub in- 
grijirea «Asociaţiei Hispano-Româ- 
ne» din Salamanca, a unui volum 
de Poesii a lui Eminescu. Nu este 
vorba de retipărirea unei ediţii din 
cele vechi, ci a uneia noi, cu 0 s& 
lecţie originală facută de Dnul. 
Aurei Răuţă, profesor de Filologie 
română la Universitatea din Sala- 
manca. i 

Cartea se prezintă în condiţii ti- 
pografice remarcabile. In felul aces- 
ta se onorează «Poesia», şi mai ales 
pe unul din cei mai mari poeţi ai 
ei, din toate timpurile şi din toate 
literaturile lumii. In ceia ce priveş- 
te criteriul de selecţie, Dl. Răuţă 
dă dovadă atât de scrupulozitate 
bibliografică, cât şi de un profund 
simţ eminescian, atunci când alege 
ceia ce este mai caracteristic poe- 
tului nostru, prezentându-ne asfel 
un Eminescu cum nu se poate mai 
adevărat. 

Volumul se deschide cu o prefaţă 
a editorului care evocă în termeni 
patetici figura biografică şi fixează 
poziţia istorico-culturală a marelui 
nostru poet. 

Dar semnificatia apariţiei acestui 
volum, depăşeşte cadrul naţional. 
Este prima oară când Eminescu 
apare in limba lui, în vitrinele li- 
brăriilor din toata lumea. Numele 
lui va avea astfel difuziunea uni- 
versală la care are dreptul atât el, 
cât si limba noastră. 

D. 


GEORGE USCATESCU: Rumania, 
pueblo, historia, cultura, Consejo 
Superior de Investigaciones Cien- 
tificas, Depatamento de Cuituras 
Modernas, Madrid, 1951, 240 pa- 
gini, cu 23 de ilustraţiuni. 


Consiliul Superior de Cercetări 
Ştiinţifice, una din cele mai serioa- 

se Instituţii de cultură din Spania, 
a publicat de curând o nouă carte 
a Dlui Prof. George Uscătescu, 1n- 
titulată Romania: popor, istorie, 
cultură, un adevărat studiu mono- 
grafic dotat cu o bogată documen- 
tare şi destinat să lea o viziune 
globală asupra fenomenului româ- 
nesc, în proiecția sa culturală, is- 
torică şi politică, valabilă nu numai 
pentru o cunoaştere cât se poate 
mai completă a noastră peste ho- 
rare, dar chiar ca un îndreptar pen- 
tru însăşi lumea noastră româneas- 
că de pretutindeni. Cărţile de sin- 
teză asupra fenomenului românesc 
n'au abundaţ deioc până acum, şi 
lucrarea de faţă apare ca un su- 
prem omagiu adus destinului nos- 
tru, de popor crucificat, care trăieş- 
te una din paginile cele mai tragice 
ale sale. Intr'un spirit de remar- 
cabilă obiectivitate ştiinţifică, auto- 
rul, tratează, în cele patrusprezece 
capitole ale cărţii sale, a cărei apa- 
riţie o semnalăm doar acum, pro- 
mițând să revenim asupra ei, în- 
trun amplu expozeu critic, în nu- 
mărul nostru viitor, următoarele 
teme: Teritoriul de formaţiune; 
Limba; 'Traiectoria, istorică; Uni- 
tate de destin; O ţară creştină la 
marginea  Continentului; Sensul 
unei culturi; Mostenirea Bizanţu- 
lui; Contacte cu Occidentul; Lite- 
ratura populară și literatură cultă; 
Artă populară şi artă cultă; Curen- 
tele spiritului modem; Structura 
socială şi posibilităţi economice. 
Autorul utilizează un important 
material documentar, însufleţit de 
un admirabil spirit de sinteză. «Im- 
perii şi popoare, spune el, s'au înăl- 
țat şi au dispărut după aceia în 
lumea nefiinţei. Pentru poporul ro- 
mân istoria păstrează perspectivele 
pe care numai ea ştie să le ofere 
popoarelor care-şi conservă intactă 
tinereţea şi vitalitatea.» In spiritul 
acestei afirmaţii ni se oferă această, 
importantă lucrare, un adevărat 
eveniment cultural în această ţra- 
gică peregrinare a intelectualilor 
noștri, dincolo de Ţară. Dar cum 
lucrarea a apărut tocmai în mo- 
mentul în care Revista noastră se 

afla aproape gata, vom reveni, pe 
larg, cu un studiu, în numărul vii- 
tor a] caietelor «Destin». 


V.U. 


VINTILA HORIA: Antologia Po2- 
ților Români în Exil. Colecţia 
«Meşterul Manole», Buenos Aires, 
1956, pp. 9%. 


Sub îngrijirea acestui neobosit 
sol al literilor româneşti în Ame- 
rica de Sud, care este Vintilă Ho- 
ria, a apărut la Buenos Aires o «An- 
tologie a poeţilor români în exil», o 
înmănunchiere a aproape tot ce 
emigrația noastră actuală a produs 
ca realizări poetice. Nu este cazul 
să intrăm în analiza valorii intrin- 
sece a acestei producţii de pribegie. 
Autorul «Antologiei» a utilizat un 
criteriu reprezentativ global şi 
străduinţa lui merită toată lauda 
noastră, în această sărăcie aproape 
radicală de manifestări şi efortun 
de sinteză în sânul emigrației ro- 
mânești de astăzi. «Antologia» cu- 
prinde la un loc nume de poeţi 
români de astăzi, cu producţii ro- 
mânești şi cu producţii în limbile 
tărilor pe unde au trecut. Unele 
sunt cunoscute din Ţară, altele au 
înflorit în clima pribegiei. Valeriu 
Anghel, Stefan Baciu, Al. Busuio- 
ceanu, N. S. Govora, Al. Gregorian, 
N. 1]. Herescu, Vintilă Horia, etc., 
sunt nume ce integrează actuala 
lume poetică românească din exil. 
Din efortul autorului «Antologiei», 
din expresia lumii românești în 
surghiun, noi ne permitem să re- 
ținem aici, ca, simbol, aceste ver- 
suri ale lui Ştefan Baciu: 

«Te privesc prin ochianul in- 
tors / Al inimii mele, ca de pe-un 
dâmb. / Oricât ai fi de departe, 
oricât ai fi, / Prin lumea de-o cli- 
pă, tara mea, / Eu te salut. / N'am 
uitat mirosul livezilor line, / Dar 
nici mirosul răvăşit al marelui 
oras, / Nici acela nu lam uitat, și 
uneori în vis, / Strănută în mine 
o stradă sau alta, / Când sentre- 
taie. / Și încă văd, ca acum, 
înaintea mea, / Luna numărând 
crengile ulmilor, / Pe lungi bule- 
varde provinciale, / De-alungul Du- 

nării obosite, / Legând o funtă la 
şoldul ţării mele. / Prin aceste 
lumi încremenite, uneori, / Seara 
ridică în mine, asemeni unui vânt, 
/ 'Toate frunzele marelui târg, / 
Toate strigătele oltenilor descul- 
ţi, / Dintr'un cartier în altul. / Te 
păstrez in suflet, ţara mea tris- 
tă, / Pământ roditor, încolţit de 
foame, / Si nu pot uita nici în 
somn, / Că în zile amare tu ai 
hrănit / Dorul meu de libertate. / 
Mie numai seara imi apari, cura- 
tă, / Printre atâtea stele reci, o 
caldă stea, / Si'n noaptea neagră, 
ca marea ta intinsă, / Adorm cu 
tine sub pernă, zidind, / Inefabilu- 
ţi chip, într'o lacrimă pură.» / 


D. 


REVISTA «ORIZONTURI». 


A apărut de curând, numărul 
corespunzător lunilor Octombrie- 
Decembrie 1950, a Revistei «Orizon- 
turi», organ al «Cercului de Studii 
Și Cercetări științifice», al Româ- 

ilor din Germania. Sub conduce- 
rea D-lui Dr. Constantin Ghidel, 
această revistă a fost, în cursul ul- 
timilor ani, singura publicaţie pe- 
riodică destinată să reflecteze un 
nivel mai ridicat al manifestărilor 
culturale româneşti de peste hota- 
re. Dacă «Orizonturi»» a fost şi 
continuă să fie, un fel de tribună 
liberă pentru toţi intelectualii ro- 
mâni și ca atare nu și-a fixat ceiace 
am putea numi o «direcţie» orga- 
nică, ori, ca să întrebuintăm ter- 
menul consacrat, o «doctrină», 
această revistă a îndeplinit, în afa- 
ră de rolul unicităţii, acela preţios 
de a înmănunchia contribuţii inte- 
lectuale demne de elogii și capabile 
să dovedească astăzi, că între 
splendida eflorescentă culturală ro- 
mânească de dinainte de prăbușire 
şi generaţiile viitoare, nu s'a produs 
un gol. 

Din numărul menţionat, desprin- 
dem o seamă de studii şi de arti- 
cole, printre ale căror autori figu- 
rează nume cunoscute fie demult 
în cultura românească, fie dintre 
cele care au reuşit să se impună 
în ultima vreme în cultura euro- 

peană. Semnalăm în special, urmă- 
toarele articole, pentru seriozitatea 
problemelor puse și pentru nobila 
lor ţinută intelectuală: «Desvolta- 
rea ideei infinitului matematic în 
secolul al XIV lea», de Prof. Dr. 
Petre Sergescu; «ln amintirea lui 
Alexandru Macedonski», de Prof. 
Dr. Basil Munteanu; «Poziţia inte- 
lectualilor români, în faţa tragediei 


naţionale», de Prof. Dr. George 
Uscatescu; «Carpaţii-Leagănul ar- 
tei populare românești», de Dr. 
Fritz Ruland; «Ortega y Gasset, 
interpret al fisolofiei germane», de 
Dr. Stefan Teodorescu, precum şi 
o interesantă cronică a revistelor 
germane. 


D. 

